
Tuturor fiinţelor - celor care nu mai 
sunt, celor care trăiesc astăzi şi celor 
care încă nu s-au născut. Strămoşii 
noştri au făcut lumea aşa cum este. 
Noi putem decide cum va deveni. 
Yuval Noah Harari 


~ CARE- | FAZA CU 
OAMENII? 


Este o mare bătaie de cap să creşti. Nu doar pentru 
tine şi prietenii tăi, ci pentru toată lumea. Chiar şi 
pentru animale. 

Ca să crească, puii de leu trebuie să înveţe să alerge 
şi să vâneze zebre. Delfinaşul trebuie să înveţe să înoate 
şi să prindă peşti. Puiul de vultur trebuie să înveţe să 
zboare şi să-şi facă un cuib. Şi nimic din toate acestea 
nu-i tocmai floare la ureche. 

Dar pentru oameni treaba asta cu crescutul e şi mai 
dificilă, deoarece noi nu ştim foarte clar ce trebuie să 
învăţăm. Leii aleargă şi vânează zebre, delfinii înoată şi 
prind peşti, vulturii zboară şi îşi fac cuib - dar oamenii 
ce fac? 

Când vei creşte, ai putea să conduci o maşină de 
curse mai rapidă decât orice leu. Să navighezi pe un vas 
mai departe decât poate inota orice delfin. Sau să 
pilotezi un avion mai sus decât poate zbura orice vultur. 
Ai putea să faci un milion de alte lucruri care animalelor 


nici nu le-ar trece prin cap. De pildă, să inventezi un 
nou joc pe calculator, să descoperi un nou tip de 
medicament, să conduci o expediţie pe Marte ori să stai 
toată ziua acasă şi să te uiţi la televizor. Oamenii au aşa 
de multe opţiuni! De asta e de-a dreptul zăpăcitor să fii 
om. 
Dar, indiferent ce o să ajungi să faci, e bine să ştii 
înainte de toate de ce au oamenii atâtea opţiuni: pentru 
că noi stăpânim planeta Pământ. 

Planeta Pământ a fost dominată cândva de multe 
animale de toate soiurile. Uscatul erau domeniul leilor, 
urşilor şi elefanților. Pe mari domneau delfinii, balenele 
şi rechinii. În văzduh, vulturii, bufnitele şi hoitarii 
făceau legea. Dar acum noi, oamenii, stăpânim totul: şi 
uscatul, şi mările, şi văzduhul. Oriunde ajungem cu 
maşina, cu vaporul ori cu avionul, leii, delfinii şi vulturii 
trebuie să se dea la o parte din calea noastră - şi încă 
repejor! Animalele nu ne pot opri să construim 
autostrăzi prin pădurile lor. Nu ne pot împiedica să 
ridicăm baraje pe râurile lor. Şi nici să poluăm oceanele 
şi vazduhul. 

De fapt, oamenii sunt acum atât de puternici, încât 
de noi depinde soarta tuturor celorlalte animale. 
Singurul motiv pentru care încă există lei, delfini şi 
vulturi este că le îngăduim noi să existe. Dacă oamenii 
ar vrea să se descotorosească de toţi leii, delfinii şi 
vulturii de pe lumea asta, până la anul chiar ar reuşi. 


E o putere foarte mare, ce ar putea fi folosită pentru 
a face bine sau pentru a face rau. Ca să fii o fiinţă 
umană, trebuie să înţelegi puterea pe care o ai şi ce vrei 
să faci cu ea. 

lar pentru asta, trebuie să afli mai întâi cum am 
ajuns să avem atâta putere. 

Noi, oamenii, nu suntem puternici ca leul, nici nu 
înotăm la fel de iute ca delfinii şi e evident că nici aripi 
n-avem! Şi atunci cum am ajuns să ne înstăpânim pe 
Pământ? 

Răspunsul la această întrebare este una dintre cele 
mai ciudate poveşti pe care o s-o auzi vreodată. 

ȘI e o poveste adevărată. 


1 
OAMENII SUNT ANIMALE 


ŞI NOI AM FOST CÂNDVA 
SĂLBATICI 


Povestea noastră începe demult-demult, cu milioane 
de ani în urmă. Pe atunci, oamenii erau nişte animale ca 
toate animalele. Nu locuiau în case, nu mergeau la 
serviciu sau la şcoală şi nu aveau maşini, calculatoare 
ori supermarketuri. Trăiau în sălbăticie, se catarau prin 
copaci ca să culeagă fructe, amuşinau în căutare de 
ciuperci şi mâncau viermişori, melci şi broaşte. 

Celelalte animale - girafele, zebrele şi babuinii, de 
pildă - nu se temeau de oameni şi nici nu prea îi băgau 
în seamă. Nu-şi închipuia nimeni că într-o bună zi 
oamenii vor zbura pe Lună, vor construi bombe atomice 
şi vor scrie cărţi ca asta pe care o citeşti tu acum. 

La început, oamenii nici măcar nu ştiau cum să-şi 
facă unelte. Câteodată mai foloseau pietre ca să spargă 
nuci. Dar n- aveau arcuri şi săgeți, sulițe sau cuțite. 
Oamenii erau nişte animale destul de plăpânde şi 
trebuiau să-şi ia repejor picioarele la spinare de fiecare 
dată când îşi făcea apariţia vreun leu sau vreun urs! 

Astăzi, multi copii încă se trezesc în toiul nopţi, 
speriaţi că e nu ştiu ce monstru sub pat. Asta este o 
amintire veche de milioane de ani. Pe atunci, chiar 


existau monştri care încercau să ajungă pâş-pâş la copii 
noaptea. Orice mic zgomot pe care îl auzeai în întuneric 
putea însemna că vine un leu să te mănânce. Dacă te 
catarai iute într-un copac, scăpai cu viata. Dar, daca 
adormeai la loc, ajungeai în burta leului. 

Uneori, când leii mai doborau vreo girafă şi o 
devorau, oamenii se uitau de la distanţă. Ar fi vrut şi ei 
nişte carnita, dar le era prea frică sa se apropie. Nu 
îndrăzneau să înainteze nici măcar după ce plecau leii. 
Pentru că acum intrau în scenă hienele ca să se înfrupte 
cu resturile - iar oamenii se temeau sa se pună cu 
animalele astea aşa de arţăgoase. Într-un târziu, abia 
după ce plecau toate animalele, oamenii se apropiau 
tiptil de carcasă să vadă ce-a mai rămas... dar nu mai 
găseau decât oase. Aşa că ridicau din umeri şi plecau să 
caute nişte smochine. 

La un moment dat, un om a avut o idee grozavă. 
A luat o piatră şi a folosit-o ca să spargă un os. 
Înăuntru, a găsit măduva - chestia aia suculentă din 
interiorul oaselor. A gustat-o şi i s-a părut delicioasă. 
Văzându-l, au făcut şi alţii la fel. În scurtă vreme toată 
lumea se folosea de pietre ca să spargă oase şi să 
mănânce măduva. În sfârşit, un lucru pe care numai 
oamenii îl puteau face! 

Fiecare animal are talentele sale cu totul aparte: 
păianjenii tes pânze şi prind muşte, albinele construiesc 
stupi şi produc miere, pe când ciocănitorile extrag larve 
din trunchiurile arborilor. Unele animale au talente 
foarte ciudate. Uite pestii-sanitari, de exemplu: 
peştişorii ăştia se ţin după rechini, aşteptând cuminţi ca 


răpitorii să mănânce. După ce rechinul a luat o 
gustărică de ton, îşi deschide larg fălcile şi toţi peştii- 
sanitari intră în gura lui ca să ciugulească fărâmele de 
cărniţă care i-au rămas rechinului printre dinţi. În felul 
acesta, rechinul se bucură de servicii stomatologice 
gratuite, iar peştii- sanitari mănâncă pe săturate. 
Cumva, rechinii îşi dau seama care sunt peştii-sanitari 
şi nu-i mănâncă niciodată, nici măcar din greşeală. 

Ei bine, şi oamenii arhaici aveau ceva aparte: ştiau 
cum să se folosească de pietre ca să spargă oase pentru 
a putea mânca măduva din interiorul lor. Si mai 
important, oamenii au aflat că e o idee bună să-şi facă 
unelte. 

Au început să folosească bete şi pietre pentru a-şi 
face tot felul de alte unelte. Nu doar ca să spargă oase, 
ci şi ca să desprindă stridii de pe stânci, să dezgroape 
ceapă şi morcovi sălbatici şi să vâneze animale mici - de 
pildă, soparle şi păsări. 


Până la urmă, oamenii au descoperit o unealtă cu 


mult mai uluitoare decât betele şi pietrele: au 
descoperit cum să folosească focul! Focul este 
cumplit şi înspăimântător. Când leul mănâncă o zebră, 
îşi potoleşte foamea, asa ca se tolaneste să-şi facă 
siesta. Dar, când un foc mistuie un copac, devine şi mai 
flămând, aşa că se întinde sălbatic de la un copac la 
altul. Poate să devoreze o pădure întreagă într-o 
singură zi - şi să lase în urmă doar scrum. Dacă încerci 
să atingi şi să stăvileşti focul ca să nu se întindă şi mai 
mult, te arde şi pe tine. Aşa că toate animalele se 
tem de foc. Se tem de foc chiar mai tare decât de lei. 
Ba chiar şi leilor le este frică de foc. 

Dar nişte oameni arhaici au început să fie interesaţi 
de foc. Dacă ar fi putut să-l folosească aşa cum foloseau 
betele şi pietrele... 

Tie nu-ți place să stai aşa câteodată cu ochii ţintă la 
un foc, să te uiţi cum dansează flăcările? Asta e altă 
amintire de pe vremea oamenilor arhaici. La început, 
oamenii au fost foarte prevăzători cu focul, observându- 
1 de la distanţă. Or fi descoperit că, daca un copac era 
aprins de un fulger, puteau să se aşeze în jurul lui şi să 
se bucure de lumină şi de căldură. Plus că, atâta timp 
cât ardea copacul, nicio jivină primejdioasă nu cuteza să 
se apropie de ei. 


BUCĂTARII AU DITAMAI CREIERUL 


Şi uite-aşa, tot uitându-se la foc, oamenii au ajuns să- 
l înţeleagă mai bine. Şi-au dat seama ca, desi e sălbatic 
şi cumplit, respectă anumite reguli. Puteau să se 
împrietenească cu el. Au băgat capătul unui bat lung 
într-un foc care cuprinsese un copac, iar când vârful 
batului s-a aprins, l-au tras înapoi. Acum aveau foc pe 
bat. Pe ei focul nu-i ardea, dar puteau aprinde orice 
atingeau cu batul. Asta da chestie utilă! Puteau lua 
nişte foc cu ei dintr-un loc în altul ca să se încălzească 
şi să ţină leii la distanţă. 

Dar tot rămânea o mare problemă: oamenii nu ştiau 
să aprindă un foc. Poate fi foarte frustrant să toooot 
aştepţi să fulgere. Dacă ţi-e frig si eşti ud leoarcă, poţi 
să stai lângă un copac şi un an întreg fără să-l 
trasneasca. lar dacă te fugareste un leu, nu poţi sa 
astepti nici macar doua secunde. Ai nevoie de foc 
CHIAR IN CLIPA ASTA! 

Până la urmă, oamenii s-au prins cum să 
rezolve problema asta. O soluţie era să lovească o 
cremene de un alt soi de rocă numită „pirită”. Dacă 
loveai foarte tare pirita, se producea o scânteie, iar 
dacă aveai grijă ca scânteia să cadă pe nişte frunze 
uscate, uneori acestea se aprindeau şi începeau să ardă. 


O altă soluţie era să cauţi o bucată mare de lemn 
uscat şi să scobeşti în ea o gaură, pe care s-o umpli cu 
frunze uscate. Apoi ascuteai un vreasc la un capăt, îl 
propteai bine în scobitură şi răsuceai foarte rapid 
vreascul între palme vreo două minute. 


Capătul vreascului se încingea din ce în ce mai tare 
şi până la urmă aprindea frunzele uscate. Din scobitură 
începea să iasă fum şi-apoi se înfiripa o flăcăruie. Foc! 


Fi, de-acuma, daca îşi făcea apariţia vreun leu, nu 
trebuia decat sa agiti batul si leul isi lua imediat 
talpasita. 

Felul in care foloseau oamenii focul i-a facut 
unici. Puterea aproape tuturor animalelor stă în corpul 
lor: în forţa muschilor, în mărimea coltilor sau în 
ascutimea ghearelor. Dar, datorită focului, oamenii au 
dobândit controlul asupra unei surse nelimitate de 
putere ce nu avea nicio legătură cu corpul lor. Chiar şi 
un om mai prizărit putea să incendieze cu un bat aprins 
o pădure întreagă în câteva ore, distrugând mii de 
copaci şi omorând mii de animale. 

Însă chestia cea mai tare nu era că focul punea leii 
pe fuga sau că le oferea oamenilor căldură si lumină. 
Nu, cel mai grozav a fost că, datorită focului, strămoşii 
nostri s-au putut apuca de gătit. 

Înainte de a stăpâni focul, oamenii iroseau mult timp 
şi efort ca să consume hrană crudă. Trebuia s-o faci 
bucățele şi s-o mesteci o grămadă si chiar si aşa 
stomacul avea mult de muncit ca s-o digere. Astfel că 
oamenii aveau nevoie de dinţi mari, de ditamai stomacul 
şi de foarte multă răbdare. După ce au învăţat să facă 
focul, mâncatul a devenit mult mai uşor. Hrana 
gatita se fragezea, iar oamenilor le trebuiau mult mai 
putin timp şi efort s-o mănânce şi s-o digere. Ca urmare, 
au început să se schimbe: li s-au micşorat dinţii şi 
stomacul... plus că acum aveau mult mai mult timp 
liber! 

Poţi să încerci şi tu chestia asta. Data viitoare când 
va găti cineva cartofi, zi-i că vrei să guşti un cartof crud. 


Stai, nu-l mânca! Doar pune un pic limba pe o bucăţică. 
Probabil că o să scuipi imediat şi o să vrei să-ţi clăteşti 
gura. Ce tare şi scârbos e! În schimb cartofii gatiti sunt 
delicioşi. În bucătărie la tine probabil că gătiţi cartofii 
pe o plită electrică, în cuptorul electric sau la 
microunde, fără sa aprindeti efectiv focul. Dar gatitul 
aşa a început: la flacără. Aşa că, daca-ti plac cartofii 
copti sau prajiti, focului trebuie să-i fii recunoscător 
pentru ei. 

Unii cercetători sugerează chiar că datorită 
preparării hranei la foc a putut creierul uman să 
înceapă să crească. Ce legătură are gătitul cu creierul? 

Fi bine, când oamenii îşi consumau o grămadă de 
timp şi de energie ca să mestece mâncarea cu dinţii lor 
mari şi s-o digere cu stomacul lor mare, nu le mai 
rămânea prea multă energie şi pentru creier. Aşa că 
primii oameni, cei cu stomacul mare, aveau creierul 
mic. După ce au început să prepare mâncarea la foc, 
totul s-a schimbat: oamenii puteau de-acum să consume 
mult mai puţină energie cu mestecatul şi digeratul şi le 
rămânea mai multă ca să alimenteze un creier mare. 
Stomacul li s-a micşorat, creierul a crescut, iar oamenii 
au devenit mai deştepţi. 

Dar nu trebuie să exagerăm. Da, oamenii arhaici 
erau acum mai deştepţi, puteau să-şi confectioneze 
unelte, să aprindă un foc, uneori chiar să mai vâneze şi 
câte o zebră sau o girafă. Şi se puteau apăra mai bine 
de lei şi urşi. Dar cam atâta. Omul era tot animal. În 
niciun caz nu stăpânea lumea. 


DE OAMENI 


Astăzi, poate că oamenii de pe glob arată un pic 
diferit unii faţă de alţii şi vorbesc limbi diferite, dar de 
fapt suntem toţi la fel. Oriunde te duci, în China sau în 
Italia, în Groenlanda sau în Africa de Sud, găseşti 
pretutindeni aceeaşi specie de oameni. Sigur, chinezii, 
italienii, groenlandezii şi sud-africanii se deosebesc prin 


însuşiri cum ar fi culoarea părului sau a pielii, dar sub 
piele toţi avem corpuri similare, creieri similari şi 
abilităţi similare. Chinezii pot învăţa limba italiană, 
groenlandezii pot juca fotbal cu sud-africanii şi toţi pot 
construi împreună o navă spaţială. 

Este foarte surprinzător că nu există decât o singură 
specie de fiinţă umană în toată lumea asta. La urma 
urmei, în fiecare ţară există tot felul de furnici, şerpi 
sau urşi. În inghetata Groenlandă sunt ursi-polari, în 
munţii Canadei urşi grizzly, în pădurile României ursi- 
bruni, iar în pădurile de bambus din China urși panda. 
Atunci de ce există un singur soi de oameni în toate 
aceste locuri? 

De fapt, foarte mult timp, pe planeta noastră au trăit 
multe specii de oameni. În diferite părţi ale lumii 
oamenii au avut de înfruntat animale, plante şi clime 
diferite. Unii trăiau în munţi înalţi, acoperiţi de zăpadă, 
iar alţii pe tarmuri tropicale, scaldate de soare. Unora 
le-a mers cel mai bine în deşert, altora în zone 
mlastinoase. Mai bine de un milion de ani oamenii s-au 
adaptat la condiţiile specifice fiecărei zone, devenind 
treptat tot mai diferiţi - la fel ca ursii. 

Atunci din ce motiv toţi oamenii sunt astăzi de un 
singur fel? Ce s-a întâmplat cu ceilalţi? I-a nimicit o 
catastrofă teribilă şi nu a mai rămas decât specia 
noastră de oameni. Ce catastrofă? Ei, ăsta e un mare 
secret despre care oamenilor nu le place să vorbească. 
Noi o să discutăm despre secretul acesta imediat, dar 
mai întâi hai să facem cunoştinţă cu câteva dintre 
celelalte specii de oameni care au trăit cândva în 


diferite colţuri ale lumii. 


O INSULĂ A PITICILOR 


Să începem turul rubedeniilor noastre pe insulita 
Flores din Indonezia. Acum vreun milion de ani, nivelul 
mării din jurul insulei Flores era mai scăzut. Multe 
locuri acoperite acum de apă erau porțiuni de 
uscat pe atunci, aşa că Flores era mult mai aproape de 
continent. Nişte oameni mai curioşi, dar şi unele 
animale mari, ca elefanții, au ajuns destul de uşor pe 
insulă. Apoi, când apele au crescut, şi oamenii, şi 
elefanții au rămas blocaţi pe insulă, nemaiputandu-se 
întoarce pe continent. 


Europa 


Asia 


Africa ` 


Australia 


Flores este o insulă micuță şi nu prea aveai ce mânca 
acolo. Oamenii cei mai mari şi elefanții cei mai mari, 
care aveau nevoie de multă mâncare, au murit primii. 
Cei mai mici, cărora le trebuia mai puţină hrană, au 
supravieţuit. Când un bărbat din ăsta minion şi o femeie 
mititică făceau copii, copiii lor erau şi mai mici. Sigur, 
nu toţi copiii aveau fix aceleaşi dimensiuni - unii erau 
maruntei, alţii chiar si mai şi. lar pentru ca în 
continuare hrană era pe sponci, tot cei mai mici au 
supravieţuit şi de data asta. Şi uite-aşa, de la o 
generaţie la alta, şi oamenii, şi elefanții de pe insula 
Flores s-au tot micşorat... până când au devenit 
oameni pitici şi elefanți pitici. 


Felul în care s-au tot micşorat treptat oamenii şi 
elefanții este un exemplu de „evoluţie”. Evoluţia nu 
explică doar cum au apărut piticii de pe insula Flores, ci 


şi cum au apărut toate animalele şi plantele. Ea 
explică de ce au girafele gâtul aşa de lung, de ce sunt 
vulpile atât de şirete şi de ce sunt sconcșii aşa de 
puturoşi. 

Dintre mai multe girafe care mănâncă frunze din 
copaci, girafa cu gâtul cel mai lung poate ajunge la 
frunzele aflate cel mai sus. Ea se alege cu cea mai mare 
cantitate de hrană, aşa că face cei mai mulţi pui - iar 
puii ei vor avea probabil la rândul lor gâtul lung. Dintre 
mai multe vulpi care vânează, cele mai şirete au cel mai 
mare succes, aşa că fac mai multi pui, care sunt si ei 
şireţi. lar când o vulpe va încerca să vâneze sconcşi, 
probabil că va fi dezgustată de sconcsul cel mai puturos 
şi-l va lăsa în pace - aşa că sconcsul cel mai urât 
mirositor va scăpa cu viaţă şi va da naştere unor 
sconcsuleti superputurosi! 

E important de tinut minte ca evolutia se intinde pe 
multe generaţii. A durat foarte mult până când 
sconcşii au ajuns extrem de puturoşi, iar oamenilor 
şi elefanților de pe insula Flores le-a luat mii de ani ca 
să devină pitici. Nu s-a întâmplat peste noapte, ca în 
basme, când te dai de trei ori peste cap şi te faci 
instantaneu minuscul sau când un vrăjitor face farmece 
şi - abracadabra! -, cât ai clipi, prinţul se transformă în 
broscoi. În realitate, a durat asa de mult, încât nu a 
observat nimeni că se schimba ceva. Oamenii şi elefanții 
s-au tot micşorat de la o generaţie la alta - şi, cum nu 
trăia nimeni o mie de ani, nu s-a prins nimeni ce se 
întâmpla. 

Asta este una dintre /eg/le importante ale firii: 


schimbări mici pe care nu le bagă nimeni în seamă se 
tot acumulează de-a lungul timpului, transformându-se 
în schimbări de mare amploare. Şi lucrul acesta nu este 
valabil doar când vorbim de evoluţie, ci şi în cazul 
multor altor lucruri din natură. Dacă te uiţi cum picură 
apă pe o stâncă dură, ai putea să crezi că stânca este cu 
mult mai puternică decât apa. Că apa se scurge de pe 
stâncă fără să-i facă nimic. Dar, dacă ai putea să te 
întorci peste vreo câteva mii de ani, ai vedea ca apa a 
săpat o gaură adâncă în stâncă. Fiecare picătură în 
parte are doar un efect minuscul, dar după milioane de 
picături se dovedeşte că apa răbdătoare este mai 
puternică decât stânca dură. 

Sau gandeste-te la chestia asta cu crescutul. Tu nu te 
vezi crescând cand te uiţi în oglindă. Poti să stai şi o ora 
întreagă si să casti ochii şi tot n-o să vezi cum devii mai 
înalt sau cum îţi creşte părul. Dacă te uiţi în oglindă în 
fiecare dimineaţă, probabil că arăţi exact ca ieri. Dar 
peste 20 de ani vei arăta cu totul altfel. Cum se 
întâmplă asta? E vreo zi specială în care iei o pastilă 
fermecată, te duci la culcare si, când te trezesti, esti 
adult? Nu, te schimbi câte un pic în fiecare zi, iar 
de-a lungul anilor aceste schimbări mici se tot 
acumulează şi astfel devii adult. 

Fi, uite-aşa crestem. Asa poate apa să sape o gaură 
în stâncă. Şi tot aşa au devenit pitici oamenii de pe 
insula Flores. Încetul cu încetul, puţin câte puţin. 

Oamenii pitici trăiau pe Flores de multi-multi ani, dar 
aceeaşi catastrofă care a exterminat toate celelalte 
specii de oameni a fost cea care i-a şters de pe faţa 


pământului si pe piticii ăştia. Aşa ca, până nu demult, n- 
a ştiut nimeni că au existat. Mă rog, aproape nimeni. 
Mai erau câte unii pe Flores care povesteau despre 
nişte cete de pitici ce au trăit odată în adâncul junglei. 
Localnicii îi numeau Ebu Gogo, care înseamnă „Bunica- 
papa-tot”, pentru ca omuletii din legende bagau la 
ghiozdan absolut orice! Dar cei mai mulţi nu credeau 
poveştile astea, considerându-le basme de adormit 
copiii. 

Însă, cu câţiva ani în urmă, nişte arheologi s-au 
apucat să facă săpături într-o peşteră de pe insula 
Flores. Arheologii sunt oameni de ştiinţă cărora le place 
să sape prin tot felul de locuri ciudate, sperând să 
găsească indicii despre trecutul îndepărtat. Ce au 
descoperit ei în peştera aceea de pe Flores era 
fascinant: nişte unelte de piatră foarte vechi, rămăşiţele 
unui foc de tabără, câteva oase de elefant şi scheletele 
mai multor oameni mici, care au trait pe insulă cu peste 
50.000 de ani în urmă. 

La început, arheologii au crezut că scheletele acestea 
erau ale unor copii, dar s-a dovedit că de fapt era vorba 
despre nişte adulţi. Deci poate că Ebu Gogo nu erau 
doar basme de adormit copiii! Odată ca niciodată, pe 
Flores trăiau nişte pitici. Oamenii aceştia arhaici 
atingeau o înălţime maximă de numai un metru şi nu 
cântăreau mai mult de 25 de kilograme. Dar se foloseau 
de unelte şi uneori chiar vânau elefanţi pitici. 


FAMILIA 
OAMENI 


LOR 


În timp ce oamenii care s-au aşezat în insula Flores 
se liliputanizau, în Europa şi în multe părţi ale Asiei 
evolua o altă specie de oameni. În acele zone era foarte 
frig, aşa că oamenii ăştia erau bine adaptati la clima 
rece. Cercetătorii îi numesc „oamenii din valea 
Neander” sau, mai simplu, neanderthalieni, pentru că 
primele dovezi ale existenţei lor au fost descoperite într- 
o peşteră din valea Neander, în Germania. 
Neanderthalienii erau cam cât noi de înalţi, dar mai 
masivi şi mult mai musculoşi. Aveau şi creierul mai 
mare decât al nostru. 

Ce au făcut neanderthalienii cu creierul lor 
mare? N-au construit maşini sau avioane şi nici n-au 
scris cărţi. Dar au confecţionat unelte, podoabe şi 
probabil o grămadă de alte obiecte. Poate că se 
pricepeau chiar mai bine decât noi să recunoască 
ciripitul păsărilor sau să ia urma animalelor - ori să 


danseze şi să viseze. Poate... sau poate că nu. N-avem 
de unde şti. 


Sapiens 


Neang, erthaj s 


Sunt multe lucruri pe care nu le ştim despre trecut, 
iar dacă nu ştii ceva, e mai bine să spui, fără 
exceptie: „Nu ştiu” În ştiinţă, e deosebit de important 
să spui „nu ştiu”. Este primul pas, pentru că abia după 
ce recunoşti că nu ştii ceva poţi să te apuci să cauţi 
răspunsul. Dacă pretinzi că ştii deja totul, ce rost are să- 
ti mai baţi capul? 

În 2008, arheologii au mai făcut o descoperire 
surprinzătoare. In timp ce excavau peştera Denisova din 


Siberia, au găsit un mic fragment de os din falanga unui 
om arhaic. Era vorba despre degetul mic al unei fete 
care a trăit în urmă cu aproximativ 50.000 de ani. 

Când au analizat mai atent oasele, arheologii au 
descoperit că fata aceasta aparţinea unui soi de hominid 
necunoscut până atunci. Nu era nici neanderthaliană, 
nici pitică de pe Flores şi era diferită de noi. Arheologii 
i-au numit pe fata si pe rubedeniile ei „denisovani”, 
după peştera în care a fost găsită falanga. 

Te întrebi cum putem şti sigur că degetul acesta i-a 
aparţinut unui tip de hominid necunoscut, şi nu unui 
neanderthalian, să zicem. Ei bine, fiecare bucăţică din 
corpul nostru este alcătuită din multe celule mici, care 
împreună formează nasul, inima sau un deget. Fiecare 
dintre aceste celule conţine câte un exemplar dintr-un 
„manual de instrucţiuni” minuscul care le spune 
celulelor ce să facă. Acest manual de instrucţiuni le 
spune anumitor celule să formeze un nas, iar altora să 
alcătuiască un deget. Chiar şi saliva, oasele şi rădăcinile 
părului tău conţin exemplare din acest manual de 
instrucţiuni - altfel, corpul tau nu ar şti cum sa mai 
producă salivă, masă osoasă şi păr. 

Acest manual de instrucțiuni se numeşte ADN. 
Nu se vede cu ochiul liber, dar, dacă iei o picătură de 
salivă, o bucăţică de os ori nişte fire de păr şi le pui sub 
un microscop cu o putere de mărire foarte mare, îl poţi 
vedea ondulându-se în interiorul celulei. lar dacă te 
foloseşti de tot felul de instrumente speciale, poţi chiar 
să citeşti instrucţiunile codificate în ADN. Dacă citeşti 
ADN-ul unor oameni cu pielea închisă la culoare, 
găseşti instrucţiuni pentru alcătuirea pielii închise la 


culoare. ADN-ul oamenilor cu pielea deschisă la culoare 
conţine instrucţiuni pentru alcătuirea pielii deschise la 
culoare. 

Deci, dacă reuşeşti să faci rost măcar de o copie de 
ADN de la cineva, vei afla o grămadă de informaţii 
despre persoana aceea. Iar lucrul acesta e valabil chiar 
dacă persoana respectivă a trait cu mult timp în urmă! 
ADN-ul se poate păstra mii de ani după ce moare 
cineva, mai ales într-un loc rece şi uscat. 

Peştera Demsova din Siberia este un loc foarte rece 
şi foarte uscat. Când arheologii au examinat falanga pe 
care au descoperit-o acolo, au reuşit să extragă din ea 
nişte ADN şi să-i citească codul. Nu semăna cu ADN-ul 
niciunuia dintre tipurile de oameni cunoscute. Şi aşa şi- 
au dat seama cercetătorii că oamenii care au trăit în 
peştera Denisova în urmă cu 50.000 de ani aparţineau 
unei specii de hominizi necunoscute până atunci, 
diferită şi de noi, şi de neanderthalieni, şi de piticii din 
insula Flores. 

Imagineaza-ti ca la un moment dat, în viitorul 
îndepărtat, toţi oamenii de pe glob vor fi dispărut şi 
pământul e stăpânit de nişte sobolani superinteligenti. 
Într-o zi, un şobolan arheolog ar putea să facă săpături 
într-o peşteră şi să găsească degetul tău! Şi datorită 
acestui deget şobolanii ar şti că pe pământ au trăit 
cândva oameni. Aşa că ai mare grijă de degetele tale. 

Pe pământ au trăit cândva multe alte specii de 
oameni, în afară de pitici, neanderthalieni şi 
denisovani. Ştim foarte puţine despre ele pentru că nu 
s-au descoperit prea multe oase ori unelte şi nici nu 
putem citi toate mostrele lor de ADN. 


TU CE FEL DE OM EŞTI? 


Dar despre o anumită specie de oameni arhaici ştim 
foarte multe lucruri. Este vorba despre strămoşii noştri: 
stră-stră- strabunicele şi stra-stra-strabunicii nostri. Pe 
vremea cand pe insula Flores traiau pitici, in Europa, 
neanderthalieni si prin pesterile din Siberia denisovani, 
stramosii nostri isi duceau viata mai ales in Africa. 


Oamenii de stiinta îi numesc pe strămoşii nostri 
Homo sapiens sau, pe scurt, sapiens. Le zic asa pentru 
ca au trait pe insula Sapiens, in valea Sapiens sau in 
pestera Sapiens? Nu tocmai. Cuvintele Homo si sapiens 
sunt cuvinte latinesti. Latina e o limba veche si 
complicată, pe care nu o mai vorbeşte nimeni astăzi. 


Pentru că e veche şi complicată, are o sonoritate aproape 
magică, aşa că, atunci când oamenii de ştiinţă vor ca 
vreun lucru să pară foarte important, îi dau o denumire 
în latină. Aşa fac cu bolile, cu medicamentele, cu plantele 
şi cu animalele. 

Să zicem că un om de ştiinţă vorbeşte despre pisici şi 
vrea să pară foarte serios. Ei, el nu ar spune „pisică”, ci 
Felis catus, care înseamnă „pisică pisică” în latină. lar pe 
şoareci i-ar numi Mus musculus, care înseamnă „şoarece 
şoricel” în latină. Dacă ai citi într-o carte „Pisicile 
pisiceşti vânează şoareci şoriceşti”, te-ai gândi probabil 
că este o carte pentru copii mici. Dar, dacă ai citi „Felis 
catus vânează Mus musculus”, cel mai probabil te-ai 
gândi că e o carte ştiinţifică foarte serioasă. 

Toate speciile acestea de oameni au primit denumiri 
din astea simandicoase în latină. Când oamenii de ştiinţă 
vorbesc despre  neanderthalieni şi vor să para 
nemaipomenit de serioşi şi să-şi dea importanţă, nu le zic 
neanderthalieni, ci Homo neanderthalensis. În latină, 
homo înseamnă ,om" şi neanderthalensis înseamnă 
„din valea Neander”, deci laolaltă înseamnă „om din 
valea Neander”. lar când oamenii de ştiinţă vorbesc 
despre piticii din Flores, în niciun caz nu le zic pitici. Ar 
fi muuult prea simplu! Nu, folosesc denumirea de Homo 
floresiensis, care înseamnă „om din insula Flores”. 

Când oamenii de ştiinţă încercau să aleagă un nume 
pentru specia de om din care facem şi noi parte, desigur 
că ne-au atribuit o denumire latinească foarte 
respectabilă - Homo sapiens. Dar ce înseamnă asta? Ei 
bine, in latină, cuvântul sapiens inseamnă ,,intelept". 
Deci Homo sapiens înseamnă „om înţelept”. 


Am hotărât să ne autointitulăm „oameni înţelepţi”, 
ceea ce nu e tocmai un semn de modestie din partea 
noastră. Mai ales că nu-i deloc limpede că noi chiar 
suntem mai înţelepţi decât au fost alţi oameni. Dar faptul 
e împlinit şi aşa ne-a rămas numele - sapiens. Tu eşti un 
sapiens, iar prietenii şi rudele tale sunt tot sapiens. Toţi 
oamenii care trăiesc astăzi pe lumea asta sunt sapiens - 
şi germanii sunt sapiens, şi nigerienii sunt sapiens, la fel 
şi coreenii şi brazilienii. 

Cam cu 100.000 de ani în urmă, strămoşii noştri 
sapiens trăiau mai ales în Africa. Ei arătau deja exact 
ca oamenii de astăzi. Mă rog, dacă îi mai tundeai puţin 
şi îi îmbrăcai în blugi şi tricouri în loc de piei de animale. 
Dar aceşti sapiens arhaici încă erau foarte diferiţi de noi. 

Ca toţi ceilalţi oameni, şi sapiens foloseau deja focul şi 
uneltele de piatră, aşa că puteau să pună leii pe fugă şi 
chiar să vâneze unele animale mari. Dar nu ştiau să 
cultive grâu ori să călărească cai, nu ştiau să-şi facă nave 
sau căruţe şi nici sate nu aveau, daramite oraşe. Plus că 
erau şi foarte puţini. În toată Africa, erau probabil mai 
puţin de 100.000 de sapiens. Îi puteai înghesui pe toţi pe 
un singur stadion uriaş. Pe atunci, sapiens nu era cel 
mai important animal de pe planetă - nu încă. Or fi fost 
balenele... sau furnicile. 


URMEAZĂ STAŢIA SUPERSAPIENS 


lar apoi, cu vreo 50.000 de ani în urmă, totul s-a 
schimbat. O catastrofă imensă a lovit planeta şi i-a şters 
de pe faţa pământului pe piticii de pe Flores, pe 
neanderthalieni, pe denisovani şi toate celelalte specii de 
oameni - în afară de sapiens. Ce catastrofă? Nu a fost 
un asteroid din spaţiul cosmic. Nici o erupție vulcanică 
de proporţii. Nici un cutremur. Nu... ci chiar stră-stră- 
strabunicii noştri. 

Acum vreo 50.000 de ani, s-a întâmplat ceva foarte 
ciudat cu strămoşii noştri, ceva care i-a făcut 
superputernici. Te întrebi ce-o fi fost? Ceva de-a dreptul 
fascinant. Dar o să-ţi explicăm puţin mai încolo. Ca într-o 
poveste polițistă bună - trebuie să citeşti mai departe ca 
să dezlegi misterul! Deocamdată vom spune doar că a 
avut un efect incredibil: sapiens au început să se 
răspândească în toată lumea şi, de fiecare dată când 
ajungeau într-o vale sau pe o insulă nouă, toate celelalte 
specii de oameni care trăiau acolo dispăreau rapid. 

De pildă, când noii supersapiens au ajuns în Europa, 
au cules toate perele, au mâncat toate fructele de pădure 
şi au vânat toate căprioarele. Neanderthalienii din 
partea locului n-au mai avut ce mânca, aşa că au 
murit de foame. lar dacă neanderthalienii încercau să-i 
oprească pe sapiens să le ia toată hrana, probabil că 
aceştia din urmă îi omorau. 

Apoi strămoşii noştri au ajuns în Siberia şi i-au lăsat şi 
pe denisovani fără mâncare. lar după aceea au ajuns şi 


pe Flores şi. ce să vezi, acolo nu mai era picior de pitic - 
nici de om, nici de elefant. Dar strămoşii noştri nu au fost 
mulţumiţi nici cand toți ceilalți oameni au dispărut. 
Deşi acum erau incredibil de puternici, voiau şi mai 
multă putere şi hrană, aşa că uneori se luptau între ei. 


UN NEANDERTHALIAN ÎN 
FAMILIE 


Ştii, noi, sapiens, nu suntem nişte animale foarte 
drăguţe. Putem fi cruzi cu alti sapiens pentru simplul 
motiv că au pielea de altă culoare sau vorbesc altă limbă 
ori pentru că au altă religie. Aşa că nu este deloc 
surprinzător că, atunci când strămoşii noştri sapiens 
întâlneau oameni din altă specie, ca neanderthalienii, 
probabil că nu se purtau tocmai frumos cu ei. 

Dar, acum câţiva ani, oamenii de ştiinţă au descoperit 
că măcar unii dintre strămoşii noştri sapiens nu i-au ucis 
şi nu i-au înfometat pe toţi ceilalţi oameni pe care îi 
întâlneau. Mai ţii minte ADN-ul - manualul de 
instrucţiuni al corpului nostru? ADN-ul ăsta nu arată 
doar ce culoare are părul tău sau ce formă au degetele 
tale, ci poate să dezvăluie exact şi cine sunt părinții 
tăi, şi cine sunt părinţii părinţilor tăi, şi părinţii acestora 
şi tot aşa, până hăt, cu mii de ani în urmă. Asta pentru că 
ADN-ul îl primeşti de la părinții tăi, care îl primesc de 
la părinţii lor, care îl primesc de la ai lor. 


Când oamenii de ştiinţă au început să citească ADN-ul 
neanderthalienilor, au aflat ceva uluitor: s-a dovedit că 
unii dintre oamenii care trăiesc astăzi aveau în ADN-ul 
lor câteva instrucţiuni de la neanderthalieni preistorici! 
Asta înseamnă că, deşi toţi oamenii care trăiesc astăzi 
sunt sapiens, cel putin unii dintre noi au şi o stră-stră- 
străbunică sau un stră-stră- străbunic din neamul 
neanderthalienilor. 

E uşor să verifici dacă ai şi tu un strămoş 
neanderthalian. Nu trebuie decât să scuipi într-o 
eprubetă şi s-o trimiti la un laborator. Chiar şi un Singur 
strop din saliva ta conține milioane de copii ale 
ADN-ului tău. Laboratorul poate să-ţi analizeze saliva, 
să-ţi citească ADN-ul şi să-ţi spună dacă anumite parti 


din el provin de la un neanderthalian care a avut copii cu 
stră-stră-străbunica ta acum 50.000 de ani. 

Dar de ce ar fi vrut stra-stra-strabunica ta să facă 
copii cu un neanderthalian? Nu ştim sigur, dar poate s- 
au îndrăgostit şi, chiar dacă toţi amicii lui au ras de el şi 
toate prietenele ei au avertizat-o să nu umble cu un 
neanderthalian, dragostea a învins aceste obstacole. 

Sau poate că o ceată de sapiens a adoptat un mic 
neanderthalian rămas orfan dupa ce i-or fi murit toate 
rudele. Poate că altă dată nişte sapiens au prins o fată de 
Neanderthal şi, chiar dacă ea a vrut să se întoarcă la ai 
ei, sapiens au fortat-o să-i însoţească. Dacă nişte copii de 
Neanderthal au crescut astfel printre sapiens, poate că 
au ajuns până la urmă să facă şi copii cu un partener 
sapiens. Dar se pare că asta s-a întâmplat rar. În 
majoritatea cazurilor, strămoşii nostri îi alungau pe toţi 
neanderthalienii pe care îi întâlneau. 


CE AR FI FOST DACĂ...? 


E fascinant să ne imaginăm cum ar fi arătat lumea 
dacă strămoşii noştri ar fi fost mai de treabă şi i-ar fi 
lăsat pe neanderthalieni şi pe piticii din Flores să-şi vadă 
mai departe de viaţă şi de evoluţie. Cum ar fi dacă astăzi 
ar mai exista printre noi aceşti oameni mai... altfel? 

Cine ştie, poate că ar fi nişte puşti de Neanderthal 
foarte tari în echipa de atletism de la şcoala ta. Poate că 
vecinii tai de alături ar fi nişte imigranţi pitici din Flores. 
Dar politica şi religia? Oare denisovanii ar avea voie să 
voteze la alegeri? Ar fi preoţii de acord să binecuvânteze 
căsătoria dintre un neanderthalian şi un sapiens? Ar 
putea un neanderthalian să fie preot, rabin sau imam? 

Tie ti-ar plăcea sa ai un prieten neanderthalian? 

Dacă ar fi supravieţuit şi ceilalţi, nu doar noi, poate că 
asta ar fi schimbat chiar şi felul în care ne vedem pe noi 
înşine. Astăzi, majoritatea oamenilor cred că noi suntem 
nişte creaturi foarte speciale. Dacă încerci să le spui că 
oamenii sunt animale, de multe ori sunt scandalizati 
pentru că ei cred că noi suntem cu totul diferiţi de 
animale. 

Unii ar putea crede asta pentru că, după ce au 
dispărut toate celelalte specii de oameni, n-a mai rămas 
nicăieri pe pământ vreo fiinţă care să ne semene. Aşa că 
era uşor să-ţi închipui ca noi, sapiens, nu suntem precum 
celelalte animale. Dar, dacă ar fi supravieţuit şi 
neanderthalienii sau piticii de pe Flores, ne-ar fi venit 
mai greu să ne considerăm cu totul aparte. Poate că 
tocmai acesta e motivul pentru care strămoşii noştri s-au 


descotorosit de toţi ceilalţi oameni. 

Dar cum au reuşit strămoşii noştri să-i biruiască pe 
toţi ceilalţi oameni? Neanderthalienii erau mai puternici 
decât ei, denisovanii erau mai bine adaptati la clima 
rece, iar piticii de pe Flores aveau nevoie de mai puţină 
hrană decât ei. şi, totuşi, 


strămoşii noştri au ajuns să cucerească întreaga lume. Ce superputere 
aveau ei? 

SUPERPUTEREA SPECIEI 


SAPIENS 


AVENTURI CU BANANE 


Fi bine, tu ce crezi? Ce s-a întâmplat acum 50.000 de 
ani? Ce superputere au capatat sapiens de am ajuns să 
stăpânim astăzi planeta? Răspunsul nu este evident. 
Superman, Omul-Paianjen, Femeia Fantastica şi toţi 
ceilalţi supereroi de benzi desenate sunt puternici 
pentru că sunt foarte vânjoşi, foarte rapizi şi foarte 
curajoşi. Dar sapiens nu erau nici mai vânjoşi, nici mai 
rapizi şi nici mai curajoşi decât neanderthalienii - şi nici 
decât o grămadă de alte animale. Într-o confruntare cu 
un lup, un crocodil sau un cimpanzeu, un sapiens ar avea 
foarte puţine şanse să câştige. Chiar şi o bunicuţă 
cimpanzeu l-ar putea bate măr pe campionul mondial la 
box. 

lată care este singurul motiv pentru care suntem în 
stare să punem pe fugă lupii şi să închidem cimpanzei în 
grădini zoologice: noi cooperăm in număr foarte 
mare. Un om nu poate birui un cimpanzeu, dar o mie de 
oameni pot realiza lucruri incredibile la care cimpanzeii 
nici măcar nu visează. Şi datorită superputerii noastre 
secrete putem să cooperăm mai bine decât orice alt 
animal. Putem să cooperam chiar şi cu oameni pe care 
nu-i cunoaştem deloc. 

Uite, de exemplu, ultimul fruct pe care l-ai mâncat. Să 


zicem că a fost o banană. De unde a apărut banana 
aceea? Dacă ai fi cimpanzeu, ar trebui sa te duci în 
pădure şi să culegi cu mâna ta o banană. Dar, pentru că 
eşti om, de obicei te bazezi pe ajutorul unor străini. 
Foarte puţini oameni îşi culeg singuri bananele. În 
majoritatea cazurilor, cineva pe care nu l-ai întâlnit 
niciodată şi pe care nici nu-l vei întâlni vreodată a 
cultivat banana asta la mii de kilometri depărtare de 
tine. Apoi alte persoane pe care nu le cunoşti au 
încărcat-o într-un camion, într-un tren sau poate pe un 
vapor şi au transportat-o până la magazinul din cartierul 
tau. După aceea tu ai mers la magazin, ţi-ai ales banana, 
te-ai dus cu ea la casa şi i-ai dat nişte bani casierului. Si 
uite-asa te-ai facut cu o banana. 

Câţi oameni au pus mana pe banana aceea înainte s-o 
cumperi tu? Pe câţi dintre ei îi cunoşti personal? Poate 
pe niciunul... dar te-au ajutat să-ţi capeti banana. 

Sau gandeste-te la şcoală. De câţi oameni este nevoie 
ca să existe o şcoală? În primul rând, ai nevoie de mulţi 
copii. Fără ei, şcoala n-ar avea niciun rost! La scoala la 
tine câţi copii sunt? Apoi, ai nevoie de profesori - ia 
încearcă să socoteşti câţi profesori are şcoala ta. Şi mai 
sunt şi oamenii care au construit şcoala, cei care fac 
curăţenie, cei care servesc mâncarea la cantină, oamenii 
care produc energie electrică pentru ca tu să ai lumină 
în clasă, oamenii care au scris şi au tipărit toate 
manualele şi mulţi, mulţi alţii. Deci, în total, de câţi 
oameni e nevoie ca să existe o şcoală? Si pe câți dintre 
ei îi cunoşti personal? 

Toate marile realizări ale omenirii, precum zborul pe 


Lună, au fost rezultatul cooperării între sute de mii de 
oameni. În 1969, Neil Armstrong a fost primul om care a 
păşit pe Lună. A ajuns acolo zburând cu o navă cosmică, 
dar nu el a construit-o. 


Nenumarati oameni au cooperat pentru a construi 
nava cosmică: nişte mineri au extras fier din pământ ca 
s-o construiască, nişte ingineri au proiectat-o, nişte 
matematicieni au calculat cea mai bună traiectorie spre 
Lună, nişte producători de încălţăminte au fabricat cu 
încălțări speciale care să poată păşi Neil Armstrong au 
pe Lună şi nişte fermieri cultivat banane ca să aibă 
astronauții ce mânca în spaţiu. 

Vulturii zboară pentru că au aripi. 
Oamenii zboară pentru că ştiu sa 
coopereze în număr foarte mare. Asta ne 
face aşa de puternici. Noi putem 
coopera cu mii de oameni pe care nu-i 
cunoaştem ca să obţinem nişte banane, să 
construim o şcoală ori să zburăm pe Lună. 
Cimpanzeii nu pot face asta. Ei nu au magazine de unde 
să poată cumpăra banane care cresc la celălalt capăt al 
lumii. Nu au şcoli în care învaţă laolaltă sute de 
cimpanzei mititei. Şi nici nu zboară nicăieri, darămite pe 
Lună. 

Cimpanzeii nu pot face toate aceste lucruri 
pentru că ei cooperează doar în număr mic şi rareori cu 
indivizi pe care nu îi cunosc. Să zicem că eu sunt 


cimpanzeu şi vreau să cooperez cu tine; pentru asta, ar 
trebui să te cunosc personal: ce fel de cimpanzeu eşti? 
Eşti prietenos ori ticălos? Eşti demn de încredere? Cum 
pot coopera cu tine dacă nu te cunosc? 

Dacă ai face o listă cu toţi oamenii pe care îi cunoşti 
foarte bine, câţi ar fi pe lista asta? Nu cei pe care îi vezi 
la televizor sau pe reţelele de socializare, ci oameni cu 
care chiar te întâlneşti din când în când. Oameni care îţi 
ştiu secretele - şi ale căror secrete le ştii la rândul tău. 
Dacă te-ar prinde o furtună de zăpadă sau un urs s-ar 
catara dupa tine într-un copac, cine ti-ar sări în ajutor? 

Dacă eşti ca majoritatea oamenilor, pe lista ta vor fi 
mai puţin de 150 de nume. Nişte oameni de ştiinţă le-au 
cerut unui număr mare de persoane să facă asemenea 
liste şi au descoperit că este practic imposibil ca fiinţele 
umane să formeze legături personale puternice cu mai 
mult de aproximativ 150 de indivizi. 

Acum încearcă să-i numeri pe toţi cei pe care fi 
întâlneşti Zilnic. Toti oamenii pe lângă care treci pe 
stradă. Toţi cei care călătoresc alături de tine în autobuz. 
Toţi cei care merg cu tine la şcoală. Toţi cei care îşi fac 
cumpărăturile în acelaşi magazin. Toţi cei care merg 
împreună cu tine la un meci de fotbal. Cam câţi crezi că 
sunt? 

Dacă locuieşti într-un oraş mare ca Londra sau Tokyo, 
probabil că o să-ţi iasă la numaratoare mii de oameni. 
Nu că e uimitor? Chiar dacă nu cunoşti cu adevărat 
decât 150 de oameni, vez/ mii de străini de fiecare dată 
când te duci la un mall mare, pe un stadion sau într-o 
gară. Dacă ai încerca să aduni laolaltă mii de cimpanzei 
în aceste spaţii ar fi un haos total. Dar oamenii se adună 


zi de zi cu miile în asemenea locuri şi de cele mai multe 
ori toţi se comportă cât se poate de disciplinat. 

Aşa se face că strămoşii noştri sapiens i-au biruit 
pe neanderthalieni şi toate celelalte specii de oameni 
cu mii de 


ani în urmă. Stră-stră-străbunicii noştri au fost singurii 
care sau priceput să coopereze în număr mare, chiar şi 
cu străini. Un număr mai mare de oameni care cooperau 
însemna un număr mai mare de idei de a confectiona 
unelte, de a găsi hrană şi de a vindeca răni. 


Neanderthalienii învățau una-alta şi primeau ajutor de 
la vreo câţiva prieteni apropiaţi şi un număr mic de rude, 
dar sapiens se puteau baza pe o mulţime de oameni pe 
care nu îi cunoşteau prea bine. Aşa încât, chiar dacă 
sapiens nu era mai istet decât neanderthalianul, cu 
timpul, sapiens a ajuns să se priceapă mult mai bine să 
născocească unelte şi să vâneze animale. lar dacă se 
ajungea vreodată la o confruntare, 500 de sapiens 
puteau birui uşor 50 de neanderthalieni. 


DE CE AU FURNICILE REGINE, DAR NU ŞI 
AVOCAŢI 


Mai există un singur tip de animale care pot să 


colaboreze într-un număr foarte mare: insectele sociale, 
precum furnicile, albinele şi termitele. Aşa cum noi trăim 
în sate şi oraşe, şi furnicile şi albinele trăiesc în colonii şi 
stupi din care fac parte uneori multe mii de indivizi. Mii 
de furnici cooperează pentru a aduna hrană, a avea grijă 
de progenituri, a construi punti şi chiar pentru a purta 
războaie. 

Şi totuşi, există o diferență majoră intre oameni 
si furnici. Spre deosebire de oameni, furnicile ştiu să se 
organizeze într- un singur fel. De exemplu, există un soi 
de furnici numite strângătoare. Dacă vei urmări coloniile 
de furnici strângătoare de oriunde din lume, vei 
descoperi că toate sunt organizate exact în acelaşi mod. 
În fiecare colonie, furnicile se împart în cinci grupuri: 
culegătoare, lucrătoare, soldaţi, doici şi regine. 

Culegătoarele se duc să caute seminţe şi să vâneze 
insecte mici, hrană pe care o cară înapoi în colonie. 
Lucrătoarele sapă tuneluri şi construiesc colonia. 
Soldaţii protejează colonia şi luptă împotriva altor 
armate de furnici. Doicile au grijă de larve şi pupe. lar 
reginele conduc colonia şi depun ouă din care vor ieşi 
alte larve de furnică. 

Acesta este singurul mod în care ştiu furnicile să se 
organizeze. Ele nu se răzvrătesc niciodată împotriva 
reginei lor şi nu se apucă de organizat alegeri ca să 
voteze un preşedinte al furnicilor. Lucrătoarele şi 
culegătoarele nu fac niciodată grevă cerând salarii mai 
mari. Soldaţii nu hotărăsc niciodată să semneze un tratat 
de pace cu coloniile învecinate. Doicile nu renunţă 
niciodată la îndatorirea lor ca să se facă avocate, 


sculptorite sau cântărețe de operă. Furnicile nu 
inventează niciodată mâncăruri, arme sau sporturi noi, 
cum ar fi tenisul. Furnicile strângătoare de astăzi trăiesc 
exact ca în urmă cu mii de ani. 

Spre deosebire de furnici, noi, oamenii, schimbăm tot 
timpul modul în care cooperăm. Născocim jocuri noi, 
cream haine noi, concepem noi meserii şi punem la cale 
o grămadă de revoluţii politice. Acum 300 de ani, 
oamenii se jucau cu arcuri şi săgeți încercând să 
nimerească o ţintă, astăzi jucăm jocuri pe calculator 
încercând să obţinem un punctaj mare. Acum 300 de ani, 
majoritatea oamenilor erau agricultori. Astăzi lucrăm ca 
şoferi de autobuz, frizeri de câini, programatori şi 
antrenori personali. Acum 300 de ani, majoritatea ţărilor 
erau conduse de regi şi regine. Astăzi, majoritatea ţărilor 
sunt conduse de parlamente şi de preşedinţi. 

Uite-aşa am cucerit lumea noi, sapiens: pentru că 
putem să cooperăm în număr foarte mare, ca furnicile, 
dar şi pentru că putem schimba mereu felul în care 
cooperam, ceea ce ne ajută să tot inventam alte si alte 
lucruri. Asta e superputerea noastră? Nu chiar. Ca să 
înțelegem superputerea noastră - cea pe care o au 
doar sapiens -, trebuie să mai punem o ultimă 
întrebare: de fapt, cum au învăţat strămoşii noştri să 
coopereze în număr mare? Şi cum de ne putem schimba 
mereu comportamentul? Răspunsul la această întrebare 
este adevărata noastră superputere. Tu care crezi că 
este? 


ZOMBI, VAMPIRI ŞI ZÂNE 


Adevărul e că răspunsul s-ar putea să ţi se pară puţin 
cam dezamăgitor. Când ai văzut cuvântul superputere, 
te-ai aşteptat poate la ceva precum capacitatea de a citi 
gândurile, de a vedea viitorul sau de a deveni invizibil. 
Dar hai sa fim serioşi, ştii ca oamenii nu pot nici sa 
citească gândurile, nici să vadă viitorul şi nici să devină 
invizibili. Deci n-are cum să fie niciuna dintre acestea. 
Superputerea noastră trebuie să fie ceva ce avem cu 
toţii, nu? 

De fapt, superputerea noastră e ceva de care ne 
folosim tot timpul, doar că n-o considerăm o superputere. 
Mulţi chiar o socotesc o slăbiciune. Este - ta-ta-ta- 
taaaaa! - capacitatea noastră de a ne imagina tot 
felul de lucruri care nu există şi de a spune tot soiul de 
poveşti închipuite. Noi suntem singurele animale care 
pot să născocească şi să creadă în legende, basme şi 
mituri. 

Sigur, şi alte animale pot să comunice. Când un 
cimpanzeu vede un leu apropiindu-se, poate spune (pe 
cimpanzeieşte): „Atenţie! Un leu!” şi toţi cimpanzeii îşi 
iau picioarele la spinare. lar dacă un cimpanzeu vede o 
banană, poate spune pe limba lui: „Uite o banană! Hai s- 
o luam!”. Dar cimpanzeii nu pot inventa lucruri pe care 
nu le-au mai văzut, nu le-au mai gustat sau nu le-au mai 
atins niciodată - de pildă, unicorni şi zombi. 

Precum cimpanzeii, şi noi, sapiens, putem folosi 


limbajul ca să descriem lucrurile pe care le vedem, le 
atingem şi le gustăm, dar putem şi să născocim 
ficțiuni despre lucruri care nu există, cum ar fi zânele şi 
vampirii. Cimpanzeii nu pot face asta. Nici măcar 
neanderthalienii nu erau în stare. 


Cum s-au procopsit sapiens cu capacitatea asta 
ciudată? Nu ştim sigur. O explicaţie e că ceva din 
manualul de instrucţiuni sau ADN-ul speciei sapiens s-a 
modificat din greşeală. Poate că la un moment dat s-a 
creat o conexiune între două zone ale creierului care 
înainte erau complet separate. Poate că această greşeală 
a determinat creierul oamenilor din specia sapiens să 
genereze poveşti din astea aiuritoare. Dintr-o greşeală 


se pot naşte uneori lucruri noi şi minunate. lar 
greşeala asta nu a survenit în manualul de instrucţiuni al 
neanderthalienilor, aşa că neanderthalienii nu au fost în 
stare să născocească şi să creadă în poveşti. 

Poate... sau poate că nu. Chiar nu ştim. Oamenii de 
ştiinţă încă cercetează acest lucru. 

Însă întrebarea cu adevărat importantă nu este de 
unde până unde s-au ales sapiens cu această capacitate 
de a spune poveşti, ci la ce sunt bune poveştile. În plus, 
de ce ar fi asta o superputere? Şi ce dacă sapiens puteau 
să născocească poveşti şi neanderthalienii nu? Cu ce te 


ajută poveştile într-o pădure sălbatică? Dacă ar ieşi 
un duh dintr-o lampă şi ti-ar oferi o putere specială, tu ai 
alege puterea de a deveni invizibil sau pe cea de a 
născoci poveşti cu zâne? 

De fapt, s-ar putea să fii de părere că a crede în 
poveşti este o potenţială problemă. Dacă sapiens umblau 
prin păduri după zâne, unicorni şi spirite închipuite în 
timp ce neanderthalienii se duceau să caute căprioare, 
nuci şi ciuperci adevărate, nu ar fi trebuit să 
supravieţuiască mai degrabă neanderthalienii? 

Ei bine, utilitatea poveştilor este că, oricât de 
ridicole ar fi, ele îi ajută pe oameni să coopereze în 
număr mare. Dacă mii de oameni cred în aceeaşi 
poveste, atunci toţi vor respecta aceleaşi reguli, ceea ce 
înseamnă că pot coopera eficient. Chiar şi cu nişte 
străini. Graţie poveştilor, sapiens cooperează mult mai 
bine decât neanderthalienii, cimpanzeii sau furnicile. 


MARELE SPIRIT-LEU 


Să zicem că un sapiens le spune tuturor povestea asta: 
„Există un Mare Spirit-Leu care sălăşluieşte sus, 
deasupra norilor. Dacă dați ascultare Marelui Spirit- 
Leu, când veţi muri, veţi ajunge în lumea spiritelor şi veţi 
avea parte de câte banane vă pofteşte inima. Dar, dacă n- 
o să daţi ascultare Marelui Spirit-Leu, o să vină un 


ditamai leul şi o să vă mănânce!”. 


K 

Sigur, povestea asta nu are niciun sâmbure de adevăr. 
Dar, dacă o vor crede o mie de oameni, vor începe să 
facă toţi ce le spune povestea. Apoi cei o mie de oameni 
vor putea coopera eficient, chiar dacă nu se cunosc între 
ei. 

Dacă vei spune: „Marele Spirit-Leu vrea ca toată 
lumea să stea într-un picior”, atunci o mie de oameni 


vor sta într-un picior! 

Dacă vei spune: „Marele Spirit-Leu vrea ca toată 
lumea să poarte pe cap o coajă de nucă-de-cocos”, atunci 
o mie de oameni vor purta pe cap coji de nuci-de-cocos! 
(Lucru foarte util, pentru că atunci va fi uşor să-ţi dai 
seama cine crede în Marele SpiritLeu şi cine nu.) 

Dacă vei spune că Marele Spirit-Leu vrea ca toată 
lumea să lupte cu neanderthalienii ori să construiască un 
templu, atunci o mie de oameni vor coopera pentru a 
lupta cu neanderthalienii sau pentru a construi un 
templu. 

Dacă vei spune: „Marele Spirit-Leu vrea ca toţi să-i 
dea câte o banană preotului din templu, urmând ca, după 
moarte, să primească în schimb grămezi de banane în 


lumea spiritelor”, atunci o mie de oameni îi vor aduce 
preotului banane. Iar preotul va avea ditamai muntele de 
banane! 

Asta e ceva ce numai noi, sapiens, putem face. Nu ai 
reuşi niciodată să convingi un cimpanzeu să-ţi dea o 
banana promitandu-i ca după moarte va primi în schimb 
cate banane va dori in Raiul Maimutelor. Niciun 
cimpanzeu nu te-ar crede - doar sapiens cred asemenea 
povesti. Acesta este motivul pentru care noi conducem 
lumea, iar cimpanzeii sunt închişi în grădini zoologice. 

Toate astea ti se par ciudate? Îţi vine greu să crezi 
că poveştile controlează lumea? Păi, uită-te puţin cum se 
comportă toţi adulţii din jurul tău. Nu că fac nişte chestii 
foarte stranii? 


OMUL-LEU 


Unii poartă pe cap cele mai ciudate chestii deoarece 
cred că lucrurile astea îi plac foarte mult unui mare zeu. 
Alţii refuză să mănânce tot felul de bunatati deoarece 
cred că un mare zeu lea zis să nu le mănânce. Alţii ar 
putea pleca să lupte cu nişte oameni de la celălalt capăt 
al lumii deoarece cred că un mare zeu le-a spus să facă 
asta. lar alţii donează o grămadă de bani pentru 
construirea vreunui edificiu imens deoarece cred că aşa 
vrea un mare zeu. 

Copiii lor ar putea întreba: „La ce ne trebuie nouă 


clădirea asta? De ce trebuie să purtăm chestiile astea 
ciudate pe cap? De ce trebuie să ne luptăm cu nişte 
oameni de la celălalt capăt al lumii?”. lar părinţii le-ar 
spune poveştile pe care le cred toți oamenii mari, ca 
să-i facă pe copii să înceapă şi ei să le creadă. 

Nu suntem siguri când anume au început sapiens să 
născocească poveşti. Dar s-a întâmplat acum foarte mult 
timp, pe vremea când piticii de pe Flores şi 
neanderthalienii încă trăiau pe pământ alături de 
strămoşii noştri. Nu ştim ce poveşti spuneau ei pe 
vremea aceea. Poate că spuneau poveşti despre Marele 
Spirit-Leu. Poate că Marele Spirit-Leu arăta ca un om cu 
cap de leu. 

În peştera Stadel din Germania, arheologii chiar au 
găsit o figurină cu corp omenesc şi cap de leu. Figurina a 
fost cioplită de nişte sapiens acum vreo 32.000 de ani. O 
asemenea creatura nu a existat niciodată. Aşa că 
omul-leu trebuie să fi fost inventat de nişte oameni care 
au trăit în Germania acum 32.000 de ani. Nu ştim ce 
poveşti spuneau ei despre omul-leu, dar, dacă mii de 
persoane au crezut în omul-leu, asta le-a ajutat să 
coopereze. lar cooperarea le-a ajutat să-i înlăture pe 
neanderthalienii care trăiau în Germania dinaintea lor. 

În cele din urmă, oamenii au încetat să mai creadă în 
omulleu. Povestea lui a căzut în uitare, iar figurina a fost 
aruncată. lar astăzi, chiar dacă arheologii au descoperit 
figurina, nu mai ştie nimeni povestea omului-leu. Dar 
oamenii cred acum alte poveşti. 


POVEŞIILE PE CARE LE 


CRED 
ADULŢII 


Ai fost vreodată la un loc de joacă unde ai întâlnit 
nişte copii pe care nu i-ai mai văzut niciodată până 
atunci, iar peste doar câteva minute jucaţi toţi fotbal 
împreună? Cum poţi să faci asta dacă nu îi cunoşti pe toţi 
ceilalţi copii? La urma urmei, fotbalul este un sport 
destul de complicat, cu o 
grămadă de reguli. 

Fiecare copil ar putea insista pe 
alte reguli. Unul ar putea zice că 
fotbal înseamnă să stai cocotat cu 
picioarele pe minge fără să cazi. 
Cine rămâne cel mai mult timp pe 
minge fără să cadă este campion la 
fotbal. Altul ar putea să ascundă 
mingea şi să spună că cine o găseşte primul câştigă. Alţi 
doi copii ar putea să ia pur şi simplu mingea şi s-o arunce 
de la unul la altul, zicând că aşa joacă ei fotbal şi că nu 
câştigă nimeni. Până la urmă, de ce ar trebui să joci 
un joc numai ca să-l câştigi? 

Dacă fiecare ar respecta alte reguli, cum aţi putea 


pi 


juca vreodată fotbal împreună? 

Din fericire, de cele mai multe ori nu ai astfel de 
probleme, iar motivul este că majoritatea copiilor cred 
aceeaşi poveste despre fotbal. Toţi acceptă că scopul 
fotbalului este să trimiti mingea printre barele porţii. 
Toţi acceptă că nu poţi lovi mingea decât cu piciorul şi că 
nu trebuie s-o atingi niciodată cu mâinile decât dacă eşti 
portar. Toţi acceptă că nu-l poţi lovi niciodată cu piciorul 
pe alt jucător. Toţi acceptă că terenul este delimitat de 
nişte linii şi că în momentul în care mingea iese în afara 
unei linii e „out” şi trece la echipa cealaltă. 


Dar de ce acceptă toţi copiii aceste reguli? Ei bine, 
pentru că părinţii şi profesorii lor le-au spus povestea 
fotbalului. Poate că şi-au văzut fraţii şi surorile mai mari 
jucând fotbal şi probabil că au urmărit şi la televizor 
sportivi celebri precum Lionel Messi şi Megan Rapinoe 
jucând fotbal. 

Exact la fel, şi adulții pot juca jocuri foarte 
complicate pentru că toţi cred aceleaşi poveşti şi 
respectă aceleaşi reguli. Unul dintre cele mai interesante 
jocuri pe care le joacă adulţii se numeşte „companie”. 
Este muuuult mai complicat decât fotbalul. 

Ai auzit de jocul acesta? Cunoşti vreo companie 


faimoasă? Ai auzit de McDonald's, nu? Ei bine, e o 
companie. La fel şi Coca Cola, şi Google, şi Facebook, 
Disney, Toyota, Mercedes şi Ford. Dacă familia ta are o 
maşină, maşina aceea a fost făcută de o companie. Dacă 
mănânci cereale la micul dejun sau ciocolată la desert, 
uită-te pe ambalaj. Probabil că o să vezi numele şi logoul 
companiei care a produs ceea ce mănânci. 

Poate si cineva din familia ta lucrează într-o 
companie. Ştii în care? 

Dar ce anume este o companie? Este ceva ce poţi să 
vezi, să auzi, să atingi ori să miroşi? Aşa ai crede pentru 
că auzim mereu vorbindu-se despre companii şi despre 
tot felul de lucruri pe care le fac ele. Ba că îi angajează 
pe unii, ba că îi concediază pe alţii, ba că poluează 
mediul sau că inventează ceva ce ar putea salva lumea. 
Ai zice că sunt la fel de reale ca un cimpanzeu sau o 
banană, nu? Dar ia să ne uităm un pic mai bine la ele. Sa 
ne gândim la McDonald's, de exemplu. Ce anume este 
McDonald's? 


Ei bine, McDonald's nu înseamnă burgerii şi cartofii 
prajiti care le plac atâtor copii. McDonald's face burgeri, 
dar McDonald's nu înseamnă burgeri. Dacă ar apărea 
Godzilla şi 


ar mânca toți burgerii, ce s-ar întâmpla cu compania 
McDonald's? Mai nimic. Ar continua să existe şi pur şi simplu ar face alţi 
burgeri. 


Atunci poate că McDonald's înseamnă restaurantele 
unde mănânci burgerii şi cartofii prajiti? Nu, nici vorbă. 
Compania McDonald's deţine mii de restaurante, dar nu 
înseamnă că asta este, adică restaurante. Chiar dacă un 
mare cutremur ar dărâma toate restaurantele 
McDonald's, nu ar distruge compania McDonald's. Pur şi 
simplu McDonald's ar construi alte restaurante şi şi-ar 
vedea mai departe de făcut burgeri şi 
cartofi prajiti. 

Poate că McDonald's înseamnă 
oamenii care lucrează în restaurante? 
Managerii,  bucătarii,  chelnerii şi 
femeile de serviciu. Nu, nici acesta nu 
e răspunsul corect. Să zicem că toţi 
angajaţii şi-ar da demisia, pentru că s- 
au plictisit sau pentru că vor mai mulţi 
bani. McDonald's n-ar dispărea. Pur şi 
simplu ar angaja alţi oameni ca să facă toate treburile 
astea. Angajaţii ar fi cu totul alţii, dar 
McDonald's ar rămâne la fel. 

Păi, în cazul acesta, McDonald's înseamnă probabil 
oamenii care îi angajează pe toţi cei ce lucrează aici şi 
care hotărăsc cu câţi bani să-i plătească şi unde să mai 
deschidă noi restaurante. Oamenii aceştia sunt 
proprietarii companiei McDonald's. Când McDonald's 
vinde o grămadă de burgeri şi face o grămadă de 
bani, proprietarii aceştia se imbogatesc. 

Dar proprietarii companiei McDonald’s se schimba tot 


timpul. La început, McDonald's era deţinută de o singură 
familie. Ghiceşti ce nume avea? 


Exact, era familia McDonald. Richard şi Maurice 
McDonald au deschis primul restaurant McDonald's în 
1940 şi l-au botezat cu numele lor. Dar Richard şi 
Maurice McDonald au murit acum multi ani, iar 
compania McDonald's există în continuare. Or fi moştenit 
copiii lor McDonald's? Nu, pentru că Richard şi Maurice 
McDonald le-au vândut-o altora cu mult timp înainte să 
moară. lar acei oameni le-au vândut-o altora. Care le-au 
vândut-o altora. 

Azi, sunt mii de oameni care deţin compania 
McDonald's împreună. Fiecare deţine doar o bucăţică din 
ea. Bucatelele acestea se cheamă „acțiuni“, iar daca 
vrei, ai putea şi tu să cumperi o acţiune a companiei 
McDonald's. O acţiune te-ar costa cam 200 de dolari. Şi 
aşa ai deveni unul dintre proprietarii companiei 
McDonald's. 

lar dacă ai cumpăra foarte multe 
acţiuni, ai putea deveni unul dintre 
cei mai importanţi proprietari ai 
companiei 
McDonald's şi atunci ai putea decide 
să deschizi un McDonald's pe strada 
ta, să faci un burger cu totul diferit, 
din ţelină, ori să le dublezi salariul angajaţilor. Însă ar 
însemna asta că acum tu eşti 
McDonald's? Deloc. Oamenii cumpără şi vând mereu 
acţiuni ale companiei McDonald's, proprietarii se mai 
schimbă din când în când şi totuşi McDonald's rămâne la 
fel. Compania McDonald's nu înseamnă oamenii care o 
deţin. 
Prin urmare, încă nu ştim ce este McDonald's, nu? 


Unde ai putea să te duci dacă ai vrea s-o vezi, s-o auzi, s- 
o atingi ori s-o miroşi? Adevărul este că nu ai unde. Poţi 
să te uiţi la restaurante, să vorbeşti cu bucătarii şi să 
miroşi  burgerii. Dar nu asta este McDonalds. 
McDonald's nu este reală în felul în care sunt reali 
cimpanzeii sau bananele. McDonald's este o poveste pe 
care o cred adulţii, dar există doar în imaginația 
noastră. Noi am născocit-o, cu superputerea noastră 
specială de sapiens. 

Poate că strămoşii noştri au crezut cândva că există 
un Mare Spirit-Leu deasupra norilor care îi poate ajuta 
să găsească banane şi să vâneze elefanţi. Ei bine, fix la 
fel, adulţii de astăzi cred că există un mare spirit pe 
nume McDonald's care poate să deschidă restaurante, 
să-i plătească pe angajaţi şi să facă o grămadă de bani. 


LA CE AJUTĂ POVEŞTILE 


De ce or fi născocit oamenii o astfel de poveste 
ciudată despre un spirit pe nume McDonald's? Pentru că 
de fapt este o poveste foarte utilă. De-a lungul celei mai 
mari părţi a istoriei, doar oamenii în carne şi oase au 
putut să deschidă restaurante, să-i plătească pe cei care 
lucrau în ele şi să facă bani. Dar asta însemna că, în 
cazul în care ceva mergea prost, persoana care deţinea 
restaurantul o cam încurca. 

De pildă, ce se întâmpla dacă împrumutai nişte bani 


să-ţi deschizi un restaurant, dar apoi nu venea nimeni să 
mănânce la tine şi nu mai puteai restitui împrumutul? 
Trebuia să-ţi vinzi casa, încălţările şi chiar şi sosetele din 
picioare ca să dai înapoi banii imprumutati. Putea; 
ajunge să dormi pe marginea 


drumului, gol puşcă! lar dacă cineva mânca la tine la 
restaurant şi apoi i se făcea rău, tu erai răspunzător şi puteai să fii aruncat în 
închisoare. Aşa că oamenii se temeau să deschidă restaurante ori alte 
afaceri. De ce să-şi asume asemenea riscuri? 


lată de ce nişte oameni foarte inventivi au născocit 
povestea companiilor. Dacă vrei să-ţi deschizi un 
restaurant, dar nu vrei să rişti să rămâi fără sosete în 
picioare ori să ajungi la închisoare, înfiinţezi o companie. 
Iar apoi compania face totul 
şi îşi asumă toate riscurile. 

Compania împrumută bani de la bancă, iar 
în cazul în care nu îi mai poate restitui, nu te 
poate invinovati nimeni pe tine pentru asta şi 
nu poate nimeni să-ți ia tie casa ori 
şosetele. La urma urmei, banca a dat bani 
companiei, nu tie. Iar dacă cineva mănâncă un burger şi 
după aceea îl apucă pântecăraia, nu poate nimeni să te 
tragă pe tine la răspundere. Nu tu ai făcut burgerul cu 
pricina, ci compania. 

Dacă infiintezi o companie, ea te mai poate ajuta şi cu 
o grămadă de alte lucruri, nu numai cu restaurantele. Să 
zicem că tatăl Tinei întreabă: „Cine a lăsat urmele astea 
de noroi pe tot parchetul?”. Tina ar putea răspunde: 
„Compania Tina, NU eu”. Nu că asta ar simplifica foarte 
mult lucrurile? Ei bine, fix asta fac adulţii. De fiecare 
dată când îi tragi la răspundere pentru vreun lucru grav 
- cum ar fi că poluează planeta -, ei zic: „Compania a 
făcut asta, nu eu”. 

Dacă toate acestea ţi se par cam aiuritoare nu-i nimic. 


Povestea unor companii precum McDonald's este foarte 
complicată. Chiar şi majoritatea adulţilor se cam 
zăpăcesc dacă le ceri să-ţi spună povestea asta. Doar 
anumiţi oameni o pot spune cum trebuie, iar oamenii 


aceştia se numesc „avocaţi”. 

Tu ştii cum a fost înfiinţată compania McDonald's? Nu 
a fost creată atunci când Richard şi Maurice McDonald 
au prăjit primul lor burger sau când au pus prima 
cărămidă la temelia primului lor restaurant. Şi nici 
atunci când a intrat primul client care le-a plătit un 
dolar. Nu, a fost creată atunci când un avocat a 
oficiat o ceremonie bizară şi le-a spus tuturor o 
poveste: povestea companiei McDonald's. 

Ca să spună povestea cum se cuvine, avocatul a 
trebuit mai întâi să îmbrace nişte veşminte speciale de 
ceremonie - care se mai cheamă costum. Dacă urmează 
să le spui oamenilor o poveste importantă, trebuie sa 
arăţi impresionant. Apoi avocatul a deschis o 
sumedenie de cartoaie vechi scrise într-o limba pe care 
n-o pricepe nimeni în afară de avocaţi: /argonul juridic. 
(jargonul juridic seamănă mult cu latina şi chiar 
împrumută multe cuvinte din latină. Chiar şi cuvântul 
Juridic vine din latină.) 

Avocatul a căutat prin bucoavnele astea fix cuvintele 
care trebuiau rostite pentru a crea McDonald's, apoi le-a 
scris pe o foaie de hârtie minunat decorată, ca să nu fie 
uitate. După aceea a luat în mână foaia aceea şi a citit 
povestea cu voce tare în faţa unei mulţimi de oameni 
adunaţi acolo. 

Sigur, nu putea nimeni să vadă compania McDonald's, 
s-o audă ori s-o miroasă. Dar toţi adulţii au fost convinşi 
că McDonald's, compania, chiar există cu adevărat 
pentru că toţi au auzit povestea spusă de avocat şi toţi au 
crezut-o. 


Ei, uite-aşa a fost creată compania McDonald's. Şi aşa 
au fost create şi toate celelalte companii - şi Google, şi 
Facebook, şi Mercedes, şi Toyota. Toate sunt nişte 
poveşti pe care le cred adulţii. lar pentru că toată lumea 
crede poveştile astea, un 
număr mare de oameni pot coopera. 


PUTEREA UNUI PETIC DE HÂRTIE 


Astăzi, McDonald's are vreo 200.000 de angajaţi şi 
câştigă anual aproximativ şase miliarde de dolari. Bani, 
nu glumă! lar angajaţii sunt gata să facă orice le spune 
McDonald's, pentru că apoi compania le dă şi lor o parte 
din bani. 

Deci ce sunt banii ăştia, pe care McDonald's, 
Google şi toate celelalte companii îi dau oamenilor? Ce 
sunt banii ăştia pe care şi-i doreşte toată lumea aşa de 
tare? Ei bine, şi banii sunt doar o ficţiune pe care o cred 


adulţii. la uita-te la nişte bani. La o bancnotă de un dolar, 
de exemplu, la o rupie sau la o hârtie de cinci euro. Ce 
este ea? Nu-i decât o bucată de hârtie. Nu poţi să faci 
nimic cu ea. Nu poţi nici s-o mănânci, nici s-o bei şi nici 
să te îmbraci cu ea. 

Dar au apărut nişte mari povestaşi pe nume 
„bancheri” şi „politicieni”, iar aceştia sunt chiar şi mai 
puternici decât avocaţii. Adulții au foarte multă 
încredere în bancheri şi în politicieni şi sunt dispuşi să 
creadă aproape orice poveste le spun ei. Aceştia spun 
poveşti de genul: ,,Hartiuta asta valorează zece 


banane”, iar adulţii îi cred. Iar atâta timp cât toată 
lumea crede povestea asta, bucatica de hârtie chiar 
valorează zece banane. Ai putea să te duci cu ea la un 
magazin şi să i-o dai unui om pe care nu-l cunoşti câtuşi 
de putin, iar străinul acela ţi-ar da nişte banane 
adevărate, pe care ai putea să le mănânci de- 
adevaratelea. 

Sigur, ai putea folosi hartiuta ca sa cumperi si alte 
lucruri, nu doar banane. Ai putea sa cumperi nuci-de- 
cocos, cărţi sau orice altceva vrei. Ai putea, de exemplu, 
să te duci la un McDonald's şi să cumperi un burger. 

E un lucru pe care cimpanzeii nu-l pot face. Este 
adevărat că cimpanzeii îşi dau unul altuia anumite * 
obiecte - de exemplu, carne sau banane. Cimpanzeii fac 
schimb chiar şi de favoruri: poate unul îl scarpină pe 
altul pe spate, iar acesta din urmă îl păduchează pe 
primul. O mână spală pe alta. Dar, dacă un cimpanzeu i- 
ar da altuia o bancnotă de un dolar şi s-ar aştepta să 
primească în schimb o banană delicioasă, toţi cimpanzeii 
ar rămâne pur şi simplu cu gura căscată. Ci/mpanzell nu 


cred in bani, iar în companii nici atâta. 

Deci aşa fac poveştile posibilă cooperarea a mii de 
oameni care nu se cunosc între ei. Fără povestea 
fotbalului, nu ai cunoaşte regulile jocului. Ai putea să dai 
cu şutul în minge spre ceilalţi copii, dar nu ai putea să 
joci fotbal. Fără poveştile companiilor şi banilor, nu ai 
putea să mergi la McDonald's şi să cumperi un burger. 


1i) ă 


STICLUTA ASTA O FI MICĂ, 
DAR PE TRON EA TE 
RIDICĂ 


Deci, printre lucrurile pe care ni le-a dat 
superputerea noastră de a spune poveşti, se numără şi 
capacitatea de a coopera în număr foarte mare. Dar 
asta nu e tot. Superputerea noastră ne permite şi să 
schimbăm modul cum cooperam şi să facem aceste 
schimbări foarte rapid. Cum am văzut mai sus, şi 
furnicile pot coopera în număr mare, deşi ele nu 
născocesc poveşti. Dar furnicile nu îşi schimbă aproape 
niciodată comportamentul. De mii de ani, toate furnicile 
fac exact aceleaşi lucruri - cum ar fi s-o slujească pe 
regină. În schimb, oamenii îşi pot schimba rapid 
felul cum se poartă, 
schimbând pur şi simplu poveştile pe care ns cred. 

De exemplu, timp de multi- 
mulţi ani Franţa a fost condusă 
de regi, pentru că oamenii 
credeau că un mare zeu aflat 
deasupra norilor a spus că 
Franţa trebuie să fie condusă de 
un rege şi că toţi francezii 


trebuie să împlinească poruncile regelui. 

Chiar o fi zis un zeu asta? Cel mai probabil nu. Şi asta 
era tot o poveste inventată. Dar, atât timp cât francezii 
credeau această poveste, i se supuneau cu toţii regelui. 
Iar regelui îi plăcea la nebunie. 

Dar de unde ştiau oamenii cine ar trebui să fie rege? 
Fi bine, si aici era la mijloc tot o poveste - una de-a 
dreptul ciudată. lar povestea asta ciudată zicea că, 
atunci când marele zeu de deasupra norilor a ales un 
brav războinic să fie primul rege al Franţei, zeul a făcut 
o minune nemaivăzută ca să le arate oamenilor care 
este alegerea sa: 

A trimis din ceruri un porumbel care ducea O 
sticluta plină cu un untdelemn foarte special numit 
mir. Asta nu a văzut-o nimeni cu ochii lui, dar un preot 
le-a arătat oamenilor o sticluta şi a zis că este din cer şi 
nu ştiu cum se face că oamenii l-au crezut. lar când 
au ajuns să-l încoroneze pe noul rege, prima dată 
preotul l-a uns pe rege cu acest mir pe cap. 

Începând de atunci, de fiecare dată când murea un 
rege şi oamenii veneau să-l încoroneze pe fiul lui ca nou 
rege al Franţei, îl ungeau pe cap cu acest mir. Fără mir, 
nu aveai cum să fii rege. Iar sticluta cu mir era ţinută la 
loc sigur. 


EXCLUSIV PENTRU BĂIEŢI 


Povestea mirului i-a convins pe francezi că regele lor 
era trimis de marele zeu de deasupra norilor. Aşa că, de 
fiecare dată când regele le poruncea oamenilor să-i dea 
mâncare, îi dădeau cu nemiluita, iar el avea un munte 
de mere, şi de baghete, si de brânzeturi imputite, 
chiar dacă multi dintre supusii săi flămânzeau. lar cand 
le-a spus să-i construiască un palat, ei au venit şi i-au 
construit un palat imens, chiar dacă mulţi trăiau în 
cocioabe. Şi, când le-a zis să se ducă să lupte cu alţi 
regi, ei au pus mâna pe sabie şi pe scut şi au plecat la 
luptă şi mulţi au pierit în războaie. 

Dacă cineva nu voia să împlinească porunca regelui, 
oamenii spuneau: „Dar e miruit! Trebuie să-i dam 
ascultare!”. 

S-ar putea să-ţi pui totuşi o întrebare. Sticluţa aceea 
era foarte mică şi, prin urmare, în ea nu încăpea prea 
mult untdelemn. Aşa încât ai zice că, după încoronarea 
câtorva regi, nu ar mai rămâne niciun strop de mir în 
ea. ȘI nu uita: fara mir nu puteai fi rege. De unde 
mai făceau rost de mir din ala? 

Tu ce ai face dacă ai fi feciorul regelui şi ai avea 
nevoie ca în sticluta să mai fie nişte untdelemn, ca să 
poţi deveni noul rege? Mmm, ai vreo idee? Serios? Pai, 
probabil că şi regilor Franţei lea venit aceeaşi idee. 

Oricum, de fiecare dată când veneau oamenii să 
încoroneze un nou rege, descopereau că în sticluta mai 
era destul untdelemn. lar francezii credeau ca si asta e 


tot o minune: ea dovedea că marelui zeu de deasupra 
norilor chiar îi plăcea de noul rege. 

Dar dacă într-o bună zi fiica regelui ar fi spus că vrea 
ea să fie miruită şi să devină suverana Franţei? Ar fi râs 
toată lumea de ea. 

„Tu nu poţi să cârmuieşti Franţa”, ziceau ei, „pentru 
că marelui zeu de deasupra norilor nu prea îi plac 
fetele. Marele zeu de deasupra norilor e băiat, prin 
urmare i-a făcut pe băieţi mult mai deştepţi şi mai viteji 
decât pe fete. Aşa că o fată n-are cum să cârmuiască 
regatul Franţei. Numai băieții pot face asta”. 

Pentru că oamenii credeau povestea, nu le îngăduiau 
fetelor să devină regine. De fapt, nu le îngăduiau fetelor 
să facă tot felul de lucruri: fetele nu puteau nici să fie 
căpitani de vas sau judecători şi nici măcar să meargă 
la şcoală. 

Povestea mirului era extrem de importantă deoarece 
contribuia la alegerea celui care avea să conducă 


Franța şi să le spună mai multor milioane de oameni ce 
să facă. Francezii au crezut povestea asta foarte mult 
timp şi Franţa a fost condusă peste o mie de ani de regi 
unşi. 

Dar, până la urmă, nişte oameni înţelepţi au început 
să se gândească la poveste. „Hei, povestea asta e o 


bazaconie”, a zis unul. „De ce o cred oamenii? Nu zice 
niciun mare zeu de deasupra norilor că Franţa ar trebui 
să fie condusă de regi sau că băieţii sunt mai buni decât 
fetele. Regii şi fiii lor au născocit povestea asta pentru 
ca oamenii să facă ce spun ei.” 

„Aşa-i”, a consimţit altul. „Şi de ce cred oamenii că 


trebuie să-ţi ungi capul cu untdelemn ca să conduci 
Franţa? Ce idee prostească! Şi chiar crede cineva că, în 
mod miraculos, sticluţa aia nu se golea niciodată? Nici 
gând! De fiecare dată când trebuiau să încoroneze un 
nou rege, probabil că un slujitor se strecura în 
încăperea unde era păstrată sticluta şi turna pe furis în 
ea nişte ulei de gătit din ala obişnuit!” 

Şi atunci oamenii din Franţa s-au înfuriat peste 
măsură că dăduseră crezare bazaconiei ăsteia 
atâția ani şi că îi lăsaseră pe toţi regii aceia să le ia 
brânzeturile imputite şi să-i trimită la luptă în războaie 
cumplite. Aşa că l-au prins pe rege şi i-au tăiat capul. Au 
găsit sticluta veche cu untdelemn şi au făcut-o tandari... 
şi niciun zeu de deasupra norilor nu a abătut vreo 
pedeapsă asupra lor. Istoricii numesc momentul acesta 
când francezii au încetat să mai creadă în regi 
„Revoluţia Franceză”. 

Astăzi Franţa nu mai are rege. Oamenii aleg ca 
preşedinte al Franţei pe cine le place (şi nu trebuie să 
te ungi cu mir pe cap ca să fii preşedinte). Dacă după 
câţiva ani oamenilor nu le mai place de preşedinte, aleg 
pe altcineva în locul lui. Şi oricine poate deveni 
preşedinte - şi fetele, nu doar băieţii. 

Sigur, la fel ca oamenii din toată lumea, francezii 
cred încă în tot felul de alte poveşti ciudate. În povestea 
companiilor, de exemplu, şi în poveşti despre lucruri 
complicate precum naționalismul şi democraţia, despre 
care vom vorbi altă dată. Dar două lucruri importante 
trebuie reţinute: oamenii au nevoie de poveşti ca să 
coopereze şi îşi pot schimba modul în care cooperează 
modificând poveştile pe care le cred. De asta suntem 


noi cu mult mai puternici decât furnicile. Asta e 
superputerea noastră. 


“= #0 GASCA DE 
POVESTASI 


Deci asa au cucerit lumea stramosii nostri: cu 
povesti. Niciunul dintre celelalte animale nu crede in 
povesti. Ele nu cred decat in lucruri pe care chiar pot sa 
le vada, sa le auda, sa le miroasa, sa le atinga ori sa le 
guste. Un cimpanzeu crede ca este in pericol cand vede 
ca se apropie un sarpe - mai bine sa-si ia picioarele la 
spinare! El crede ca vine furtuna cand aude un tunet - 
acuma o sa faca un dusulet! Crede ca sunt lei in 
apropiere cand simte iz de caca de leu - puah! Crede ca 
focul frige cand atinge o creanga care arde - au! Si 
crede ca bananele sunt gustoase cand mănâncă una - 
mmm, bunuuut! 

Si noi, sapiens, putem face toate acestea, desigur, 
dar, pentru ca noi credem in povesti, putem face cu 
mult mai mult de atat. De exemplu, cand stramosii 
nostri s-au raspandit in toata lumea, de fiecare data 
când întâlneau nişte neanderthalieni, pe piticii din 
Flores ori vreun animal foarte periculos, poate că un 
mare şef de trib le spunea poveşti ca să-i îmbărbăteze. 
„Marele Spirit-Leu vrea să scăpăm de neanderthalieni”, 
le-o fi zis. „Neanderthalienii sunt foarte vânjoşi, dar nu 
vă faceți griji. Chiar daca vă omoară vreun 
neanderthalian e de bine, pentru că o să ajungeţi pe 


tărâmul spiritelor de deasupra norilor, iar acolo o să vă 
întâmpine Marele Spirit-Leu, care o să vă dea să vă 
infruptati după pofta inimii cu afine şi elefanți 
fripti.” 

Iar oamenii credeau povestea, asa incat cooperau ca 
să se  descotorosească de  neanderthalieni. Da, 
neanderthalienii erau foarte puternici, dar 50 de 
neanderthalieni nu se puteau măsura cu 500 de sapiens 
care acționau concertat. 


Această credinţă în poveşti le-a dat aşa de multă 
putere stra- stra-strabunicilor noştri, încât ei s-au 
răspândit pretutindeni în lume şi au cucerit toate 
ţinuturile, toate văile şi toate insulele de pe planetă. 

Dar ce au făcut apoi, după ce au cucerit fiecare 
nou teritoriu şi s-au aşezat acolo? Cum era viaţa lor cu 
mii de ani în urmă? Mai aveau o grămadă de alte 
probleme în afară de neanderthalieni. Ce făceau când 
se trezeau în fiecare dimineaţă? Ce mâncau la micul 
dejun - şi la cină? Care erau hobbyurile lor? Le plăcea 
să picteze? Ce fel de veşminte şi ce fel de locuinţe 
aveau? Fraţii mai mari îşi tachinau surorile mai mici? Se 
îndrăgosteau? Viaţa lor era mai bună sau mai rea decât 
a noastră? 

În capitolul următor, vom încerca să răspundem la 
astfel de întrebări şi la multe altele. Vom arăta cum 
trăiau strămoşii noştri cu mii de ani în urmă şi modul în 
care ceea ce făceau ei influenţează lucrurile pe care le 
iubim, de care ne temem şi pe care le credem noi astăzi. 

CUM TRĂIAU 
STRĂMOŞII 
NOŞTRI 


AMINTIRI CULINARE 


Cu mii de ani în urmă, stră-stră-străbunicii noştri 
trăiau cu totul altfel decât noi. Dar felul în care trăiau ei 
a modelat felul cum ne comportăm noi astăzi. Faptul că, 
uneori, noaptea ţi-e frică de monştri este o amintire 
rămasă de la strămoşii tai. La fel, când te trezesti 
dimineaţa, mănânci ceva la micul dejun şi te joci cu 
prietenii tai, adesea urmezi nişte obiceiuri pe care şi le- 
au format strămoşii noştri în savanele Africii în Epoca 
pietrei. 

Te-ai întrebat vreodată de ce, de pildă, vor oamenii 
să mănânce lucruri care nu sunt bune pentru sănătate, 
precum o tonă de îngheţată şi prăjituri cu ciocolată? De 
ce toate chestiile nesanatoase sunt asa de 
delicioase? 

lată răspunsul: corpul nostru încă crede ca e în 
Epoca pietrei, iar pe vremea aceea era cât se poate de 
logic să te ghiftuieşti cu alimente dulci şi grase. 
Stramosii nostri nu aveau supermarketuri şi frigidere. 
Atunci când li se făcea foame, umblau prin pădure şi pe 
cursul râurilor căutând ceva de mâncare. Şi nu dădeau 
niciodată peste un arbore cu înghețată sau un râu 
de cola! Pe atunci, singurele alimente dulci pe care le 


găseai erau fructele coapte sau mierea. Când găseai 
fructe dulci, cel mai înţelept lucru era să mănânci pe loc 
cât de multe puteai. 

Să zicem că o ceată de culegători din Epoca pietrei 
pleca să caute de mâncare şi dădea peste un smochin 
plin de fructe coapte şi dulci. Unii mâncau doar vreo 
câteva smochine şi apoi spuneau: „Nouă ne ajunge. Noi 
avem grijă de siluetă”. Ceilalţi nu puteau să zică nimic 
pentru că aveau gura plină de smochine. Băgau în ei la 
smochine până simțeau că plesnesc. În ziua următoare, 
se întorceau la copacul cu pricina, dar nu mai găseau 
nicio smochină, pentru că între timp le descoperise o 
ceată de babuini care mâncase toate fructele. Oamenii 
care au mâncat o grămadă de smochine încă se simțeau 
oarecum sătui, dar celor ce au mâncat numai câteva le 
era acum foarte foame. 

Arheologii au descoperit un număr mare de statuete 
de pe vremea aceea şi multe dintre ele reprezintă nişte 
femei dolofane. Pe una dintre statuete, care era foarte 
frumoasă, au botezat-o „Venus din Willendorf” 
(Bineînţeles, ăsta nu era numele ei adevărat. Nu ştim 
cum îi spuneau oamenii acum 30.000 de ani.) Pe vremea 
lui Venus, grăsimea corporală era semn de sănătate şi 
de succes. Sigur, în Epoca pietrei majoritatea oamenilor 
nu arătau ca Venus, tot asa cum astăzi majoritatea 
oamenilor nu arată ca modelele din reclame. Dar toţi 
ştiau că trebuie să mănânce cât mai multe chestii dulci. 
Erau bune pentru sănătate! Un părinte din Epoca 
pietrei îşi certa probabil copilul cam aşa: „Încetează 
imediat sa tot rontai frunzele alea ofilite de salată şi 


treci să-ţi mănânci dulciurile!”. 

Noi am moştenit această tendinţă de a mânca 
alimente dulci de la strămoşii noştri din Epoca pietrei. 
În ADN-ul oamenilor, manualul de instrucţiuni din 
corpul nostru, stă scris cu litere de-o şchioapă: „Dacă 
găseşti ceva dulce, mănâncă pe loc cât de mult 
poti!”. 

S-au schimbat multe din vremea lui Venus din 
Willendorf încoace. Astăzi, majoritatea oamenilor nu 
mai sunt nevoiţi să 


umble ore întregi prin savană căutând ceva 
de mâncare. Când ni se face foame, facem zece 
paşi până în bucătărie, deschidem frigiderul şi 
ne uităm ce-i pe- acolo. Dar, când vedem în D= 
Pa aa TES. 
LPP | 
reactionam la fel cum reactionau acei SS fie a 
culegatori in fata unui smochin. - 

Corpul nostru îşi citeşte 
manualul de instrucţiuni şi începe 
să strige: „Hei, am găsit ceva 
dulce! Minunat! Hai să mâncăm 
imediat cat mai mult posibil! 
Repede! Dacă mai aşteptăm, o să-l 
mănânce  babuinii din vecini!”. 
Manualul de instrucţiuni este 
depăşit, dar corpul nostru nu ştie 
asta. Corpul nostru nu ştie că acum 
trăim în sate şi oraşe, nu în 
sălbăticia savanei. Corpul nostru 
nu ştie că există lucruri precum 
frigidere şi prăjituri cu ciocolată. Corpul nostru nu ştie 
că nu mai sunt babuini în preajmă. 

Aşa că mâncăm toată prăjitura cu ciocolată şi în ziua 
următoare ne ducem la supermarket şi mai cumpărăm 
una. lar când deschidem uşa frigiderului, corpului 
nostru nu-i vine să creadă ce noroc a dat peste el şi se 
apucă iar de strigat: „Incredibil! Ceva dulce! Mănâncă 
tot!”. Indiferent de câte ori deschidem frigiderul şi 
găsim acolo o prăjitură cu ciocolată, corpul nostru tot 
nu se învaţă. De fiecare dată, reacţionează de parcă 
tocmai am descoperit un smochin în savană. Este foarte 


frigider o prăjitură cu ciocolată, încă 


greu să ne reamintim că nu mai suntem in Epoca 


pietrei şi că ceea ce era cât se poate de logic pe vremea 
stră-stră-strămoşilor noştri nu mai este acum o idee 
chiar aşa de bună. 

De asta e atât de important să aflăm cum trăiau stră- 
stră- strămoşii noştri. Dacă ştim cum trăiau ei, ne putem 
explica mult din comportamentul nostru de astăzi. 


MICII ARHEOLOGI 


Din păcate, sunt multe lucruri pe care nu le 
cunoaştem despre felul cum traiau strămoşii noştri. 
Ştim că uneori puteau coopera în număr mare - ăsta a 
fost marele lor avantaj asupra neanderthalienilor, a 
leilor şi a urşilor. Dar asta înseamnă că trăiau mereu 
împreună în grupuri mari? De exemplu, 500 de oameni 
trăiau laolaltă într-o singură peşteră foarte mare? Sau 
fiecare familie trăia în câte o peşteră mai mică şi se 
alătura celorlalţi doar când aveau ceva important de 
făcut împreună? 

Sau poate nici nu trăiau în peşteri? 

Şi poate nici familii nu aveau? 

Să incepem cu peşterile. Majoritatea oamenilor îşi 
închipuie că strămoşii noştri din Epoca pietrei trăiau în 
peşteri. Asta pentru că multe dintre lucrurile pe care le- 
au lăsat în urmă se găsesc în peşteri - unelte de piatră, 


oase şi picturi rupestre. Ca faimoasa imagine ce 
reprezintă un cal sălbatic, pictată acum 17.000 de ani în 
peştera Lascaux din Franţa. 

Peştera Lascaux nu a fost descoperită de nişte 
arheologi de meserie. Nu, a fost descoperită de patru 
adolescenţi francezi care s-au dus să facă o plimbare în 
pădure, au dat peste o gaură în pământ şi s-au hotărât 
să vadă ce-i acolo. Mai întâi, au aruncat nişte pietre în 
gaură, ca să vadă cât era de adâncă groapa - şi şi-au dat 
seama imediat că dedesubt e o grotă adâncă. Aşa că s- 
au strecurat în gaură şi au început să coboare printr-un 
tunel abrupt de lut umed, în beznă şi necunoscut. Au 
fost supercurajosi! lar curajul le-a fost răsplătit pentru 
că au descoperit o cavitate largă cu sute de picturi 
preistorice pe pereţi. A fost una dintre cele mai mari 
descoperiri arheologice din secolul XX. 

De fapt, asta nu a fost singura dată când nişte puşti 
au făcut o asemenea descoperire uluitoare. Cu şaizeci 
de ani înainte, când un arheolog pe nume Marcelino 
Sanz de Sautuola a explorat peştera Altamira din 
Spania, a luat-o cu el şi pe fiica sa de opt ani, Maria 
Justina, ca să-i ţină de urât. Marcelino era foarte 
preocupat să examineze fundul peşterii, cercetând cu 
atenţie orice denivelare, cât de mică, unde spera să 
găsească oase şi unelte de piatră arhaice. Treaba asta 
i se părea Mariei foarte plictisitoare, asa că... a 
început să se uite pe sus, la pereţi şi la tavan, şi deodată 
a strigat: „Uite, tati, tauri!”. Marcelino a ridicat privirea 
şi a văzut că peştera era plină de picturi minunate, 
reprezentând bizoni şi alte animale. 

Faptul că multe obiecte ale oamenilor arhaici au fost 


descoperite în peşteri nu înseamnă neapărat că ei 
locuiau de obicei în peşteri. De fapt, rareori se întâmpla 
asta: ei îşi instalau tabăra mai ales sub cerul liber, 
construind colibe de lemn sau făcându-şi corturi din 
crengi şi piei de animale. — 


NICĂIERI NU-I CA ACASĂ 


În Ohalo, pe ţărmul Mării Galileei, în Israel, 
arheologii au găsit un bun exemplu de aşezare arhaică 
unde au trait oameni acum 23.000 de ani. Erau 60 de 
colibe din crengi şi stuf, fiecare cu o vatră alături. 
Probabil toate colibele au fost încropite în doar 
câteva ore. Arheologii au găsit şi tot felul de unelte de 
piatră, un schelet şi chiar şi un loc pentru depozitarea 
gunoaielor cu nişte resturi de mâncare. Din resturile 
descoperite aici ne putem da seama ce mâncau oamenii 
din Ohalo: reptile, păsări, gazele, căprioare, opt feluri 
de peşti, multe soiuri de fructe şi legume, precum şi alte 
plante - grâu sălbatic, orz sălbatic şi migdale sălbatice. 

Colibele au fost locuite destul de mult timp, dar apoi 
au ars. O fi fost vreun accident sau poate că oamenii 
care au locuit în ele s-au săturat de Ohalo şi s-au 
hotărât să plece în altă parte. Noroc că, la scurt timp 
după ce au plecat, locul a fost inundat şi acoperit cu un 
strat gros de mâl. Cand mâlul ăsta s-a întărit, a 
conservat totul fix aşa cum rămăsese când au plecat 
oamenii. Şi uite-aşa, după atâţia ani, ştim cum arăta 
mica aşezare de la Ohalo şi ce aruncau oamenii la 
gunoi! 

Probabil existau mii de tabere precum cea de la 
Ohalo peste tot în lume şi majoritatea oamenilor 
locuiau în genul ăsta de aşezări. Dar aproape toate 
au dispărut fără urmă: lemnul folosit la construcţia lor a 


fost distrus de vânturi şi ploi, iar gunoiul a fost devorat 
de furnici şi de şacali. Majoritatea lucrurilor care s-au 
păstrat până astăzi sunt puţinele obiecte ce 


au fost lăsate în adâncul unor caverne, unde au fost la 
adăpost de şacali şi de furtuni. 


Deci da, oamenii mai intrau şi în peşteri, dar nu 
locuiau acolo tot timpul. Nu erau oameni ai cavernelor. 

Imagineaza-ti ca un asteroid din spaţiul cosmic ar 
lovi Pământul cândva, în viitorul îndepărtat, si ar 
distruge toate clădirile: toate casele, şcolile, fabricile şi 
muzeele. Nu ar mai rămâne decât cele mai adânci 
tuneluri de metrou. lar singura formă de artă 
omenească rămasă ar fi graffitiurile, hărţile şi reclamele 
de pe pereţii staţiilor de metrou. Iar dacă într-o bună zi 
nişte sobolani superinteligenti ar conduce lumea, ce ar 
crede sobolanii de ştiinţă ai viitorului despre noi? Ne-ar 


numi „oameni ai tunelurilor”? 
Hai acum să vedem cum stătea treaba cu familiile. 
Cum arăta o familie pe vremea lui Venus din Willendorf 
sau a oamenilor care au locuit la Ohalo? Oare în fiecare 
colibă de la 
Ohalo locuia o singură familie? Şi ce însemna „familie”? 
Însemna un bărbat şi o femeie care locuiau împreună 
toată viaţa şi îşi creşteau doar propriii copii? 

Adevărul este că nu ştim sigur. Mulţi presupun că 
oamenii au trăit dintotdeauna în familii compuse dintr-o 
mamă, un tată şi copiii pe care îi făceau împreună, dar 
aceasta nu este nici pe departe o certitudine. Astăzi în 
lume există multe feluri de familii - uită-te putin la 
colegii tăi de clasă. Toţi locuiesc cu mama şi cu tatăl 
lor? Probabil că nu. 


Astăzi, unii oameni au un singur partener toată viaţa, 
alţii au mai mulţi parteneri şi mai există şi oameni care 
rămân celibatari. În unele ţări, precum Arabia Saudită, 
un bărbat poate să aibă mai multe soţii în acelaşi timp. 
În alte ţări, ca Statele Unite, două femei sau doi bărbaţi 
se pot căsători între ei. 

Unii oameni au un copil, altii au zece, iar alţii sunt 
fericiţi singuri, fără copii. Unii copii sunt crescuţi de o 
mamă celibatară sau de un tată celibatar ori poate de 
bunici. Alţi copii sunt adoptați, alţii au doi taţi sau două 
mame. Câteodată, părinţii se despart şi-şi găsesc 
ulterior noi parteneri, aşa încât un copil poate avea o 
mamă şi un tată, dar şi un tată vitreg şi o mamă vitregă. 
În unele familii trăiesc laolaltă zeci de mătuşi, unchi, 
verişori şi bunici. Aşadar, ai putea împărţi un dormitor 
cu verişorul tău, şi nu cu fratele tău, iar unchiul sau 
bunica ta ar putea să-ţi pregătească micul dejun în 
fiecare zi, nu părinţii tăi. Există atât de multe 
variații! 


Şi verişoarele noastre primate trăiesc în tot felul de 
aranjamente. Gibonii trăiesc de obicei în cupluri: când 
un mascul şi o femelă formează un cuplu, tind să 
rămână mulţi ani Împreună. Trăiesc Împreună doar ei 
doi, în partea lor de pădure, şi-şi Îngrijesc propriii pui. 

În cazul gorilelor, se Întâmplă mult mai des ca un 
mascul să trăiască cu multe femele şi toţi puii lor. 
Fiecare pui de gorilă are altă mamă, insă toţi au acelaşi 
tată. 

Urangutanii ţin la solitudinea lor, le face plăcere să 
stea singuri in tihnă, poate admirând apusul cocotati 
intr-un copac. Femelele urangutan sunt aproape 
intotdeauna mame celibatare. lar când puii cresc, 
pleacă să trăiască singuri. Asta nu-i întristează deloc 
- aşa le place lor! 

Cimpanzeii sunt exact opusul urangutanilor: ei 
trăiesc în mari comunităţi gălăgioase de masculi şi 
femele. Şi, spre deosebire de giboni, nu formează 
cupluri de durată. Cimpanzeii tineri rămân foarte 


aproape de mamele lor, dar de obicei nici măcar nu ştiu 
cine le este tată. De fapt, cuvântul tată probabil 


nu ar însemna mare lucru pentru ei. La un soi de 
cimpanzeu numit „cimpanzeul comun”, masculii îşi 
petrec timpul împreună, iar cel mai puternic mascul 
este liderul întregului grup. La alt soi de cimpanzei 
numiţi „bonobo”, femelele stabilesc relaţii foarte 
strânse de prietenie, se ajută una pe alta să-şi crească 
puii şi ele sunt cele care le spun masculilor adulţi ce să 
facă. Fetitele bonobo nu visează să se mărite cu un 
prinţ frumos - cele mai multe dintre ele ar 

Poate că în fiecare colibă locuia câte o familie cu un 
tată, o mamă şi copiii lor. Poate că membrii fiecărei 
familii îşi construiau propria colibă, găteau mâncarea 
pentru ei şi dormeau laolaltă noaptea. Or mai fi venit 
vecini în vizită, dar la sfârşitul zilei plecau la coliba lor. 
Dacă doi oameni se îndrăgosteau şi se hotărau să se 
mute împreună, poate că avea loc o mare ceremonie de 
căsătorie, ca să afle toată lumea, şi după aia construiau 
o colibă noua-nouta doar pentru ei doi. Poate ca aşa o fi 
fost. 

Sau poate că a fost puţin altfel. Poate că într-o colibă 
locuiau un bărbat, o femeie şi cei trei copii ai lor. Poate 
că într-o colibă învecinată era o femeie cu cei doi copii 
ai ei, plus actualul ei iubit şi cei doi copii ai acestuia. În 
coliba nr. 3, o femeie şi copilul ei. În coliba nr. 4, o 


femeie, cei trei copii ai săi şi iubita ei din acel moment. 
In coliba nr. 5, trei bătrâni care locuiau împreună, fără 
copii. Iar în coliba nr. 6, un bărbat care locuia singur. 


Sau o fi fost cu totul altfel. Poate nu era nicio 
separație clară în familii mici, iar oamenii trăiau în ceea 
ce se cheamă „comună”. Când comuna ajungea în alt 
loc unde îşi instala tabăra, munceau toţi cot la cot, 
construind mai multe colibe şi corturi, şi fiecare 
dormea şi mânca unde voia. Poate dormeai o noapte 
într-o colibă, dar, pentru că acolo sforăia cineva foarte 
tare, în noaptea următoare te 
mutai în altă colibă. 

Dacă îţi plăcea cu adevărat 
de cineva din comună, pur şi 
simplu vă mutaţi culcuşurile 
alături în aceeaşi colibă şi gata. 
Nu era nevoie să-ţi inviti toate 
rubedeniile plicticoase la o 
nuntă mare ori să te chinui să 
construieşti o colibă noua-nouta 
şi să aduni o grămadă de 
lucruri. Dacă nu-ţi mai plăcea 
de celălalt, nu trebuia să 

= plăteşti nişte avocați costisitori 

specializaţi în divorturi care sa 
se certe pentru dreptul de a primi coliba si toate 
lucrurile, dupa care sa-ti spuna unde sa semnezi pe o 
gramada de documente importante. Pur si simplu iti 
mutai culcusul in alta parte. Ma rog, daca aveai culcus, 
pentru ca in general oamenii dormeau pe jos. 

Daca oamenii au trait cu adevarat in genul acesta de 
comune, cine avea grijă de copii? Aceştia ştiau cine e 
mama lor, evident: ea îi năştea şi îi îngrijea mulţi ani. 
Dar nu putem fi siguri că în Epoca pietrei copiii ştiau şi 


cine era tatăl lor. Poate că toţi bărbaţii ajutau la 
creşterea tuturor copiilor, aducându-le hrană, 
protejandu-i de lei şi invatandu-i să se catare în copaci 
şi să confectioneze cuțite din piatră. Copiii ar fi putut 
avea legături strânse cu mai mulţi adulţi din comună, 
fără să simtă nimeni nevoia să precizeze cu exactitate 
cine e tată, unchi sau simplu vecin. Este o organizare 
asemănătoare cu a verilor noştri, cimpanzeii: şi ei 
trăiesc de obicei într-un fel de comună. 

Aşa o fi fost... sau poate că nu. E uşor să ne 
imaginăm diferite variante, dar oamenii de ştiinţă 
trebuie să facă distincţie între imaginație şi fapte. 
Nu poţi spune că ceva chiar s-a întâmplat doar pentru 
că aşa ţi-ai imaginat tu: ai nevoie de dovezi reale. 
Dovezile sunt lucruri pe care nu trebuie sa ti le 
imaginezi, pentru că poţi efectiv să le vezi, să le atingi şi 
să le guşti. Ca osul fetiţei din peştera Denisova. Poţi să 
vezi, să atingi şi, dacă insişti, poţi chiar să bagi în gură 
osul acela ca să-l guşti. dar probabil că are un gust 
scârbos de os vechi. 


SELFIE-URI DIN EPOCA 
PIETREI 


Deci ce dovezi avem despre felul cum arătau de fapt 
familiile în Epoca pietrei? 

Gandeste-te la familia ta si imagineaza-ti că peste mii 
de ani nişte şobolani de ştiinţă ar încerca să înţeleagă 
cum traiati voi. De unde s-ar prinde cum era familia ta? 

Poate că şobolanii de ştiinţă s-ar uita la albumele 
voastre cu fotografii şi ar afla cine făcea parte din 
familie, unde locuiati şi unde mergeati în vacanţă. Păi, 
atunci, n-ar fi util dacă am găsi şi noi nişte albume de 
familie din Epoca pietrei? Din păcate, pe vremea aia nu 
existau nici aparate de fotografiat şi nici albume cu 
poze. Ne-au rămas nişte picturi rupestre ce datează din 
perioada aceea - cum ar fi picturile de la Lascaux şi 
Altamira -, dar majoritatea reprezintă animale. Nu sunt 
picturi care să reprezinte familii de oameni. Asta-i o 
chestie foarte interesantă, nu? Să zicem că te-ai uita în 
albumul foto al cuiva şi în toate pozele ar fi numai cai, 
lei şi elefanţi. Nicio fotografie cu familia acelei 
persoane. Ce ar însemna asta? 

Poate că picturile din Epoca pietrei ne spun că pe 
atunci familiile nu erau aşa de importante. 


Sau poate că oamenii din Epoca pietrei pictau 
animale pe pereţii de piatră ai unor peşteri aflate 
undeva departe, dar pe membrii familiei lor îi pictau pe 
nişte bucăţi de lemn pe care puteau să le poarte cu ei şi 
să le agate la intrarea în colibă. Astea erau imaginile 
care contau de fapt, aşa că voiau să le aibă mereu 
aproape. Din păcate, toate bucăţile astea de lemn s-or fi 
dezintegrat demult; nu au mai rămas decât picturile 
reprezentând animale din peşteri. 

Poate că oamenii din Epoca pietrei credeau că, atunci 
când pictezi ceva, poţi controla acel lucru. Aşa că toată 
lumea voia să picteze animalele pe care le vâna şi să 
aibă control asupra lor, dar nimeni nu voia să-i picteze 
cineva imaginea. 

Chiar nu ştim şi mai pot fi si alte explicaţii. Tie iti 
vine în minte vreuna? 

Există ceva ce seamănă cât de cât cu o fotografie de 
familie din Epoca pietrei: grupurile de amprente de 
mâini lăsate de nişte oameni pe stânci şi pe pereţii unor 
peşteri. Cum şi-or fi lăsat oamenii amprentele mâinilor 
pe stânci dacă nu aveau sprayuri cu vopsea? Avem un 
indiciu important: majoritatea acestor amprente sunt ale 
mâinii stângi, nu ale dreptei. Te-ai prins de ce? 

Celor mai multi oameni le vine mai uşor să-şi 
folosească mâna dreaptă când lucrează cu o unealtă. 
Se pare că oamenii arhaici au lăsat aceste amprente ale 
mâinilor folosind nişte pulverizatoare complicate. Iată 
cum procedau probabil pentru a realiza o amprentă a 
mâinii: 

1. Sfărâmau nişte pietre colorate şi amestecau 
pulberea cu apă ca să facă o vopsea lichidă. 


2. Turnau vopseaua într-un tub făcut dintr-un pai, o 
bucată de lemn sau un os. 

3. Îşi puneau mâna stângă pe perete, ţinând tubul cu 
grijă în mâna dreaptă. 

4. Îndreptau un capăt al tubului spre mâna lor 
stângă şi 


5. suflau prin capătul celălalt. 
6. Vopseaua se pulveriza peste mâna lor stângă. 


Fssssssst! 

Cand luau mâna, pe 
perete ramanea urma 
acesteia. Probabil ca ar fi 
fost mai uşor sa le 
pulverizeze altcineva 
vopseaua peste mana, dar se /. 
pare că oamenii preferau sa-/ / 
şi imortalizeze singuri ` 3 
amprentele. Acestea au fost primele selfie-uri din 
istorie! 

Pe unele stânci, arheologii au descoperit urma unei 
singure mâini. Dar în alte părţi erau multe la un loc. 
Fiecare era făcută de altă persoană, dar probabil că 
toate făceau parte din acelaşi grup. Poate că așa se 
făcea un selfie de grup în Epoca pietrei - toată 
lumea dintr-un grup venea la stâncă atunci când era 
cine ştie ce sărbătoare specială şi îşi lăsa amprenta. La 
petrecerea de ziua ta ai putea încerca şi tu să faci un 
selfie de grup ca în Epoca pietrei - şi poate că în viitor îl 
vor găsi nişte şobolani de ştiinţă! 

Problema este că nu ştim ce legătură exista între 
oamenii arhaici care au făcut aceste selfie-uri pe stânci. 
Erau cu toţii fraţi şi surori? Sau or fi fost veri? Sau poate 
doar nişte prieteni care au venit la ziua cuiva. 


URME DE PAŞI PE NISIP 

Ce alte dovezi ne pot ajuta să înţelegem familiile 
arhaice? Ei bine, şobolanii de ştiinţă care ar încerca să 
înţeleagă cum stătea treaba cu familia ta ar putea 
examina şi maşina sau bicicletele voastre. Dacă vecinii 
voştri au o decapotabilă cu două locuri, iar familia ta nu 
are maşină, ci doar patru biciclete, vreun şobolan genial 
din viitor ar putea trage concluzia că familia ta era 
formată din patru persoane, iar cea a vecinilor din două. 
Dar în Epoca pietrei nu existau nici maşini, nici 
biciclete. Toată lumea mergea pe jos. 

Ne-au rămas totuşi nişte urme de paşi din 
Epoca pietrei. Pare de necrezut, nu? De obicei, dacă 
laşi o urmă pe nisipul unei plaje, ea dispare în doar 
câteva minute. Dar într-o comună numită Le Rozel, pe 
coasta atlantică a Franţei, arheologii au găsit nu mai 
puţin de 257 de urme de paşi lăsaţi de un grup de 
oameni care au traversat o dună de nisip acum 80.000 
de ani. Printr-un noroc, nisipul s-a întărit rapid şi s-a 
pietrificat - de asta mai putem vedea şi astăzi urmele 
paşilor lor. 

Oamenii care au lăsat aceste urme nu erau sapiens, 
ci neanderthalieni. După ce au examinat cu atenţie 
fiecare urmă, arheologii au ajuns la concluzia că ele au 
fost lăsate de un grup de aproximativ 12 
neanderthalieni, majoritatea copii şi adolescenţi. Unul 
abia învățase să meargă. Asta ne oferă un indiciu 
foarte important despre familiile de neanderthalieni - 
sau, cel putin, despre acest grup de neanderthalieni. Ei 
nu trăiau singuri, ca urangutanii, si nici in unităţi 
familiale mici, ca gibonii. Dar cam asta e tot ce putem 


spune despre cei aproximativ 12 neanderthalieni care 
au păşit pe plaja asta nisipoasă acum 80.000 de ani. 
Oare aveau toţi acelaşi tată? Locuiau toţi la un loc? Sau 
or fi fost doar un grup de prieteni care nu erau înrudiţi 
între ei şi care se întâlneau o dată pe an ca să 
sărbătorească Anul Nou pe plajă? Nu avem de unde să 
ştim sigur. 

Deci avem nevoie de mai multe dovezi. Sobolanii aia 
de ştiinţă imaginari din viitor ce ti-ar studia familia ar 
putea analiza toate obiectele deţinute de familia ta, iar 
ele le-ar spune multe despre felul cum trăiţi. Câte 
scaune aveţi în casă, câte paturi şi câte calculatoare? 
Dar oamenii din Epoca pietrei pur şi simplu aveau 
foarte puține obiecte. De fapt, acesta e singurul lucru 
pe care îl ştim cu certitudine despre strămoşii noştri: 
indiferent ce fel de familii or fi avut, reuseau să trăiască 
fără aproape niciun fel de obiecte. 

Astăzi, o familie tipică deţine milioane de obiecte de- 
a lungul anilor. Gandeste-te un pic la lucrurile pe care le 
ai tu: nu doar obiecte mari, precum scaunele şi 
calculatoarele, ci şi toate pungile de plastic, cutiile de 
cereale, ambalajele de la dulciuri şi hârtia igienică pe 
care o foloseşti zi de zi. Când iei masa, foloseşti 
tacâmuri, farfurii şi pahare. Când te joci, foloseşti mingi, 
cărţi de joc şi playstationuri. De obicei nu băgăm de 
seamă cât de multe lucruri avem... decât atunci când ne 
mutăm. În momentul acela realizăm brusc că ne trebuie 
o grămadă de cutii ca să împachetăm toate obiectele pe 
care le detinem. Unii sunt nevoiţi să închirieze ditamai 
camionul şi vreo doi cărăuşi vânjoşi care să-i ajute să 
mute totul. 


Strămoşii noştri din Epoca pietrei se mutau 
foarte des. Rareori rămâneau mult timp într-un loc. Şi 
trebuiau să-şi care în spate tot avutul. Ei nu aveau 
camioane, căruţe şi nici măcar cai. Aşa că nu adunau 
prea multe lucruri. În loc să aibă o grămadă de farfurii, 
căni, furculite şi linguri, mâncau cu mâna, iar dacă 
trebuiau să taie ceva, puteau să-şi facă una-două un 
cuţit dintr-o piatră. 

Totuşi, oamenii mai aveau şi alte obiecte, nu numai 
cuțite de piatră. Aveau veşminte făcute din piei, blănuri 
de animale şi chiar pene. Aveau sulițe şi ghioage de 
lemn. Uneori aveau colibe făcute din crengi şi paie. Dar, 
din păcate, aproape toate aceste obiecte au putrezit şi 
au dispărut cu mult timp în urmă. Singurele obiecte 
care nu putrezeau erau oasele, dinţii şi - mai ales - 
pietrele. Pietrele nu putrezesc deloc. Ele pot rezista 
milioane de ani. 


O LUME DE PIATRĂ? 


Prin urmare, aproape toate dovezile pe care le avem 
din 
Epoca pietrei sunt pietre... şi de asta o numim „Epoca 
pietrei”. Dar aceasta este de fapt o denumire foarte 
inselatoare: lasă impresia că pe vremea 
aceea toate erau făcute din piatră! Desigur, 
strămoşii noştri din epoca pietrei nu aveau 
paturi de piatră, pălării de piatră şi încălțări 
„de piatră. Dar, pentru că majoritatea 
obiectelor lor făcute din alte materiale au 
| putrezit demult, nu au mai rămas decât 
pietrele. De asta e aşa de greu să ştim cu 
certitudine cum trăiau stră-stră-străbunicii 
noştri în Epoca pietrei. 

Din fericire, mai există o cale de a afla cum 
trăiau strămoşii noştri: nu studiind pietre 
străvechi, ci uitându-ne la oameni care 
trăiesc astăzi. Există câteva locuri în lume unde oamenii 
încă trăiesc la fel ca strămoşii noştri - dacă le facem o 
vizită, putem afla multe lucruri. 

In general, oamenii pot fi împărţiţi în trei grupe: 
oameni care îşi cultivă şi îşi cresc singuri ceea ce 
mănâncă, oameni care cumpără ceea ce mănâncă şi 
oameni care vânează şi culeg ceea ce mănâncă. Oamenii 
care îşi cresc singuri ceea ce mănâncă sunt agricultorii. 
Ei pot să cultive grâu şi să facă din el pâine şi pot să 


planteze meri ca să mănânce mere. Pot să aibă găini şi 
să mănânce ouăle pe care le fac ele, iar uneori mai 
mănâncă chiar şi găinile. 

Astăzi majoritatea oamenilor se încadrează în grupa a 
doua: nu îşi cresc singuri ceea ce | T mănâncă, ci 
cumpără totul. Când li se face foame, se duc la magazin 
şi cumpără pâine, mere şi ouă. Sau pun mâna pe 
smartphone şi comandă V / nişte pizza. 

Stramosii noştri din Epoca pietrei se încadrau în a 
treia grupă: nu îşi creşteau singuri ceea ce mâncau şi 
nici nu cumpărau, ci vânau şi culegeau. Asta fac toate 
animalele. Girafele nu plantează copaci, iar leii nu 
cumpără cotlet de girafă de la supermarket. Girafele se 
hrănesc cu frunzele copacilor care cresc în mod natural 
în savană, iar leii vânează girafele. La fel, şi strămoşii 
noştri culegeau plante sălbatice şi vânau animale 
sălbatice. De asta strămoşii noştri sunt numiţi adesea 


„vânători-culegători” - sau, mai pe scurt, doar 
,culegatori” -, deoarece culegeau din natură ceea ce 
mâncau. 


Astăzi, mai există în lume câteva grupuri de oameni 
care încă vânează şi culeg ceea ce mănâncă. Ei nu 
locuiesc în case şi oraşe şi nici nu lucrează în fabrici sau 
birouri, ci trăiesc mai ales în jungle şi deşerturi izolate. 
Oamenii de ştiinţă pot să îi viziteze, să vadă cum trăiesc 
şi - studiindu-le stilul de viaţă - să încerce să afle cum 
trăiau strămoşii noştri acum mii de ani. 

Sigur, a fi culegător astăzi nu e acelaşi lucru ca 

Epoca pietrei. Chiar şi culegătorii care 

trăiesc în deşerturile şi junglele cele mai izolate sunt 
parte a lumii moderne, nu a Epocii pietrei. Dacă vezi un 


copil de culegător desfăcându-şi larg braţele şi alergând 
roată in timp ce bazaie ca un motor de avion, asta nu 
înseamnă că în Epoca pietrei existau avioane, ci pur şi 
simplu că culegătorii de astăzi au văzut probabil avioane 
zburând. Totuşi, observarea culegătorilor moderni ne 
oferă câteva indicii suplimentare despre cum era viaţa 
în Epoca pietrei. 


CE SE ÎNTÂMPLĂ DUPĂ CE MORI? 


Aşadar, bazându-ne şi pe dovezile arheologice, şi pe 
observarea culegatorilor moderni, ce putem spune 
despre felul cum trăiau oamenii în Epoca pietrei? 

Cel mai important de ştiut e că nu exista un singur 
mod de viata, ci mai multe, diferite între ele - nu toţi 
făceau aceleaşi lucruri. În lume trăiau mii de triburi 
diferite, fiecare având altă limbă, altă cultură, alte tipuri 
de familii şi alt mod de viaţă. 

O cauză a tuturor acestor diferenţe era că oamenii 
trăiau într-o mare varietate de locuri, aşa că trebuiau să 
se adapteze la tot soiul de topografii şi climate. Oamenii 
care trăiau în apropierea unui râu mâncau mulţi peşti şi 
învățau să construiască bărci, pe cand cei care trăiau 
sus, la munte, nu ştiau să înoate. Oamenii care trăiau în 
păduri tropicale umblau 


aproape goi puşcă, iar cei din zonele arctice purtau 
veşminte grele din blană. 

Însă chiar şi triburile care trăiau aproape unele de 
altele se poate să fi avut moduri de viaţă foarte diferite, 
pentru că spuneau fiecare alte poveşti despre lume. Nu 
uita, capacitatea de a spune poveşti a fost marele 
avantaj pe care îl aveau sapiens asupra altor animale. În 
timp ce toate albinele dintr-un stup se comportă cam la 
fel, fiecare trib de oameni era diferit pentru că 
fiecare trib credea alte poveşti. 

De exemplu, poate un trib credea că, după ce mori, 
revii pe lume sub forma unui alt bebeluş sau chiar sub 
forma unui animal. Un al doilea trib putea să creadă că, 
atunci când mori, devii fantomă. Un al treilea trib o fi 
considerat că aceste două teorii sunt ridicole: astea-s 
nişte elucubratii, se gândeau oamenii aceia; cand mori, 
s-a terminat cu tine, gata. 

Poate că într-un trib toţi trăiau laolaltă într-un singur 
grup mare, dar în alt trib din apropiere oamenii trăiau în 
familii mici. Este posibil ca într-un trib să fi fost cât se 
poate de firesc ca un bărbat să se căsătorească cu alt 
bărbat, dar nu era acceptabil ca o persoană să se 
căsătorească cu mai multe persoane în acelaşi timp. În 
alt trib, poate că un bărbat avea voie să se căsătorească 
cu două sau chiar cu zece femei, dar cu alt bărbat nu. Şi 
poate că într-un al treilea trib oamenii nici măcar nu 
aveau habar ce-i aia căsătorie: dacă îţi plăcea de cineva, 
pur şi simplu locuiati împreună fără să se facă mare caz 
de asta. 

Trebuie să fi existat diferenţe şi în privinţa unor 


lucruri precum arta şi modul cum interactionau oamenii. 
Poate că un trib făcea picturi rupestre frumoase, în timp 
ce alt trib din vecinătate nu picta deloc, ci petrecea 
ore în şir dansând şi cântând. Poate că un trib era 
foarte violent, iar membrii lui erau mereu în conflict, dar 
altul o fi fost foarte paşnic, iar oamenii prietenoşi cu 
toată lumea. 

Se poate să fi variat şi atitudinile faţă de 
neanderthalieni şi faţă de alte specii de oameni. Poate 
că într-un trib copiii erau învăţaţi să se teamă de 
neanderthalieni ori să-i urască, spunându-li-se: „Dacă vă 
întâlniți prin pădure cu un copil de neanderthalian, 
fugiţi cât vă ţin picioarele!”. Poate că un al doilea trib 
avea relaţii mai bune cu neanderthalienii din vecinătate, 
iar dacă chiar voiai, puteai şi să te joci cu copiii de 
neanderthalieni. Iar într-un al treilea trib, poate că era 
îngăduit chiar şi să te căsătoreşti cu un neanderthalian 
şi nimeni nu ar fi considerat că e ceva rău în asta. 

Deşi fiecare trib de culegători avea felul său aparte 
de a privi lumea şi de a aborda viaţa, existau totuşi şi 
câteva lucruri comune oamenilor din întreaga lume. De 
pildă, oamenii de pretutindeni puteau coopera în număr 
mare. 

O mică aşezare precum Ohalo putea adăposti doar o 
ceată de aproximativ douăzeci până la patruzeci de 
oameni. Dar această ceată făcea parte probabil dintr-un 
trib mai mare, format din mai multe cete. 7ribul putea 
să fie alcătuit din sute de oameni. Toti membrii 
tribului vorbeau aceeaşi limbă, credeau aceleaşi poveşti 
şi respectau aceleaşi norme. Un astfel de trib era foarte 


diferit de o ţară modernă: nu avea nici guvern, nici 
armată şi nici poliţie. Dar, dacă făceai parte dintr-un 
trib mare, aveai multe avantaje. 


250 DE DINŢI DE VULPE 


Să zicem, de exemplu, că o ceată din munţi avea 
pietre foarte bune pentru confecţionat cuțite - putea să 
dea nişte pietre din astea şi cetei de la Ohalo, de pe 
malul lacului. În schimb, ceata de la Ohalo îi putea da 
cochilii şi peşte. Dacă o femeie din ceata de la Ohalo 
născocea o nouă modalitate de a împleti plase de 
pescuit, putea să le arate şi unor oameni din alte cete 
din jurul lacului cum să o facă. Dacă într-un an peştii din 
lac se îmbolnăveau şi mureau, toate cetele din preajma 
lacului se puteau duce să stea o vreme împreună cu cele 
din munţi. lar dacă în alt an era secetă şi secau toate 
izvoarele din munţi, cetele de la munte se puteau muta 
la verii lor de pe malurile lacului. Aşa că, dacă făceau 
parte dintr-un trib, oamenii aveau cuțite mai ascuţite, 
plase de pescuit mai bune şi mai multă hrană în vremuri 
de restrişte. 

Poate te întrebi de unde ştim că au existat triburi. 
Avem vreo dovadă că sute de oameni răspândiţi pe o 
suprafaţă întinsă cooperau uneori între ei? Ei bine, da, 
avem astfel de dovezi - iată un exemplu: arheologii care 
studiază aşezări din Epoca pietrei aflate la sute de 
kilometri de mare găsesc adesea cochilii. Cum au 


ajuns cochiliile astea acolo? Cel mai probabil, cetele 
care trăiau pe teritorii situate departe de mare le aveau 
de la alte cete, care trăiau aproape de mare. 


O altă dovadă importantă a fost găsită într-un loc 
numit Sunghir, în Rusia, unde arheologii au descoperit 
un sit funerar vechi de 34.000 de ani. Unele morminte 
conţineau doar un schelet uman” dar într-un mormânt 
au găsit scheletul unui bărbat de 40 de ani, acoperit cu 
3.000 de mărgele făcute din fildeş de mamut. (Mamutii 
erau nişte elefanţi uriaşi şi blănoşi care au trăit în 
nordul Asiei, Europa şi America în Epoca pietrei.) 
Bărbatul avea 25 de brățări de fildeş la încheieturile 
mâinilor şi un acoperământ pentru cap împodobit cu 
dinţi de vulpe. Acoperământul pentru cap era probabil 
făcut din piele sau din blană şi nu s-a păstrat, dar dinţii 
de vulpe au rămas. 

Arheologii au descoperit apoi un mormânt şi mai 
interesant care conţinea mai multe obiecte de artă 
frumoase si scheletele a doi băieţi care fuseseră 
îngropaţi cap la cap. Unul avea nouă ani, iar celălalt 
doisprezece. Amândoi aveau o grămadă de brățări de 
fildeş. Băiatul mai mic era acoperit cu vreo 5.400 de 
mărgele de fildeş, iar cel mai mare cu vreo 5.000. Şi el 


avea o tichie cu dinţi de vulpe şi o centură decorată cu 
250 de dinţi. Probabil că dintii de vulpe erau ultimul 
răcnet la Sunghir in 

Epoca pietrei! 

Cum putem explica asta? De ce unele morminte 
conţineau aşa de multe obiecte valoroase, pe când în 
altele nu era decât un schelet? Explicaţia cea mai facilă 
este că bărbatul de 40 de ani era un important 
conducător al tribului şi că băieţii or fi fost copiii sau 
nepoţii lui, aşa că au avut şi ei parte de o înmormântare 
specială. Asta au crezut mult timp oamenii de ştiinţă. 
Dar, când au reuşit în cele din urmă să citească ADN-ul, 
adică manualul de instrucţiuni al acestor trei schelete, 
s-a dovedit că băieţii nu numai că nu erau fraţi, ci nici 
măcar verişori şi că bărbatul nu era nici tatăl, nici 
bunicul lor. 

Deci poate că explicaţia e alta. Poate tribul credea 
în cine ştie ce poveste ciudată şi a sacrificat un bărbat şi 
doi copii ca săi facă pe plac vreunui mare spirit de 
deasupra norilor. Poate oamenii aceia credeau că, dacă 
făceau jertfe închinate spiritului, acesta le va trimite o 
grămadă de mamuti pe care să-i vâneze. Nu ştim sigur, 
dar un lucru e limpede: sute de oameni au trebuit să 
conlucreze ca să confectioneze toate acele obiecte 
valoroase găsite în morminte împreună cu cele trei 
schelete. 

Hai să ne uităm mai bine la cingătoarea băiatului mai 
mare. Pentru a o face, s-au folosit 250 de dinţi de vulpe, 
dar nu orice dinţi! Nuuu, doar canini lungi şi ascuţiţi. 
Vulpile au doar câte patru canini - sau mai puţini 


dacă îşi pierd cumva vreunul. Acum, fă şi tu un calcul: 
câte vulpi trebuie să vânezi ca să faci o cingătoare din 
asta? Pai, o sumedenie: ca să aduni 250 de canini, ar fi 
nevoie să vânezi cel puţin 63 de vulpi şi să le scoţi dinţii. 
Ai avea ceva de treabă! Vulpile sunt nişte animale foarte 
inteligente şi poate dura o zi, două ca să vânezi o 
singură vulpe. Aşa că ar fi durat mai mult de două luni 
numai ca să faci rost de dinţii aia. 

Dar mărgelele din fildeş de mamut? Ca să le faci, 
trebuia mai întâi să vânezi un mamut, iar asta e şi mai 
greu decât să vânezi o vulpe. Un mamut putea atinge o 
înălţime de patru metri şi cântărea până la 
douăsprezece tone - cam cât un autobuz şcolar obişnuit. 
Deci în niciun caz nu puteai vâna tu singur un mamut, 
aveai nevoie de mai mulţi oameni pentru asta. 

lar dupa ce vanai un mamut, trebuia să confectionezi 
margelute din fildeşii lui. Unui meşter priceput i-ar fi 
trebuit probabil vreo 45 de minute ca să facă o singură 
mărgică. Dar băiatul de nouă ani avea vreo 5.400 de 
astfel de mărgele, băiatul mai mare 5.000, iar bărbatul 
3.000. Pentru confecţionarea atâtor mărgele ar fi fost 
nevoie de 10.000 de ore de muncă delicată. Dacă 
munceai la asta şase ore pe zi şi nu îţi luai nicio zi de 
pauză, ti-ar fi trebuit patru ani şi jumatate ca să faci 
toate mărgelele acelea. 

Pare puţin probabil ca doar zece-douăzeci de oameni 
să fi produs toate obiectele din mormintele de la 
Sunghir. Probabil că au muncit la ele sute de oameni. 
Mormintele din Sunghir se numără printre cele mai 
solide probe pe care le avem că acum 30.000 de ani cel 
puţin unii oameni se uniseră în triburi mari. 


COALIZAREA 


Deci se pare că oamenii chiar făceau parte din triburi 
numeroase, dar ştim că nu locuiau tot timpul laolaltă cu 
tot tribul. Era greu de găsit destulă hrană pentru un 
grup atât de mare, aşa că oamenii se împărțeau în cete 
mai mici şi se risipeau în diferite locuri ca să caute 
mâncare. Asta însemna că fiecare trib era format din 
mai multe cete mai mici; o ceată putea avea o sută de 
membri, alta doar zece. 

Probabil că oamenii îşi petreceau cea mai mare parte 
a timpului într-o ceată mică, rătăcind mereu din loc în 
loc, în căutare de hrană. Cetele care alcătuiau un trib 
se adunau toate la un loc doar la ocazii speciale: de 
pildă, dacă murea cineva important, mergeau toţi la 
înmormântare. De asemenea, îşi puteau uni forţele şi 
când voiau să vâneze animale mari, să lupte împotriva 
unor duşmani puternici ori să celebreze vreo sărbătoare 
importantă. Dar majoritatea oamenilor trăiau vreme de 
multe luni fără să întâlnească pe nimeni din afara cetei 
lor micute. 


Fiecare membru al cetei îi ştia foarte bine pe toţi 
ceilalţi. Erai mereu înconjurat de rude şi de prieteni şi 
faceati cam totul împreună. Mergeati împreună în 
pădure ca să căutaţi de-ale gurii, gateati şi mâncaţi 
împreună şi stateati împreună la poveşti in jurul focului. 
Poate că unora li se pare minunat acest lucru. 
Altora s-ar putea sa nu le placă ideea de a nu fi 
niciodată singur şi a vedea mereu aceiaşi oameni. Dar, 
când te săturai de membrii cetei tale, de obicei te puteai 
muta în altă ceată. Aşa se întâmplă şi astăzi în triburile 
de culegători. lar dacă mergeai la un festival tribal şi te 
împrieteneai cu cineva din altă ceată, persoana aceea 
putea veni să trăiască în ceata ta - sau puteai să te duci 
tu să trăieşti în ceata sa. 

Ceata nu avea un singur lider puternic care le spunea 
tuturor ce să facă. Atunci când trebuiau luate nişte 
decizii - de exemplu, pe unde s-o ia sau unde să-şi 
instaleze tabăra -, fiecare îşi putea exprima părerea. 
Dacă vreun şmecher se apuca să-i terorizeze pe 
toți şi să le spună membrilor cetei să-i tot facă 
acoperăminte de cap cu dinţi de vulpe, oamenii puteau 


pur şi simplu să plece şi să-l lase baltă pe huligan. 
Astăzi, când cineva devine dictator, oamenilor le vine 
foarte greu să-şi părăsească ţara. Dar în Epoca pietrei 
oamenii puteau de obicei să părăsească sala în semn de 
protest (ăsta e doar un mod mai simandicos de a spune 
că pur şi simplu plecau atunci când nu le plăcea ceva). 


MARII CULEGĂTORI 


Ce altceva mai putem afla despre viaţa în Epoca 
pietrei din arheologie şi din observarea vânătorilor- 
culegători care ne sunt contemporani? Astăzi, cetele de 
vânători-culegători nu rămân mereu în acelaşi loc şi 
probabil că şi cetele din Epoca pietrei se tot deplasau ca 
să caute hrană. Când erau peşti în râu, se duceau la râu 
ca să prindă peşte. Când era sezonul smochinelor, 
mergeau în pădure să caute smochine. De obicei 
cutreierau acelaşi teritoriu, care era casa lor. ,,;Casa” 
nu însemna o structură din piatră sau un sat, ci o 
zonă întinsă, cu munţi, păduri şi râuri. 

Tie cât iti ia să mergi de la un capăt la altul al casei 
tale? Celor mai mulţi oameni le ia mai puţin de un 
minut. Chiar dacă ai locui în ditamai palatul, tot nu ti-ar 
trebui mai mult de cinci minute. Dar strămoşilor noştri 
din Epoca pietrei putea să le ia şi o săptămână să-şi 
străbată casa cu piciorul de la un capăt la altul. 

Uneori, sursele de hrană erau atât de bogate, încât o 


ceată sau mai multe se puteau stabili în acel loc câteva 
luni sau chiar un an întreg. Asta se întâmpla cel mai 
adesea în apropierea lacurilor şi a râurilor bogate în 
peşte şi scoici şi unde era puzderie de păsăret. Apoi 
oamenii puteau întemeia acolo chiar şi un sat 
permanent. 

Alteori, nu era hrană destulă pentru toţi membrii 
cetei, aşa că ea se scinda. Unii rămâneau în casa cea 
veche, alţii plecau, mergând până ce îşi găseau altă 
casă. Erau şi cazuri în care o ceată întreagă îşi părăsea 
teritoriul de baştină. Asta se putea întâmpla din cauza 
unei calamitati naturale. Poate era o lungă perioadă de 
secetă, râul seca, arborii se uscau şi nu mai rămânea 
nimic de mâncare. Ceata era nevoită să acopere distanţe 
mari ca să găsească hrană. Şi aşa s-au răspândit 
treptat strămoşii noştri în intreaga lume. 

Culesul era un mod de viaţă foarte interesant şi în 
fiecare zi oamenii făceau alte lucruri. Culegeau multe 
soiuri de plante, prindeau tot felul de viermişori şi 
insecte gustoase şi adunau pietre, lemne şi bambus ca 
să-şi facă unelte şi colibe. Uneori mai vânau şi animale 
mari - de pildă, mamuti si bizoni. Asta era o treabă 
dificilă şi periculoasă care presupunea cooperarea unui 
număr mare de oameni, aşa ca era păstrată pentru 
ocazii speciale. Însă chiar şi doi copii care umblau o oră 
prin pădure puteau mereu să dea peste câţiva morcovi 
sau cepe sălbatice. Puteau să se catare într-un copac ca 
să şterpelească ouă din cuibul unei păsări sau să taie 
nişte bambus ca să-şi facă o undita. 

În cea mai mare parte a timpului, strămoşii noştri 
erau mai degrabă culegători decât vânători. Şi nu 


căutau doar hrană, pietre şi lemne, ci şi cunoaştere. Ei 
nu mergeau la şcoală şi nici nu citeau cărţi, dar învățau 
mereu. Nu puteau supravieţui fără să înveţe despre tot 
felul de lucruri. 

În primul rând, trebuiau să-şi cunoască teritoriul. 
Dacă nu 


ştiau unde să găsească apă, nu-şi puteau potoli setea. 
Dacă nu ştiau unde să găsească hrană, flămânzeau. 
Dacă nu ştiau cum să umble printr-o pădure 
întunecoasă, puteau să cadă şi să-şi rupă un picior. 
Culegătorii colindau în lung şi-n lat aceleaşi păduri şi 
aceleaşi dealuri până ce ajungeau să cunoască fiecare 
izvor, fiecare copac şi fiecare piatră - /ucrurile astea 
deveneau ca nişte vechi prieteni pentru ei. Tu poţi 
să găseşti baia, frigiderul şi sertarul cu tacâmuri chiar şi 
în toiul nopţii, nu? Ei, culegătorii puteau să găsească şi 
pe întuneric izvorul răcoritor, nucul 
cel mare şi dealul cu silex ascuţit. 

Culegătorii cunoşteau şi plantele 
y şi animalele din jurul lor. Ştiau unde 
(a le place ciupercilor să crească şi 
erau capabili să distingă între o 
ciupercă  gustoasă, care era 
hrănitoare, una otrăvitoare, ce te 
putea omori, şi una medicinală, care putea vindeca. 
Ştiau în ce anotimp fac păsările ouă şi ştiau unde 
preferă fiecare soi de păsări să se cuibărească. Ştiau pe 
unde le place urşilor să hălăduiască şi ştiau ce să facă 
dacă vreun ditamai ursul se lua după ei. 

Culegătorii se pricepeau şi să confectioneze 
lucruri. Când avem nevoie de un cuţit, o pereche de 
încălțări sau nişte medicamente, noi ne ducem la 
magazin şi le cumparam. De obicei habar nu avem cine 
le-a făcut şi cum. Pot să vină şi de la celălalt capăt al 
lumii. În Epoca pietrei, toţi oamenii trebuiau să- şi facă 
singuri lucrurile. Dacă voiai un cuţit, trebuia să ştii mai 
întâi unde să găseşti silex bun. Trebuia să te duci în 


locul acela şi să te pui pe căutat: luai în mână piatră cu 
piatră şi le cercetai bine. Te uitai foarte atent la fiecare 
dintre ele, ca să vezi ce 


formă are, şi îi apreciai greutatea şi textura. Dar asta 
era partea uşoară: când găseai € O Di bună, incepea 
mestereala. 

Trebuia sa ciocanesti lage 
piatra aceea cu alta piatra 
Sau cu o bucata de lemn, 
cioplind din ea aschii ca sa-i 
ascuti marginea... si trebuia 
Sa ai mare grija sa n-o sfarami. Cand 
oamenii moderni încearcă să facă asta, de obicei 
strică zeci de pietre şi eventual îşi calicesc şi vreo două 
degete până reuşesc în sfârşit şi le ia ore, dacă nu chiar 
zile în şir ca sa confectioneze un cuţit. Culegătorii 
puteau să facă un cuţit dintro bucată de silex în câteva 
minute. Pai, na, ei exersau de mici. 

Arheologii care au 
studiat rămăşiţele unor 
focuri de tabără arhaice au 
făcut nişte descoperiri 
interesante. În apropierea 
locului unde fusese făcut 
focul au găsit foarte multe 
aschii de piatră, dar numai câteva pietre sparte. În 
schimb, mai departe de foc erau multe aşchii, dar şi 
multe pietre fărmate. Care crezi că era motivul? 

Se pare că adulţii stăteau aşezaţi mai aproape de foc: 
ei deja erau pricepuţi la făcut cutite si rar se întâmpla 
să mai spargă câte o piatră din greşeală. În timpul 
acesta, copiii stăteau aşezaţi puţin mai încolo şi încă 
erau ucenici în această artă, aşa că stricau o grămadă 
de pietre până le ieşea bine. 


Deci culegătorii învățau despre animalele, plantele şi 
pietrele din jurul lor. Învăţau si despre propriul corp şi 
cum îl 


pot folosi. Știau să asculte, să privească şi să se 


mişte mult mai abil decât noi. când umblau prin pădure, erau 
atenţi la cea mai mică mişcare din iarbă - nu cumva trecea pe-acolo un 
şarpe? Ssssss. 


Se uitau cu băgare de seamă 
la copacii din jurul lor şi găseau 
fructe şi cuiburi de albine şi de 
păsări ascunse în  frunziş. 
Adulmecau aerul şi îşi dădeau | 
seama după miros dacă se 
apropia un tigru sau dacă le 
scăpa o căprioară. Dacă o 
culegătoare băga în gură o bacă, se concentra asupra 
gustului - un iz uşor săpunos putea face diferenţa dintre 
o bacă otrăvitoare şi una care putea fi mâncată fără 
grijă. Când oamenii voiau să facă un arc, îşi treceau 
degetele peste mulţi copaci şi multe ramuri, evaluându- 
le cu grijă textura şi greutatea - fiecare ramură le 
vorbea pe limba pipăitului. Netedă sau aspră? Delicată 
sau dură? Aşa îşi dădeau seama care ramură se putea 
rupe prea uşor şi din care se putea face un arc bun. 

Când se mişcau, făceau cât mai puţin zgomot, ca să 
nu atragă prădători. Când alergau, erau foarte rapizi 
chiar şi pe cel mai dificil teren, sărind peste pietre şi 
buşteni şi ocolind copacii şi tufişurile cu spini. Când 
stăteau aşezaţi, puteau rămâne în aceeaşi poziţie 
foaaarte mult timp fără să se clintească şi fără să se 
scarpine la nas; doar priveau şi ascultau cu mare 
atenţie. 

Cu alte cuvinte, cu/egatorii ştiau o grămadă de 
lucruri! Noi credem în mod obişnuit că astăzi oamenii 


ştiu mult mai multe decât ştiau oamenii arhaici. Fireşte, 
colectiv, societatea noastră ştie mai multe - ştim cum să 
producem maşini, calculatoare şi nave spaţiale -, însă 
adevărul este că, luaţi ca indivizi, stim mai putin. Tu esti 
capabil sa faci o masina? Sau un calculator? Sau o nava 
spaţială? Chiar si în fabricile unde sunt produse aceste 
lucruri, fiecare om ştie de obicei să facă doar un singur 
lucru specific. Cineva ştie cum să opereze aparatul care 
produce anvelope de maşină, însă nu ştie să facă 
motorul, volanul sau farurile. 

Situaţia e aceeaşi cu fiecare profesie. Ce trebuie să 
ştii ca să pilotezi un avion ori să scrii o carte de istorie 
precum aceasta? Trebuie să ştii multe despre un singur 
lucru, însă în rest te bazezi pe ajutorul altor oameni... 
iar fiecare dintre oamenii aceştia ştie la rândul său 
multe despre un singur lucru. Oamenii care scriu cărţi 
de istorie ştiu foarte multe despre istorie, de asta lise şi 
zice „istorici”. Dar nu ştiu să-şi producă singuri hrana, 
să-şi facă singuri haine ori să-şi construiască singuri 
case. Ei doar scriu cărţi, iar oamenii le cumpără cărţile 
şi aşa câştigă istoricii bani. Apoi istoricii le dau o parte 
din aceşti bani altor oameni când cumpără mâncare, 
haine şi o locuinţă. Dacă ai lăsa un istoric de unul singur 
în junglă, probabil că ar muri de foame sau ar fi mâncat 
de un tigru, fiindcă nu ştie să facă nimic altceva decât să 
scrie cărţi de istorie, lucru care nu prea îi foloseşte în 
junglă. 


VREMURILE BUNE DE 
ALTĂDATĂ... 


În Epoca pietrei, culegătorii care ştiau destule 
despre lumea înconjurătoare se bucurau adesea de o 
viaţă bună. Ei lucrau de fapt mult mai puţin decât mare 
parte dintre oamenii de astăzi. 

Să ne gândim la o zi obişnuită a unei muncitoare de 
astăzi: pleacă de acasă pe la şapte dimineaţa şi străbate 
oraşul într-un autobuz aglomerat, pe străzi poluate, 
câtre o fabrică mare şi zgomotoasă. Acolo operează o 
maşină timp de zece ore, în acelaşi fel, iar şi iar, după 
care se întoarce acasă la şapte seara cu acelaşi 
autobuz. lar acum probabil că trebuie să facă mâncare 
pentru familia ei, să spele vase şi rufe, să curețe pe jos 
şi să plătească facturile. 


În urmă cu 20.000 de ani, poate o culegătoare pleca 
din tabără cu tovarăşele ei la opt dimineaţa. Cutreierau 
împreună pădurile şi pajiştile din apropiere culegând 
bace, catarandu-se prin copaci după fructe, sapand 
după rădăcini comestibile, prinzând câţiva peşti şi 
uneori fugind de tigri. Pe la prânz, se întorceau în 
tabără ca să pregătească masa. Şi gata. Asta era toată 


Ziua lor de muncă. O culegătoare pricepută putea de 
obicei să găsească în trei-patru ore destule chestii bune 
de mâncat ca să-i ajungă şi ei şi să-şi hrănească şi 
familia. lar după prânz, nu erau vase de spălat, nici 
rufe, nici podele de curăţat şi nici facturi de plătit. Asta 
îi lăsa suficient timp să mai stea la bârfe, la poveşti, să 
se joace cu copiii sau pur şi simplu să mai piardă 
vremea cu prietenele. Bine, uneori se mai întâmpla să le 
prindă tigrii şi să le mănânce sau erau muscate de 
vreun şarpe, dar nu aveau de-a face cu accidente de 
maşină şi poluarea industrială. 


În mod obişnuit, culegătorii consumau alimente mai 
bune şi mai variate decât mulţi muncitori din fabricile 
moderne şi erau mai puţin afectaţi de înfometare şi de 
boli. Arheologii care au examinat scheletele unor 
culegători au descoperit că aceştia erau foarte vânjoşi 
si sănătoşi, pentru că mâncau multe alimente 


diferite. Într-o zi, puteau mânca fructe de pădure şi 
ciuperci la micul dejun, apoi fructe, melci şi broască- 
ţestoasă la prânz şi friptură de iepure cu ceapă 
sălbatică la cină. A doua zi, poate aveau peşte la micul 
dejun, o grămadă de nuci şi ouă la prânz şi un smochin 
plin de fructe la cină. Pentru că mâncau aşa de multe 
lucruri variate, corpul lor primea toate vitaminele şi 
mineralele necesare. Dacă din nuci lipsea nu ştiu ce 
vitamină importantă, sigur aceasta se găsea în ciuperci 
sau în melci. 

În plus, nedepinzând de un singur fel de alimente, 
culegătorii sufereau rareori de foame. Mai târziu, după 
ce oamenii s-au apucat de agricultură, de obicei se axau 
pe o singură cultură. Tu ai văzut vreodată un lan de 
grâu, un câmp cu cartofi sau o orezărie? Într-un lan de 


grâu nu e decât grâu, un câmp cu cartofi nu are decât 
cartofi, iar orezărie înseamnă orez cât vezi cu ochii. 
Aşa, fermierilor le vine mai uşor să se îngrijească de 
culturile lor, dar asta înseamnă şi că au o dietă foarte 
limitată. Cultivând doar orez, trebuie să mănânce orez 
la micul dejun, orez la prânz şi orez la cină. lar 
dacă plantele sar imbolnavi şi s-ar ofili, ei n-ar mai avea 
ce să mănânce. Asemenea dezastre au fost destul de 
frecvente în istorie, aşa că fermierii erau mereu în 
pericol să sufere de foame. 

Culegătorii erau mult mai puţin expuşi riscurilor. 
Dacă o boală distrugea toată ceapa sălbatică sau 
eradica toţi iepurii dintr-o zona, culegatorilor le era 
greu, dar de obicei mai erau şi alte specii pe care 
puteau să le culeagă ori să le vâneze. Fără friptură de 
iepure în sos de ceapă sălbatică anul ăsta? Păcat, dar 
lasă că putem să culegem mai multe fructe de pădure şi 
să prindem mai mulţi peşti! 

Culegătorii nu erau mai sănătoşi doar fiindcă mâncau 
atâtea alimente diferite, ci şi fiindcă pe vremea aceea 
erau puține boli infecțioase. Majoritatea bolilor 
infecțioase pe care le cunoaştem astăzi - precum 
variola, rujeola sau gripa - au ajuns la noi de la animale. 
Gripa provine de la găini, rate si alte păsări. Rujeola, 
tuberculoza şi antraxul au trecut iniţial la oameni de la 
vaci, capre şi alte animale domestice. Marea epidemie 
de coronavirus se poate să fi pornit de la lilieci. Iar 
pentru că astăzi trăim în sate aglomerate şi oraşe mari, 
dacă şi numai o singură persoană ia un nou virus de lao 


găină sau de la un liliac, acesta se poate răspândi rapid 
la mii de alţi oameni. 

Culegătorii arhaici aveau considerabil mai puţin 
contact cu animale. E adevărat că vânau animale, dar 
nu le creşteau în ferme şi nici nu le vindeau la piaţă. N- 
avea nimeni un cotet de găini sau o turmă de capre. De 
asemenea, culegătorii umblau în cete mici. Aşa încât, 
chiar dacă cineva se molipsea de o boală nouă de la 
vreun animal, bolnavul respectiv nu ar fi infectat mulţi 
alţi oameni. 

Deci a fost Epoca pietrei cea mai grozavă 
perioadă din istorie? Dacă ai avea o maşină a timpului 
şi ai putea călători oriunde ai vrea, ţi-ai fixa timerul 
pentru Epoca pietrei? Unii ar face-o. Ei visează la zilele 
când hoinaream fără oprelişti prin codri si pe pajisti, 
când „şcoală” însemna să te joci cu arcuri şi săgeți, iar 
„muncă” însemna să urci o coastă împădurită. Dar, 
înainte să apeşi pe buton şi să te alături unei cete de 
culegători din Epoca pietrei, ar trebui să analizăm şi 
dezavantajele vieţii lor, ca să ştii în ce te bagi. Sigur 
erau şi nişte dezavantaje! 


VREMURILE RELE DE 
ALTADATA 


Hai să începem cu lucrurile mărunte, ca | 
insectele - oamenii din Epoca pietrei erau n Y A 
adesea sacaiti de gângănii. Nu pare mare JE 
lucru, dar ai putea să încerci chiar tu să 
faci un mic test. Dacā e cald, ieşi afarā, 
caută un loc plăcut unde te poţi întinde pe jos - să 
zicem, sub un copac - şi încearcă să nu te mişti deloc 
o oră întreagă. N-ai voie să mişti nici măcar un deget 
şi nici să te scarpini la ureche. Trebuie doar să aştepţi... 

Nu va trebui să aştepţi foarte mult: în scurt timp or 

să ti se urce pe picioare nişte furnici curajoase, poate o 
să înceapă să-ţi bazaie un tantar pe la ureche, iar pe 
nas o să-ţi aterizeze o muscă enervantă. Cât despre 
păianjeni - ah, dar nu te mişca! 
Stai acolo, întins, şi nu te mişca. După o oră, întreabă-te 
dacă chiar vrei să te mai întorci pe vremea când trebuia 
să dormi mereu sub un copac sau în vreo colibă 
improvizată, cu toate gângăniile astea. Nu uita că nu 
existau case în care să te poţi adăposti în spatele 
ferestrelor şi al unor pereţi zdraveni. 

În plus, bineînţeles, mai erau şi altele, nu numai 
insectele - oamenii trebuiau să fie cu ochi-n patru 
intruna si după lei, şerpi şi crocodili. Dacă te uiţi la 
televizor la nişte lei sau chiar şi atunci când îi vezi în 
carne şi oase la grădina zoologică, te simţi în siguranţă 
pentru că nu pot nici să iasă din televizor şi nici să 
scape din cuşcă. Dar dacă ar fi lei pe-afară, umblând 
după pradă prin cartierul tău? Te-ai mai simţi în 
siguranţă să ieşi din casă şi să te duci la şcoală ori să te 
întâlneşti cu vreun amic? 

Plus vremea. Când ploua, culegătorii se udau 


leoarcă. 
Ciuciulete. Iarna dârdâiau de frig, iar vara mureau de 


cald. Şi nu puteau să stea ascunşi toată ziulica în vreo 
peşteră adâncă. 

Dacă nu se duceau să caute ceva de mâncare, 
flămânzeau. 


- 


Din nefericire, se întâmplau frecvent accidente şi, 
deoarece culegătorii nu aveau nici spitale şi nici 
medicamente moderne, Chiar şi o rană minora putea 
fi foarte periculoasă. Să zicem că un băiat se catara 
într-un pom ca să culeagă nişte fructe, cădea din copac 
şi îşi rupea piciorul; nu putea pur şi simplu să stea o 
lună în pat. Şi, oricum, nici nu existau paturi. Ceilalţi 
membri ai cetei îl ajutau cât puteau şi ei, dar, dacă el nu 
era în stare să ţină pasul când îşi mutau tabăra sau 
dacă nu reusea să fuga de lei, o cam încurca. 

În special copiii se confruntau cu multe pericole. 
Ei aveau nevoie de multă mâncare ca să crească înalţi si 
vânjoşi şi nu prea se pricepeau sa se catare în copaci si 
să facă faţă animalelor periculoase. Aveau de dat teste 
zi de zi: poate că luni dădeai examenul la ai-grijă-la- 
şerpi. Marţi testul la găsit calea printr-o pădure 


întunecoasă, iar miercuri la vânarea mamutului. Joi 
putea fi traversarea înot a unui râu cu apă rece ca 
gheaţa, iar vineri trebuia sa faci diferenţa între 
ciupercile bune şi alea otrăvitoare. Şi nici în weekend 
nu erai scutit - sâmbătă poate erai testat la catarat în 
copaci, iar duminică la furat miere fără sa fii intepat de 
sute de albine. 

Dacă picai la vreunul dintre testele astea, nu te 
alegeai pur şi 


simplu cu o notă mică, ci puteai chiar să mori. Poate că, până la urmă, 
lumea noastră nu-i chiar aşa de rea! 


” 2, PE 
LIMBA FIARELOR 


Dacă te uiţi la desene animate sau citeşti poveşti, 
foarte probabil o să dai peste copaci şi animale care 
vorbesc. Copiii mici chiar cred că putem vorbi cu copacii 
şi cu animalele. Ei acceptă şi ideea că în jurul nostru 
există fantome şi spirite, care trag cu ochiul la ce facem 
noi ori se pitesc prin pod. Adulţilor li se pare adorabil si 
comic. Când copiii mai cresc, li se spune că nu există nici 
fantome, nici copaci vorbitori şi că numai copiii mici cred 
toate astea. 

Dar se pare că în Epoca pietrei şi adulţii credeau că 
arborii şi animalele pot vorbi şi că există năluci şi spirite. 
Când umblau prin păduri, cu/egatorii vorbeau cu 
tufişuri şi cu pietre şi cereau ajutorul elefanților si 


şoriceilor. Ciuleau urechea la ce spun păsările... Daca i 
se făcea rău cuiva sau dacă se întâmpla vreun accident, 
puteau să dea vina pe o nălucă ori să-i ceară sfatul 
vreunui spirit. 

De unde ştim asta? Păi, nu ştim sigur, bineînţeles. De 
obicei este mai simplu de ştiut ce fac oamenii decât ce 
gândesc ei. De exemplu, ştim cu certitudine că oamenii 
aceia de la Sunghir vânau mamuti, pentru ca am 
descoperit acolo foarte multe oase de mamut. Dar ce 
credeau oamenii de la Sunghir despre mamuti? Or 
fi fost printre ei şi vegetarieni, care considerau că nu e 
bine să omori animale? lar dacă vreun mamut furios 
călca în picioare un om, lăsându-l fără viaţă, ce credeau 
ei că se întâmplă cu omul acela? Credeau că morţii ajung 
în rai, renasc în alt corp sau se transformă în fantome... 
ori că pur şi simplu 
dispar în întuneric? 


Acum Acum Acum Acum 
30.000 2.500 2.000 1,500 
de ani de ani de ani de ani 


Este foarte greu de răspuns la aceste întrebări pentru 
că nu-i putem întreba pe oamenii din Epoca pietrei ce 
credeau. Astăzi, dacă vrei să afli ce cred musulmanii, 
poţi pur şi simplu să-l întrebi pe un musulman ori să 
citeşti Coranul - cartea sacră a musulmanilor. Dacă vrei 
să afli ce cred creştinii, îl întrebi pe un creştin sau citeşti 
Biblia. Dacă vrei să afli ce cred hinduşii, îl întrebi pe un 
hindus sau citeşti Vedele. Oamenii din Epoca pietrei nu 
erau nici musulmani, nici creştini şi nici hinduşi: nu 


puteau fi nimic din toate astea pentru că aceste religii au 
apărut abia în ultimii 3.000 de ani. Coranul a fost fixat în 
scris acum aproximativ 1.500 de ani, Biblia acum vreo 
2.000 de ani, iar Vedele cam cu 2.500 de ani în urmă. 

Oamenii care au trăit acum 20.000 de ani nu 
scriau şi nu citeau, aşa că nu avem nicio carte sacră 
din Epoca pietrei. Câteva indicii despre credinţele lor ne 
oferă mormintele precum cel de la Sunghir, statuetele ca 
omul-leu de la Stadel şi picturile rupestre asemenea 
celor găsite de arheologii adolescenţi în peştera 
Lascaux. Interesant este că în Lascaux sunt pictate o 
sumedenie de animale, dar niciun zeu - cel putin nimic 
care să ni se pară nouă zeu. Deci poate că ei nu credeau 
în nişte zei puternici. 

Dar îi mai ţii minte pe culegătorii aceia moderni care 
trăiesc astăzi în colţuri izolate ale lumii? O bună 
modalitate de a studia ce ar fi putut crede culegătorii din 
Epoca pietrei este să stăm de vorbă cu nişte culegători 
moderni. Şi cu siguranţă că mulţi dintre aceşti culegători 
nu cred în nişte zei puternici, dar cred că animalele, 
copacii şi chiar şi stâncile pot vorbi şi că lumea e plină 
de duhuri şi spirite. Aşa că oamenii de ştiinţă au tras 
concluzia că în societăţile de vânători-culegători - şi în 
cele de astăzi, şi în cele din Epoca pietrei - şi adulţii, şi 
copiii cred adesea că poţi vorbi cu copacii şi cu 
animalele. 

Un exemplu de culegători moderni este populaţia 
nayaka, populaţie care trăieşte în junglele din sudul 
Indiei. Când, umblând prin junglă, un nayaka dă nas în 
nas cu vreo fiară periculoasă, cum ar fi un tigru, un 
şarpe sau un elefant, omul ar putea să i se adreseze 


direct animalului cam aşa: „Tu trăieşti în pădure, dar si 
eu trăiesc în pădurea asta. Tu ai venit aici să mănânci, 
iar eu am venit să culeg rădăcini şi tuberculi. Eu n-am 
venit să-ţi fac rău, aşa că te rog să nu-mi faci nici tu mie 
rau”. 

Odata, un nayaka a fost omorat de un elefant mascul 
căruia i se spunea ,e/efantul care umblă mereu 
singur”. Autorităţile au trimis nişte oameni să prindă 
elefantul, dar nayaka n-au vrut să-i ajute. Ei au explicat 
că elefantul a avut un motiv întemeiat să fie violent: 
avusese cândva un prieten foarte apropiat, tot mascul, 
iar cei doi elefanţi cutreierau mereu pădurea împreună. 
Într-o zi, nişte oameni răi l-au împuşcat pe celălalt 
elefant şi l-au luat cu ei. De atunci, „elefantul care umblă 
mereu singur” se simţea însingurat şi era foarte mânios 
pe oameni. „Voi cum v-aţi simţi dacă partenerul vostru 
ar fi luat de lângă voi?”, au întrebat nayaka. „Ei, uite-aşa 
se simţea şi elefantul asta. Cei doi elefanţi se mai 
desparteau uneori noaptea, dar dimineaţa se reintalneau 
mereu. În ziua aceea îngrozitoare, elefantul a văzut cum 
prietenul lui se prabuseste la pământ. Dacă două fiinţe 
sunt mereu împreună şi apoi tu o împuşti pe una din ele, 
cum o să se simtă cealaltă?” 


PE LIMBA COPACILOR 


Oamenii de ştiinţă au născocit un cuvânt special 
pentru cei care cred că animalele pot vorbi şi că există 
spirite ce sălăşluiesc în stânci şi râuri: îi numesc 
„animişti”. Ştii de unde vine cuvântul animist? Exact, din 
latină. În latină, anima înseamnă „suflet” sau „spirit”. Un 
spirit e ceva ce poate să aibă sentimente, să vrea chestii 
şi să vorbească cu alte spirite despre ceea ce simte şi 
ceea ce vrea. Pentru animişti, e cât se poate de logic 
să vorbească cu copacii, cu elefanții, cu florile sau 
cu pietrele, pentru că ei cred că toate acestea sunt 
insufletite. 

De exemplu, animistii puteau crede ca nucul cel mare 
din varful dealului este insufletit. Copacul se bucura de 
ploaie şi de soare şi se mânie daca oamenii îi taie 
crengile ca să-şi facă sulițe. Când copacul e mulţumit, 
face nuci din belşug şi le împarte cu oamenii, veveritele 
şi ciorile. Când e mânios, nu mai face nuci şi chiar îi 
poate îmbolnăvi pe oameni. Cum face asta? Păi, spiritul 
copacului are mulţi prieteni pentru că găzduieşte între 
ramurile sale tot soiul de spirite şi duhuri mai mici. Deci, 
dacă un om mânie spiritul copacului, acesta le cere 
unora dintre spiritele mai maruntele să-i intre omului pe 
nas ori pe gură, să coboare pe gâtlej până în burtă şi să-i 
provoace dureri de burtă groaznice. 

Evident că arborele poate vorbi cu toate aceste spirite 
mititele, dar le poate vorbi direct şi oamenilor. Şi aceştia 
pot vorbi cu el. Să zicem că omul care a mâniat copacul 
şi s-a îmbolnăvit îi cere iertare copacului. Dacă are 


noroc, poate copacul îl va ierta şi le va cere micilor 
spirite să iasă din burta lui. 

Sigur, nu e uşor de vorbit cu un copac. Mai întâi, 
trebuie să înveţi limba copacului, iar pentru asta ai 
nevoie de timp şi răbdare. Ştim cu toţii că nu poţi învăţa 
chineza sau suedeza într-o singură zi, iar în cazul acesta 
e la fel: nu poţi învăţa limba copacilor, a pietrelor sau a 
broaştelor într-o singură zi. Copăceasca, pietreasca şi 
broscăreasca sunt limbi complicate. Nu sunt formate din 
cuvinte, ci din semne, sunete, mişcări şi chiar vise. 
Astăzi cei mai mulţi oameni nu ştiu să vorbească cu 
copacii, dar animiştii ar spune că asta nu e din cauză că 
arborii nu vorbesc - nu, ci din pricină că oamenii au uitat 
limba copacilor. 

În prezent, majoritatea oamenilor consideră că noi, 
fiinţele umane, suntem cei mai importanţi de pe lumea 
asta, însă animiştii tind să creadă că toate spiritele sunt 
egale. Oamenii nu sunt mai importanţi decât copacii, iar 
mamutii nu sunt mai importanţi decât broaştele. Fiecare 
are un loc în lume şi nu le controlează nimeni pe toate. 
Animiştii nu prea le dau importanţă zeilor mareti. 
Spiritele cu care vorbesc ei sunt mici entităţi locale. 
Dacă vrei ceva de la nucul din vârful dealului, trebuie să 
vorbeşti fix cu pomul acela, nu cu zeiţa tuturor copacilor 
sau cu marele zeu din ceruri. Şi e logic. E ca atunci când 
vrei ca sora ta să-ţi dea si tie din ciocolata ei: trebuie să 
vorbeşti cu sora ta, nu cu zeiţa surorilor! 

Pentru animişti, regulile care guvernează lumea nu 
sunt dictate de un singur mare zeu, ci rezultă în urma 
discuţiilor libere dintre toate spiritele din lume. Oamenii, 
copacii, lupii şi zânele vorbesc între ei ca să decidă cum 


ar trebui să se comporte fiecare. 


RESPECTAREA REGULILOR 
JOCULUI 


Ce fel de reguli aveau culegătorii? Ei bine, regulile nu 
erau aceleaşi peste tot, pentru că nu erau stabilite de 
vreun mare zeu din ceruri. În fiecare zonă, erau alte 
animale, alţi copaci şi alte pietre, aşa că oamenii credeau 
în reguli diferite. Regulile de la Sunghir erau diferite de 
cele de la Ohalo, iar la Ohalo se deosebeau de cele din 
Lascaux şi Stadel. Astăzi avem posibilitatea de a afla 
despre regulile populaţiei nayaka pentru că putem să 
stam de vorbă cu membrii acestei populaţii şi să-i 
întrebăm. Dar nu avem de unde să ştim exact ce reguli 
respectau oamenii din Sunghir, Ohalo, Lascaux şi Stadel 
pentru ca nu avem destule dovezi. lar puţinele dovezi pe 
care le avem totuşi pot fi interpretate într-o multitudine 
de feluri. 

Uita-te putin la pictura de mai jos, de exemplu. Au 
făcut-o nişte culegători în peştera Lascaux acum circa 
17.000 de ani. Care crezi că este semnificaţia ei? 


Mulţi ar fi de acord că este imaginea unui bărbat cu 
cap de pasăre, cu un bizon alături şi cu o altă pasăre 
dedesubt. Ok, dar ce înseamnă ea? Ei bine, unii arheologi 
susţin că bizonul l-a atacat pe bărbat şi că acesta s-a 
prăbuşit la pământ, răpus. Ei spun că pasărea aflată 
dedesubtul bărbatului simbolizează sufletul, care îşi ia 
zborul în momentul morţii. Şi poate că bizonul ăla mare 
şi fioros nu este un simplu animal, ci chiar un simbol al 
morţii. Aşa că arheologii pretind că această pictură este 
dovada credințelor oamenilor de acum 17.000 de ani: ei 
credeau că, atunci când mori, sufletul tău este eliberat 
din trup şi se înalţă la cer sau poate că intră într-un alt 
trup. Poate că au dreptate. 

Sau poate că nu. NU avem de unde să ştim dacă 
această teorie este adevărată. Poată ceea ce unii 
consideră a fi un bărbat cu cap de pasăre nu e decât un 
desen stângaci făcut de cineva care nu prea se pricepea 
să deseneze capete. La urma urmei, nici mâinile şi 
picioarele bărbatului nu sunt foarte convingătoare. Şi 
chiar dacă e un cap de pasăre, poate că desenul asta 


înfăţişează un Batman sau un Superman din Epoca 
pietrei care se luptă cu un monstru-bizon malefic şi îşi ia 
zborul tocmai când bizonul dă să-l atace. 


Sau, dacă priveşti altfel, poate că bărbatul nici măcar 
nu se prăbuşeşte răpus. Poate de fapt vrea să-l 
imbratiseze pe bizon, iar animalul îşi lasă capul în jos ca 
să-l dezmierde pe bărbat. Deci imaginea o fi simbolizând 
prietenia dintre om şi bizon, nu? Pun pariu că, dacă te 
mai uiţi niţel la pictură şi-ţi laşi imaginaţia să zburde, ai 
putea găsi şi tu o grămadă de alte teorii la fel de 
plauzibile. 

Când nu ştim ceva, cel mai bine este să fim cinstiţi şi 
să recunoaştem. Pur şi simplu nu ştim exact ce credeau 
oamenii în Epoca pietrei sau ce poveşti spuneau. E una 
dintre lacunele cele mai mari în înţelegerea istoriei 
omenirii. 


VĂLUL TĂCERII 


Până acum, am vorbit despre felul cum trăiau 
culegătorii în general. Dar lucrurile importante din viaţa 
oamenilor nu sunt 


chestiile  „generale”. /storia este formată din 
evenimente specifice, iar majoritatea cărţilor de 
istorie descriu foarte detaliat aceste evenimente. 

De pildă, o carte de istorie despre prima aselenizare 
ar putea descrie cum, pe 20 iulie 1969, la ora 20, 17 
minute si 40 de secunde, modulul Eagle („Vulturul”) a 
atins suprafața Lunii într-un punct numit Baza 
Tranquility. La bordul lui se aflau doi oameni: Neil 
Armstrong şi Buzz Aldrin. (Un al treilea cosmonaut, 
Michael Collins, îi aştepta la bordul modulului de 
comandă, Columbia.) Armstrong a contactat apoi centrul 
de comandă al misiunii din oraşul Houston şi a transmis: 
„Houston, aici Baza Tranquility. Vu/turul a aselenizat”. 
Cel putin 600 de milioane de oameni din toata lumea 
stateau lipiti de televizoare si radiouri si au auzit aceste 
cuvinte celebre: „Vulturul a aselenizat”. Bineînţeles, nu 
un vultur aselenizase, ci oamenii. 

Astronauții au făcut apoi o sumedenie de pregătiri 
minutioase, şi-au pus costumele spatiale şi, pe 21 iulie, la 
ora 2, 39 de minute şi 33 de secunde, au deschis uşa 
modulului. După alte pregătiri, Neil Armstrong a început 
să coboare scara, care avea fix nouă trepte. 


La ora 2, 56 de minute şi 15 secunde, Armstrong a 
păşit de pe ultima treaptă a scării, a pus gheata pe 


suprafaţa Lunii şi a rostit: „Un pas mic pentru om, un 
pas uriaş pentru omenire”. 

Cunoaştem fiecare detaliu al acestui eveniment. 

Şi Epoca pietrei trebuie să fi fost plină de mari 
evenimente istorice. Dar nu a consemnat nimeni 
poveştile acestor evenimente, pentru că în Epoca pietrei 
oamenii nu ştiau să scrie. Cu timpul, toate poveştile au 
căzut în uitare. lată de ce nu am auzit noi niciodată 
despre aceste evenimente, chiar dacă e probabil să se fi 
petrecut. De exemplu, ce s-a întâmplat când un trib de 
sapiens a pătruns pentru prima dată într-o vale locuită 
de neanderthalieni? Probabil că în următorii câţiva ani 
au avut loc multe scene dramatice - la fel de importante 
ca şi aselenizarea. 

Am putea incerca să ne imaginăm ce s-a 
întâmplat: poate că totul a început cu o femeie care, 
urcând pe un deal ca să culeagă fragi, a văzut nişte 
oameni ciudati jos, în vale. A fugit într-un suflet înapoi, 
strigând: ,,Monstri! Monstri!”. 

Cei din ceata ei le-au spus si altora din alte cete 
despre monstrii ăştia şi au căzut cu toţii de acord sa se 
intalneasca in urmatoarea noapte cu luna plina ca sa 
hotărască ce să facă. In noaptea cu pricina, in jurul 
focului s-au strans oameni din toate cetele si au vorbit pe 
rand, cu chipurile luminate de flacari. Unii credeau ca 
neanderthalienii nu erau monştri si au sugerat ca 
oamenii s-ar putea imprieteni cu ei. Altii au zis ca cel mai 
bine ar fi să se tina departe de ei - nici măcar să nu calce 
prin valea lor. Alţii insistau că erau nişte monştri 
periculoşi şi că ar trebui să se unească toţi ca să lupte cu 
ei şi să le cucerească valea. Şi nimeni nu putea hotări 


cine avea dreptate. 


Aşa că toată lumea a căzut de acord să întrebe 
spiritele protectoare ale tribului pentru că ele ar fi putut 
şti ce era de făcut. Drept urmare, şamanul tribului - care 
ştia totul despre spiritele protectoare ale tribului - a 
organizat un dans sacru, tropaind pe ritmurile tobelor. 
Membrii tribului au dansat şi-au tot dansat, cerând 
ajutorul spiritelor protectoare, până când, într-un final, 
şamanul a auzit vocile spiritelor şoptind limpede: 
„Război”. (Dar nu se ştie, poate că mai târziu s-a dovedit 
că şamanul de fapt n-a auzit nimic. Poate că aceia care 
voiau război îi promiseseră 100 de mărgele de fildeş şi 
trei acoperăminte de cap cu dinţi de vulpe dacă zice 
„război”. Aşa că a minţit.) 

Şi atunci a urmat bătălia - cu bate si cu sulițe cu vârf 
de piatră. Şi a fost un adevărat măcel. Nu a mai rămas 
niciun neanderthalian. Doar un băiețel de trei ani, 
speriat, pe care lau găsit pitit sub o tufă de mărăcini. Un 
sapiens de treabă s-a oferit să-l ia de suflet pe băiat, dar 
alţii s-au împotrivit cu inversunare, strigând că băiatul 
ăla este un monstru şi că ar trebui să fie omorât. A urmat 
încă o discuţie aprinsă în jurul focului, cu ochi 
scăpărători şi glasuri ridicate. Nu a trecut mult până ce 


unii au pus mâna pe bate şi pe sulițe, agitandu-le furiosi. 
Tocmai când erau cât pe ce să se încaiere, cea mai 
bătrână femeie din trib, care rareori scotea vreo vorbă, s- 
a ridicat în picioare, şi-a dat jos mantia din piele de 
căprioară şi a pus-o pe umerii băiatului. Aşa că băiatul a 
rămas la ei. Crescând, a devenit membru al tribului de 
sapiens, iar sângele lui ne curge şi astăzi prin vene. 
Poate că este chiar stră-stră- străbunicul tău! 

Dar toate acestea sunt doar închipuiri, nu fapte. Poate 
s-o fi întâmplat chiar aşa sau poate că lucrurile s-au 
petrecut cu totul altfel. Poate că nu a fost niciun război, 
nicio bătălie, niciun măcel. Poate că, atunci când sapiens 
s-au întâlnit pentru prima dată cu neanderthalienii, au 
făcut o mare petrecere împreună şi toţi au dansat, au 
cântat, au făcut schimb de acoperăminte de cap cu dinţi 
de vulpe şi poate chiar s-au şi pupat. Mulţi ani după 
aceea încă se povestea despre petrecerea aceea 
minunată. Dar până la urmă a căzut în uitare, la fel ca 
toate celelalte care s-au întâmplat în Epoca pietrei. 

Nu ştim de fapt ce s-a petrecut cu adevărat, 
pentru că pur şi simplu nu avem dovezi. Nişte arheologi 
ar putea găsi cel mult un dinte de vulpe de la 
acoperământul de cap al cuiva, iar nişte oameni de 
ştiinţă ar putea descoperi o genă de neanderthalian în 
ADN-ul tău. Dintele şi gena ne pot spune câte ceva 
despre strămoşii noştri din Epoca pietrei. Dar în general 
rămân tacuti când vine vorba despre detaliile anumitor 
evenimente. Dintele de vulpe nu ne poate spune dacă a 
fost la război sau la petrecere. 

La fel ca această primă întâlnire dintre sapiens şi 
neanderthalieni, există nenumărate alte drame din Epoca 


pietrei care se ascund de ochii noştri în spatele unui văl 
gros al tăcerii. Acest văl acoperă zeci de mii de ani de 
istorie. lar în acea perioadă, se poate să fi fost multe 
războaie si petreceri, este posibil ca oamenii să fi 
inventat tot soiul de religii şi de filosofii şi se poate ca 
nişte artişti să fi compus cele mai minunate cântece din 
istorie. Dar noi nu ştim nimic despre toate acestea. 

Există totuşi un lucru pe care suntem siguri că l-au 
făcut strămoşii nostri şi e ceva despre care stim multe: 
au şters de pe faţa pământului majoritatea animalelor 
mari. 


4 


UNDE AU DISPĂRUT 
TOATE 
ANIMALELE? 


Acum jode milioane de-ai = Pakicetus 


ÎN NECUNOSCUT 


La început, oamenii nu trăiau pretutindeni în lume, ci 
doar în unele locuri. Stramosii nostri sapiens trăiau în 
Africa, neanderthalienii în Europa şi Orientul Mijlociu, 
denisovanii în Asia, iar piticii din insula Flores trăiau pe 
insula Flores. 

În multe alte parti ale lumii nu erau oameni 
deloc. Nu era picior de om nici în America sau Australia 
şi nici pe multe insule ca Japonia, Noua Zeelandă, 
Madagascar şi Hawaii. Asta pentru că oamenii nu prea 
erau buni înotători. Uneori mai reuşeau să ajungă pe 
nişte insule, ca Flores, care erau foarte aproape de 
continent, dar nu puteau traversa largul mării ca să 
ajungă în locuri precum Australia sau Hawaii. 

Când strămoşii noştri sapiens au părăsit Africa, acum 
circa 70.000 de ani, au pornit-o pe jos în toate direcţiile. 
Au ajuns în Europa, unde i-au întâlnit pe neanderthalieni; 
au ajuns în Asia, unde i-au întâlnit pe denisovani; şi au 
tot mers şi-au mers până ce au ajuns la capătul Asiei... şi 
n-au mai avut unde să meargă. Dar asta nu i-a oprit 
pentru că atunci le-a venit o idee grozavă. Ştiau că 
lemnul pluteşte pe apă, aşa că au legat laolaltă buşteni 
ca să facă plute ori au scobit trunchiuri de copac ca să 
facă pirogi - şi au pornit pe mare. 


Aceasta a fost o realizare uimitoare. Mai există 
animale care la început trăiau pe uscat, iar apoi au 
evoluat pentru a trăi în mare. De exemplu, strămoşii 
arhaici ai balenelor erau animale terestre cam cât un 
câine mare. Acum vreo 50 de milioane de ani, unele 
dintre aceste animale care semănau cu câinii au început 
să-şi petreacă o parte din timp în râuri şi lacuri, vânând 
peşti şi alte mici vietati. Oamenii de ştiinţă au descoperit 
scheletul unuia dintre aceste animale în Pakistan şi l-au 
numit Pakicetus. 

Urmasii lui Pakicetus s-au adaptat la o viata acvatică, 
petrecând tot mai mult timp în râuri şi aventurându-se 
doar rareori pe uscat. Picioarele lor, de care nu mai 
aveau nevoie pentru mers, s-au tot micşorat - şi s-au 
transformat în înotătoare. Coada li s-a mărit şi s-a latit ca 
să-i ajute la înotat. În cele din urmă, aceste animale au 
înotat până în mare: au abandonat complet uscatul, 
petrecandu-si toată viata în adâncul oceanului. Iar corpul 
lor s-a adaptat, devenind enorm, până ce s-au 
transformat în balene. 

Dar acest proces a durat milioane şi milioane de ani. 
Niciun animal nu a simţit schimbarea în timpul vieţii 
sale. Nu şi-a început niciunul viaţa ca mic animal 
terestru, devenind ditamai balena în ocean când a 
crescut mare. Niciunul nu s-a simţit pe un sfert sau pe 
jumătate balenă. La fiecare pas pe parcursul acestei 
transformări, ele erau ce erau, iar asta le era de ajuns. 
Dacă vreunul dintre strămoşii aceia ai balenelor care 
semănau cu un câine s-ar întâlni cu o balenă din zilele 
noastre, nici nu iar trece prin cap că acest monstru 
marin gigantic e stra-stra- strănepotul lui. Şi probabil ca 


nici balenele nu reprezintă ultimul pas. Ar putea 
continua să evolueze şi cine ştie cum vor arăta peste 50 
de milioane de ani! 

Spre deosebire de balene, sapiens nu au fost nevoiţi 
să aştepte evoluţia corpului lor atunci când au vrut să 
traverseze marea; pur şi simplu au inventat unelte 
nol. Nu au început să le crească înotătoare, ci oamenii s- 
au apucat să construiască ambarcaţiuni. lar asta nu le-a 
luat milioane de ani, ci doar câteva generaţii. 

Când sapiens au învăţat să construiască ambarcaţiuni, 
au vâslit spre insule pe care le vedeau de pe țărm. Apoi 
au vâslit de la o insulă la alta, până ce au ajuns pe cea 
mai îndepărtată insulă. De acolo nu se mai vedea nicio 
altă insulă în zare. Să fi ajuns oare la capătul lumii? 

Dar nu s-au oprit acolo. Poate că nişte oameni curajoşi 
şi aventuroşi or fi zis că ar fi posibil ca dincolo de linia 
orizontului să se mai ascundă şi alte insule. „De unde 
ştiţi voi că mai sunt şi alte insule?”, i-au întrebat prietenii 
lor mai prevăzători. „Că doar nu le vedeţi.” 

„Dar voi de unde ştiţi că NU mai sunt şi alte insule?”, 
au replicat ei. „Că doar n-aţi fost acolo.” 

În fine, un grup de oameni au hotărât probabil să- 
si asume riscul, să pornească pe mare, în necunoscut, 
şi să vadă cu ochii lor. Au încărcat pe plute şi în pirogi 
câtă hrană şi apă au putut şi s-au pus pe vâslit. Şi-au 
vaslit şi-au tot vaslit, până când insula de unde îşi 
începuseră călătoria nu s-a mai văzut... dar la orizont 
încă nu se zărea nicio altă insulă. Iar merindele si apa li 
se cam imputinau. Daca mai înaintau, riscau să nu le mai 
ajungă proviziile ca să se întoarcă. Tu ce ai face dacă te- 
ai afla într-una dintre bărcile acelea? 


Probabil că unii dintre aventurieri s-au gândit că e 
primejdios şi au făcut cale-ntoarsă. Dar alţii s-au hotărât 
să meargă mai departe. Poate că vreunul dintre ei o fi 
văzut o pasăre zburând şi s-o fi gândit: „Pasărea aia se 
duce undeva, deci pesemne că e vreo insulă într-acolo!”. 
Aşa că au vâslit în continuare. Şi au vâslit. Şi au tot 
vaslit. 

Pana cand, in cele din urma, au ajuns in Australia. 
Asta se intampla acum vreo 50.000 de ani. 

Calatoria primilor oameni care au ajuns pana in 
Australia este unul dintre cele mai importante 
evenimente din istorie. E chiar mai importantă decât 
expediţia lui Columb spre America sau decât misiunea lui 
Neil Armstrong şi a prietenului său pe Lună. Momentul 
când au pus primii oameni piciorul pe o plajă australiană 
a fost cel în care noi, fiinţele umane, am devenit cel mai 
periculos animal din lume - stăpânii planetei Pământ. 
Oamenii avuseseră până atunci un efect destul de 
neînsemnat asupra mediului lor, dar din acel moment au 
început să schimbe complet faţa lumii. 


GIGANŢII AUSTRALIEI 


Când acei primi oameni au debarcat pe plajă, nu ştiau 
nimic despre Australia. Tu te-ai mutat vreodată în alt 
oraş sau la altă şcoală? Poate fi dificil, nu? Nu ştii care 


sunt copiii de treabă si care sunt aia rai. Dacă vezi un 
profesor venind spre tine pe hol, nu ştii dacă să-i spui 
bună dimineaţa sau pur şi simplu să te dai la o parte din 
calea lui. Nu ştii unde se află cea mai buna tasnitoare si 
pe unde îşi fac veacul copiii cei mai cool. 

Cam aşa trebuie să se fi simţit şi primii oameni care 
au ajuns in Australia. Niciun om nu mai fusese 
vreodată acolo, asa că nu stiau nimic despre locul 
acela. Nu ştiau care ciuperci şi 
fructe de pădure sunt bune de mâncat şi care sunt 
otrăvitoare. Dacă se apropia de ei un cangur, nu aveau 
de unde să ştie dacă e periculos sau inofensiv. Nu ştiau 
unde să găsească adăpători şi pietre de silex. Totul era 
nou. 


Procoptodon 


RUT! DIN INTREAGA LUME 


Cand s-au apucat sa exploreze noua lor casa, au dat 
peste tot soiul de animale gigantice si ciudate. La vremea 
aceea, în Australia nu erau doar cangurii pe care îi stim 
astăzi. Erau şi nişte canguri uriasi, de doi metri şi 200 de 
kilograme. Cangurii ăştia erau vanati de thylacoleo, un 
soi de leu-cangur, care se mai numeşte şi leu marsupial. 
Leul marsupial era mare şi fioros ca un leu, dar îşi purta 
puii într-un marsupiu, precum cangurul. Pe câmpiile 


Australiei alergau păsări uriaşe care nu puteau zbura, 
numite genyornis. Erau mai mari decât un om şi făceau 
nişte ouă enorme - dintr-un singur ou puteai să faci 
ditamai omleta! 

În păduri trăiau koala uriaşi, şopârle asemănătoare 
unor dragoni se încălzeau la soare, iar prin iarbă se 
strecurau şerpi lungi de cinci metri. Şerpii ăştia puteau 
probabil să înghită şi trei copii deodată şi tot le-ar mai fi 
rămas loc în burtă! Animalul cel mai mare dintre toate se 
numea diprotodon. Cântărea aproape trei tone şi era cât 
un SUV. 


DISPĂRUȚI FĂRĂ URMĂ 


La scurt timp după ce sapiens au pus piciorul în 
Australia, toate aceste animale gigantice au ajuns la 
extinctie - ca şi multe animale mai mici. A ajunge la 
extincţie înseamnă a dispărea... de tot, complet, fara 
urmă. Când o categorie de animale ajunge la extinctie 
înseamnă că mor toate animalele de felul acela. Dacă 
mor toate, nu mai are cine să facă pui, aşa ca solul 
acela de animal dispare pentru totdeauna. Asta s-a 
întâmplat cu cangurii uriaşi, cu leii marsupiali, cu şerpii 
de cinci metri, cu diprotodonii şi cu multe alte animale. 
Dar de ce? 

Când se întâmplă ceva rău şi ştii că tu eşti vinovat 
pentru asta, este foarte tentant să dai vina pe altcineva. 
Te-ai jucat cu mingea în living şi vaza preferată a mamei 
s-a făcut tandari? Bineînţeles că pisica a spart-o! Ei bine, 
la fel, sunt unii care susţin că animalele gigantice din 
Australia au dispărut deoarece s-a schimbat clima 
Australiei. Vremea s-a răcit şi a plouat mai puţin, aşa că 
nu a mai fost destulă hrană pentru animale, iar acestea 
au murit. 

Să fim serioşi, asta chiar e greu de crezut. Clima 
Australiei sa schimbat acum circa 50.000 de ani, este 
adevărat, dar n-a fost chiar cine ştie ce. Oricum, 
animalele astea mari trăiau în Australia de milioane de 
ani şi reuşiseră să supravieţuiască multor schimbări 
climatice anterioare. De ce au dispărut brusc fix în 
momentul când au ajuns acolo primii oameni? Să fim 
cinstiți: explicaţia cea mai plauzibilă este că sapiens au 
fost cauza. 

Dar cum au putut acei sapiens arhaici să provoace un 


asemenea dezastru? Nu aveau nici arme de foc şi nici 
bombe. Nici maşini şi camioane. Nu construiau oraşe şi 
fabrici. Aveau doar uneltele alea din Epoca pietrei, atât. 
Dar aveau trei mari avantaje: cooperarea, elementul 
surpriză şi capacitatea de a controla focul. 


FRICA SE ÎNVAŢĂ 


Primul lor avantaj era că puteau spune poveşti care 
uneau mulţi oameni. Înainte să ajungă sapiens în 
Australia, marii prădători locali precum leii marsupiali 
vânau de obicei singuri sau în grupuri foarte mici. Dar, 
când porneau sapiens la vânătoare, puteau convinge 
grupuri mari de oameni să coopereze. Un ditamai 
diprotodonul se putea apăra de un leu marsupial, dar nu 
şi de douăzeci de sapiens isteti. Si mai important, 
sapiens îşi puteau împărtăşi între ei informaţii într- un fel 
în care leii marsupiali nu puteau. Dacă nişte oameni 
dintr-o ceată născoceau un nou truc pentru a vâna 
diprotodoni, îi puteau învăţa rapid pe membrii tuturor 
celorlalte cete să facă la fel. lar dacă cineva descoperea 
unde îşi depuneau ouăle uriaşe păsările genyornis, 
curând afla toată lumea din împrejurimi. 

Sapiens invatasera deja să vâneze în grupuri şi să facă 
schimb de informaţii pe vremea când trăiau în Africa şi 
Asia. Când au ajuns în Australia, au mai câştigat un 
avantaj important: elementul surpriză. Oamenii trăiau în 


Africa şi Asia de două milioane de ani, imbunatatindu-si 
lent tehnicile de vânătoare. La început, animalele din 
Africa şi Asia nu prea i-au băgat în seamă pe oameni, dar 
cu timpul au învățat să se teamă de ei. Până să-şi 
dezvolte sapiens capacitatea unică de a coopera în 
număr mare, animalele din Africa şi Asia ştiau deja să se 
ţină departe de oameni. Ştiau că nu-i a bună când îi 
vedeau pe maimutoii aia pe două picioare cu bete în 
mâini: mai bine îşi luau talpasita - şi încă repejor! Dar 
animalele din Australia nu au avut timp să se obişnuiască 
cu oameni. 

Şi mai e ceva: Nol, oamenii, nu dam impresia că 
am fi deosebit de periculoşi. Nu avem un corp masiv 
şi musculos ca tigrii, dinţi lungi şi ascuţiţi ca aligatorii 
sau un ditamai cornul ca rinocerii şi nici nu putem alerga 
repede ca gheparzii. Aşa că, atunci când un diprotodon 
australian uriaş a dat ochii pentru prima dată cu aceşti 
maimutoi pe două picioare din Africa, le-a aruncat o 
privire şi apoi şi-a văzut mai departe de păscut. 
Creaturile astea noi şi ciudate nu păreau deloc 
amenințătoare. Cum ar fi putut să-i facă rău în vreun fel 
unui diprotodon? 

Adevărul este că oamenii erau deja cele mai 
periculoase 


animale de pe pământ. Cu muuult mai periculoase decât 
orice leu sau decât orice şarpe de cinci metri. 
Bineînţeles, un singur om nu e nici pe departe chiar atâta 
de periculos ca un leu sau un şarpe. Dar o sută de 
sapiens care colaborează pot să facă lucruri pe care leii 
şi şerpii nu le pot face. Diprotodonii şi celelalte animale 
mari din Australia erau chiar mai uşor de vânat decât 
elefanții şi rinocerii africani, pentru că animalele 
australiene nu incercau să fugă când vedeau oameni 
apropiindu-se. De asta au dispărut toţi diprotodonii din 
Australia, în timp ce o parte teamă 
dintre elefanţi şi rinoceri au 
reuşit să supravieţuiască in 
Africa. Până să înveţe să se 
oameni, bietii diprotodoni au 
murit cu toţii. 

Ar putea părea ciudat, dar 
durează destul de mult până 
înveţi să te temi. În mod 
obişnuit, credem că frica e ceva ce simţim automat, nu? 
Dar gandeste-te la lucrurile care ti se par infricosatoare. 
Ce ti se pare mai înfricoşător: un păianjen mare si paros 
sau o maşină? Daca esti ca majoritatea oamenilor, atunci 
când vezi că se apropie de tine un ditamai păianjenul 
păros, te răsuceşti pe călcâie şi-o rupi la fugă. Poate că 
te pui chiar şi pe tipat: „Aaaaaaaaa! Un păianjeeeen!”. În 
schimb, nu fugi de fiecare dată când vezi o maşină. De 
ce? În fiecare an, maşinile omoară peste un milion de 
oameni... iar păianjenii nu omoară aproape niciunul. 

Dar păianjenii existau deja în Epoca pietrei, pe când 
maşinile au fost inventate abia acum un secol. Aşa că 


oamenii au avut timp să înveţe să se teamă de păianjeni, 
dar nu si de maşini. Exact la fel s-a întâmplat si cu bietii 
diprotodoni. Poate că şi ei se temeau de pâianjeni mari şi 
păroşi, dar nu se temeau de cel mai periculos lucru - 
oamenii. 

Deci oamenii puteau coopera, aveau atuul 
elementului surpriză şi mai deţineau şi un al treilea 
mare avantaj: invatasera să folosească focul. Cand 
sapiens au ajuns în Australia, ştiau deja cum să facă un 
foc oriunde şi oricând voiau. Când intrau într-o pădure 
deasă plină de animale ciudate, nu trebuiau să le vâneze 
unul câte unul, riscând să fie calcati în picioare de vreun 
diprotodon furios, ci puteau să aprindă un foc şi să 
mistuie toată pădurea. 

Oamenii puteau pândi în apropierea pădurii animalele 
care o luau la goană, căzându-le în capcană. Sau puteau 
pur şi simplu să aştepte până ce ardea pădurea cu tot cu 
animale, iar când se stingeau flăcările, se puteau înfrupta 
pe săturate cu diprotodon şi cangur fript. 

Şi uite-aşa au ucis sapiens toate animalele gigantice 
ale Australiei. NU a supraviețuit nici măcar unul. 
Oamenii au schimbat complet faţa Australiei şi a fost 
prima dată când au făcut asta - prima dată când au 
schimbat total o parte a lumii. 


DESCOPERIREA AMERICII 


Să vă spun cum stă treaba cu obiceiurile proaste: 
este foarte greu să te dezbari de ele. Tind să se ţină scai 
de tine oriunde te duci. Din păcate, nici strămoşii noştri 
nu făceau excepţie de la această regulă. Eradicarea 
unui număr atât de mare dintre animalele Australiei nu 
a fost decât prima dintre isprăvile lor. A doua a fost 
exterminarea animalelor din America. 

În America a fost şi mai greu de ajuns decât în 
Australia. Oceanul Atlantic, care este imens, desparte 
America de Africa şi Europa; iar Oceanul Pacific, care 
este şi mai vast, o desparte de Asia. Doar extremitatea 
nordică a Americii, numită Alaska, se află mai aproape 
de extremitatea nordică a Asiei, care se cheamă Siberia. 
De fapt, până acum circa 10.000 de ani, nivelul 
oceanului era atât de scăzut, încât puteai chiar să mergi 
pe jos din Siberia până în Alaska, fără să fii nevoit să 
traversezi vreo apă. 

Dar clima din această regiune arctică era extrem de 
geroasă. În nordul Siberiei temperaturile puteau scădea 
până la minus 50 de grade Celsius în timpul iernii, iar în 
multe zile nici nu strălucea soarele. Nici măcar 
puternicii neanderthalieni şi denisovanii - care erau 


obişnuiţi cu zăpada şi gheaţa - nu au supravieţuit în 
nordul Siberiei, deci ei nu au putut ajunge în America. 

Apoi au ajuns aici strămoşii noştri sapiens. Ei veneau 
din însorita Africă, prin urmare corpul lor, evident, nu 
era adaptat să trăiască la temperaturi arctice. Dar, când 
au migrat spre nord, în Siberia, au născocit tot felul de 
lucruri care să-i ajute să supravieţuiască. Ştim, de pildă, 
că neanderthalienii se înfăşurau uneori în blănuri de 
animale, dar sapiens au inventat acul şi au învăţat să 
coasă laolaltă mai multe straturi de blănuri şi piei, ca să 
facă haine călduroase şi impermeabile. De obicei nu 
prea stăm să ne gândim la ace, dar acul a fost una 
dintre cele mai importante invenții din istorie. Daca 
acei sapiens arhaici nu ar fi inventat acul, probabil că 
nu ar fi putut ajunge în America. 


SPRE SUD 


În plus, sapiens s-au putut baza pe cooperarea la 
scară largă pentru a vâna animalele mari, precum 
mamutii, care trăiau în nordul îndepărtat. Fiecare mamut 
pe care l-au vânat era pentru ei cât un întreg 
supermarket. Avea o cantitate mare de carne şi grăsime 
- unii mamuti cântăreau douăsprezece tone! Oamenii nu 
puteau mânca atâta carne deodată, dar au învăţat s-o 
conserve afumând-o sau congelând-o în gheaţă. Puteau 
folosi blana şi pielea mamutului ca să facă haine şi 
încălțări călduroase. Pe oasele mai mari îşi puteau 
încropi corturile, iar pe cele mai mici le puteau utiliza ca 
unelte. Iar fildeşul îl puteau folosi pentru a face podoabe 
şi obiecte de artă - ca statueta omului-leu sau bratarile si 
mărgelele descoperite la Sunghir. 

Deci, când se apropia iarna, probabil toţi membrii 
unui trib de sapiens se strângeau laolaltă ca să vâneze 
mamuti. Apoi împărțeau carnea, pielea şi fildeşul între 
multe cete mici. Fiecare grup mai aduna şi alte tipuri de 
alimente şi cât mai multe lemne. Când venea iarna, 
fiecare grup se retrăgea la adăpost, într-o peşteră. 
Cât timp nu se mai vedea soarele şi totul era măturat de 
furtuni de zăpadă, membrii cetei rămâneau în peşteră, 
încălzindu-se la foc. 


Ca să mai treacă timpul, or fi spus poveşti despre 
mamuti, năluci şi creaturi ciudate, jumătate om, jumătate 
leu. Poate spuneau şi glume şi cântau cântece. Coseau 
haine din blană de mamut, confectionau încălțări din 
piele de mamut şi făceau mărgele şi podoabe din fildeş 
de mamut. 

Când li se făcea foame, se duceau în partea cea mai 
friguroasă a peşterii, ce le servea drept frigider, luau o 
felie de cotlet de mamut şi o găteau la foc. Bine, nu 
aveau un frigider adevărat, din ăsta care funcţionează cu 


curent electric, dar, când temperaturile scădeau până la 
minus 50 de grade Celsius, orice peşteră putea fi un 
frigider natural! 

Acoperămintele de cap şi cingătorile împodobite 
descoperite la Sunghir arată că vânătorii de mamuti nu 
doar supravietuiau - ci prosperau. Ei s-au înmulţit şi s-au 
împrăştiat in tot nordul îndepărtat, vânând mamuti, 
rinoceri lânoşi şi reni şi pescuind de-a lungul coastei. 
Când într-un loc se terminau mamutii şi peştii, pur si 
simplu plecau mai departe, căutând alţii. Până ce, într-o 
bună zi, au trecut din Siberia în Alaska şi au descoperit 
America. Fireşte, ei nu ştiau că descopereau America. 
Pentru mamuti, ca şi pentru peşti şi pentru oameni, 
Alaska nu era decât o prelungire a Siberiei. 

Din Alaska au tot înaintat spre sud, traversând toată 
America. Initial, au trăit din pescuit şi vânarea 
animalelor mari din nordul îndepărtat. Dar sapiens îşi 
pot schimba foarte rapid modul de viata şi asta au 
făcut şi în America. De fiecare dată când ajungeau în altă 
parte, învățau cât ai zice peste tot ce puteau despre 
plantele şi animalele locale, iar apoi nascoceau noi 
trucuri, dezvoltau noi unelte şi se adaptau la noile 
condiţii. 

Stra-stra-stranepotii vânătorilor de mamuti din Siberia 
au fost In stare sa se adapteze ca sa traiasca in mlastinile 
din delta fluviului Mississippi. Nu mai purtau vesminte 
lungi din blana de mamut, ci umblau aproape goi. Nu mai 
urmăreau turme de mamuti prin tundra îngheţată, ci 
faceau navoade ca sa prinda pesti in fluviu. Au uitat 
gustul fripturii de mamut si au inceput sa prefere carnea 
de crab. Poate ca or fi incetat si sa creada in spiritul 


Omului-Leu şi au început să spună poveşti despre spiritul 
Omului-Aligator care sălăşluia în adâncul mlaştinii. 

În acelaşi timp, unele dintre rudele lor se învățau cu 
traiul în deşertul Sonora din Mexic, unde erau mulţi 
coioti, dar nici picior de aligator. Altele şi-au stabilit 
căminul in junglele Americii Centrale, în bazinul 
amazonian, sus, în Anzi, sau în pampasurile întinse ale 
Argentinei. Câţiva au ajuns şi în insulele Țării de Foc, în 
punctul cel mai sudic al Americii de Sud. Şi nu le-a luat 
decât vreo câteva mii de ani să colonizeze toate aceste 
locuri aşa de diferite. Călătoria asta de-a lungul Americii 
dovedeşte ca strămoşii noştri aveau abilități 
uimitoare. Niciun alt animal nu a reuşit vreodată să se 
adapteze în atâtea locuri diferite atât de repede. 

Şi aproape peste tot pe unde au ajuns, oamenii au 
vânat animalele mari. Când au ajuns în America, oamenii 
erau şi mai pricepuţi la vânătoare decât atunci când 
debarcaseră in Australia. O tehnică pe care o 
dezvoltaseră era să se împartă în mai multe grupuri care 
se apropiau de animale din direcții diferite, 
impresurandu-/e din toate părţile. Asta însemna că 
animalele nu mai puteau să scape nici dacă erau mai 
rapide decât sapiens. 

O altă metodă era să se apropie de animale dintr-o 
singură direcție, mânându-le spre o prăpastie sau un râu 
adânc pe care nu Îl puteau trece. O a treia tehnică era să 
gonească animalele spre o trecătoare îngustă sau un vad. 
Animalele credeau că au o cale de scăpare şi se 
buluceau în locul acela de trecere îngust. Dar acolo alt 
grup de sapiens le pregătea o ambuscadă. Când 


animalele se îngrămădeau laolaltă, vânătorii începeau să 
tragă în ele cu săgeți, să arunce sulițe ori sa pravaleasca 
asupra lor bolovani. 

Dacă animalele trăiau în câmp deschis, unde nu erau 
stânci înalte, râuri sau trecători, sapiens puteau colabora 
ca să creeze o capcană artificială. Ridicau obstacole 
realizate din lemn sau din piatră şi săpau gropi adânci pe 
care le acopereau cu crengi şi frunze. Apoi îşi făceau 
apariţia în spatele animalelor, producând mare larmă şi 
agitându-şi braţele ca să le mâne către obstacole şi 
gropi. Uneori mai multe cete trebuiau să muncească 
săptămâni în şir ca să construiască obstacolele şi să sape 
gropile, dar, dacă totul mergea conform planului, 
puteau vâna o turmă întreagă într-o singură 
dimineaţă. Într-un loc numit Tultepec din Mexico, nişte 
arheologi au descoperit două gropi mari conţinând 
oasele a 14 mamuti. Este posibil ca gropile acestea să fi 
fost săpate de nişte oameni care apoi au mânat mamutii 
câtre ele. 

Când au ajuns primii oameni în America, aici nu trăiau 
numai o mulţime de mamuti, ci si alte animale 
asemănătoare cu elefantul, numite mastodonti. În 
America mai erau şi castori înalţi cât nişte baschetbalişti, 
herghelii de cai şi turme de cămile, tigri cu dinti-sabie şi 
lei uriaşi, mai mari decât leul african de astăzi. Alte 
animale americane arhaice nu semănau cu niciun animal 
de astăzi, precum megateriul uriaş, care cântărea până 
la patru tone şi atingea o înălţime de şase metri. Aproape 
dublu faţă de înălţimea unui elefant! La scurt timp după 
ce au sosit oamenii, majoritatea acestor animale mari au 


dispărut. 


Mastodont 


ÎN MARE BUCLUC 


Te întrebi de ce au dispărut tocmai animalele mari? 
De ce au dispărut mamutii, megateriii şi castorii uriasi, 
iar castorii mici şi iepurii continua să existe? Pai, din mai 
multe motive. 

În primul rând, când sapiens organizau vânători 
colective, se concentrau asupra animalelor mai mari, nu 
asupra celor mici - nu chemi zeci de vânători ca să 
alerge după câţiva iepuri! Dacă imparti zece iepuri la 
cincizeci de oameni, nu prea îi ajunge nimănui nici pe-o 
măsea... dar, dacă reuşeşti să vânezi măcar un mamut, 
toată lumea mănâncă pe săturate. Deci merită efortul. 

În al doilea rând, cea mai bună strategie de apărare a 
unui iepure este să se ascundă: poate să facă tusti într-o 
vizuină sau pur şi simplu să stea pitit sub un tufiş şi nici 
n-apuci să vezi unde a dispărut. Mamutilor le este mult 


mai greu să se ascundă. Sigur, animalele mari de 
obicei nu se ascund ca să evite prădătorii, ci se bazează 
pe dimensiunea lor. Un mamut nare nevoie să se ascundă 
de un lup sau de un vultur pentru că e prea mare ca să 
fie atacat de ei. Dar s-a dovedit că mărimea nu le-a oferit 
nicio protecţie împotriva grupurilor de sapiens. Ba 
dimpotrivă - animalele cele mai mari reprezentau prada 
cea mai atractivă pentru vânători. De asta au intrat 
animalele mari în bucluc. 


În al treilea rând, animalele mari au dispărut pentru că 
erau 


| Eg 


relativ puţine si se inmulteau încet. Să zicem că într-un 
anumit areal trăia o populaţie de 1.000 de mamuti. In 
fiecare an se năşteau câte 12 pui de mamut şi zece 
mamuti mureau de bătrâneţe sau din pricina unor răni 
ori boli. Prin urmare, această populaţie de mamuti 
creştea cu doi pe an. Apoi au venit sapiens şi s-au apucat 
de vânat mamuti. Dacă reuseau să omoare chiar şi numai 
trei mamuti pe an era de ajuns ca să afecteze echilibrul. 
Acum populaţia de mamuti scădea cu un exemplar pe an. 
Poti să faci şi tu calculul: la început erau 1.000 de 
mamuti. În fiecare an se imputinau cu câte unul. Cât 
avea să dureze până ce mamutii aceia ajungeau la 
extinctie? Şi gândeşte-te numai cât de trist trebuie să se 
fi simţit ultimul mamut, rămas singur-singurel. 

Cu iepurii a fost cu totul altă poveste. Poate că un areal 


similar avea o populaţie de 100.000 de iepuri. Iar iepurii 
se 
înmulţesc extrem de rapid. În fiecare an se năşteau mii 
de pui de iepuri. Astfel, chiar dacă oamenii reuşeau să 
prindă o grămadă de iepuri, populaţia de iepuri tot nu 
scădea aproape deloc. Până la urmă aveau să rămână o 
mulţime de oameni şi o mulţime de iepuri, dar mamuti 
10C. 

Dar de ce erau strămoşii noştri asa de cruzi? De 
ce au exterminat mamutii? Adevarul e ca probabil nu au 
facut-o intentionat. Pur si simplu le era foame si copiilor 
lor le era foame si vanau cativa mamuti pe an ca sa aiba 
ce manca. Nu au fost constienti de consecintele pe care 
urmau sa le aiba faptele lor peste multi, multi ani. 
Adesea facem lucruri foarte importante fara sa ne dam 
seama ce facem. 

Vanatorii nu s-au gandit ca, vanand trei mamuti pe an, 
vor provoca pana la urma disparitia totala a acestora. 
Oamenii traiau cel mult 70-80 de ani si au trecut secole 
până ce mamutii au dispărut, aşa că NU a observat 
nimeni ce se întâmplă. Cel mult, vreun bunic nostalgic 
o fi marait: „Pfff... Tinerii din ziua de azi - habar n-au 
cum era pe vremuri. Când eram eu copil, erau o 
sumedenie de mamuti! Acuma nu prea au mai rămas”. $i, 
chiar dacă o fi spus asta, poate că nu l-a crezut nimeni. 
Tu crezi chiar tot ce povestesc părinţii şi bunicii tăi 
despre copilăria lor, când nu existau nici smartphone-uri, 
nici internet? 

Este o altă ilustrare a acelei importante legi a firii: 
schimbări mici pe care nu le observă nimeni se 


acumulează în timp şi se transformă în schimbări mari. 
În orice clipă, se petrece doar câte o schimbare 
minusculă pe care n-o putem vedea, părând că totul e la 
fel. Nici dacă ne uităm cu mare atenţie o zi întreagă sau 
o săptămână întreagă, tot nu vedem nicio schimbare. 
Dar, cu timpul, micile schimbări se acumulează şi 
devin schimbări foarte mari. Aşa creşti tu mare, aşa se 
transformă un mic animal terestru într-o balenă uriaşă şi 
aşa vânarea câtorva mamuti pe an poate duce la 
extinctia mamutilor. 

De fapt, probabil ca nici măcar mamutii n-au observat 
că sunt pe cale de dispariţie. La urma urmei, la fel ca 
oamenii, nici mamutii nu trăiau decât vreo câteva 
decenii. Niciun mamut nu trăia 1.000 de ani. Evident, un 
mamut ştia când îi moare cel mai bun prieten, dar nu 
avea de unde să ştie că în scurt timp vor dispărea toţi 
mamutii de pe fata pământului. 


EXPRESUL EXTINCTIEI 


Stramosii nostri au provocat extinctia multor soiuri de 
animale, nu doar in Australia si America, ci in intreaga 
lume. Tocmai am vazut ca mamutii au disparut in 
America, dar au fost rasi de pe fata pamantului si in 
Europa şi Asia, unde trăiau de milioane de ani. În urmă 
cu 10.000 de ani nu mai exista niciun singur mamut în 
toată lumea, cu excepţia câtorva insulițe din nordul 
îngheţat. 

Una dintre acestea, insula Vranghel, se află în 
Oceanul Arctic, la aproximativ o sută cincizeci de 
kilometri nord de coasta Siberiei. Acolo este extrem de 
frig. Nici după ce sapiens au ajuns in Siberia, pe 
Vranghel n-au reuşit să calce, aşa ca mamutii au 
continuat să trăiască în pace pe insulă încă vreo câteva 
milenii după ce dispăruseră din America, Europa şi Asia. 
Dar, acum circa 4.000 de ani, nişte sapiens au izbutit în 
sfârşit să ajungă pe insula Vranghel... şi în scurt timp nu 
mai era picior de mamut nicăieri pe lumea asta. 

Extinctia mamutilor a influenţat un mare număr de 
animale şi plante. Aceasta este altă importantă lege a 
firii: animalele şi plantele depind unele de altele, astfel 
ca, daca un soi de fiinţe pateste ceva, de obicei lucru 
acesta le influenţează pe multe altele. /ar aceasta lege 


ti se aplică până şi tie. Tu influentezi multe animale şi 
plante din cartierul tău. Poate calci pe nişte buruieni în 
drum spre staţia de autobuz. Poate rontai nişte fursecuri 
în drum spre staţie şi laşi în urmă o dâră de firimituri pe 
care le găsesc şi le mănâncă furnicile şi vrăbiile. Poate 
cureti nişte pânze de păianjen de pe tavanul camerei 
tale. Deci, dacă te muţi în alt oraş, buruienile şi 
păianjenii probabil că se vor bucura, dar furnicilor şi 
vrăbiilor n-o să le placă deloc. 


NEEN PERE se e Api la scară mult mai mare cu 
toate animalele. Gândeşte-te la albine, de exemplu. 
Albinele zboară din floare-n floare şi aşa ajunge polenul 
florilor de la una la alta pentru a forma semințe. Dacă 
albinele mor din cauza cine ştie cărui dezastru, florile nu 
mai pot să-şi răspândească polenul şi să producă 
semințe. Fără semințe, nu pot creşte noi plante. Fără 
plante, toate animalele erbivore - cum ar fi iepurii - mor. 
Fără iepuri, toate animalele care se hrănesc cu iepuri - 
ca vulpile - mor şi ele. În felul acesta, extinctia unui 
animal le poate afecta pe multe altele. Dacă omori 
toate albinele, vor pieri şi vulpile. 

Mamuţii erau foarte importanţi pentru o mulţime de 
alte animale şi plante. Cat au trăit mamutii, vremea era 
mai rece în regiunile arctice din nordul îndepărtat, dar 


tot existau considerabil mai multe plante în acele locuri 
decât astăzi. De ce oare? Păi, datorită mamutilor. Iarna, 
când totul era acoperit de omat şi de gheaţă, mamutii 
erau ca nişte pluguri de zăpadă. Îşi 

foloseau uriaşa forţă fizică şi fildeşii enormi ca să-şi 
croiască drum prin zăpadă şi să dezgroape iarba 
acoperită de troiene. O parte o mâncau, dar mai rămânea 
destul ca să se hrănească şi animale mai mici, precum 
iepurii arctici. lar iepurii arctici erau mâncaţi de vulpi 
polare. Până dădea primăvara, majoritatea ierburilor 
îngheţate erau mâncate, lăsând pământul gol. Asta era 
foarte bine, pentru că, atunci când soarele începea să 
încălzească din nou solul, puteau creşte îndată plante 
noi, iar plantele acestea noi erau hrană pentru animale. 

După extinctia mamutilor, nu au mai rămas animale 
suficient de puternice ca să dea zăpada la o parte iarna şi 
să dezgroape ierburile. Astfel, ce/e/alte animale n-au 
mai avut ce mânca. Şi pentru că nu mai mânca nimeni 
iarba îngheţată, noilor plante le era greu să crească 
atunci când se împrimăvăra. Erau sufocate de iarba 
uscată rămasă din anul precedent. Aşa că acum era şi 
mai puţină hrană pentru animale. De aceea, atunci când 
au dispărut mamutii, au avut de suferit şi iepurii arctici 
şi vulpile polare. 

Sapiens habar n-aveau de toate astea. Nu că sapiens 
ar fi fost rai, ci pur şi simplu erau prea pricepuţi la ceea 
ce făceau. Când s-au apucat de vânat mamuti, au ajuns 
să se priceapă atât de bine la asta, că n-a scăpat cu viaţă 
niciun mamut. Aşa că ulterior s-au apucat de vânat elani. 
Dar erau foarte pricepuţi şi la asta şi în foarte scurt timp 
au dispărut şi elanii. 


Când arheologii fac săpături, descoperă aceeași 
poveste pretutindeni în lume. La mare adâncime, 
găsesc dovezi care atestă existenţa multor soiuri de 
animale, dar nici urmă de sapiens. Putin mai sus, găsesc 
primele vestigii ale speciei sapiens: un os de om, un dinte 
Sau poate un vârf de suliță. lar şi mai sus se află un strat 
cu o mulţime de rămăşiţe umane, dar nici urmă de 
animalele care au existat cândva acolo. Deci în primă 
fază: multe animale, niciun sapiens. În a doua fază: apar 
sapiens. În a treia fază: mulţi sapiens, animale ioc. 

Aşa s-a întâmplat în Australia. Şi în America, Asia şi 
Europa. Şi pe aproape toate insulele pe care le-au 
descoperit oamenii... ca insula Madagascar. 

Milioane de ani, această insulă a fost izolată de restul 
lumii, aşa că o sumedenie de animale unice au evoluat 
aici. Printre ele se numărau lemurienii uriaşi, care erau 
chiar mai mari decât gorilele. Mai erau şi păsări-elefant 
care arătau ca nişte struti gigantici; nu puteau zbura, 
erau înalte de trei metri şi cântăreau aproape jumătate 
de tonă. Erau ce/e mai mari păsări din lume - nu prea 
ti-ar plăcea sa dai peste aşa ceva în curtea din spatele 
casei tale. Alături de majoritatea celorlalte animale mari 
din Madagascar, aceste păsări-elefant şi lemurienii uriaşi 
au dispărut brusc în urmă cu aproximativ 1.500 de ani - 
exact în momentul când au pus piciorul pe insulă primii 
oameni. 

Dezastre similare au avut loc pe aproape fiecare 
dintre miile de insule din Oceanul Pacific până în Marea 
Mediterană. Arheologii au descoperit până şi pe cele mai 
mici insule dovezi ca acolo au trait mii de ani păsări, 
insecte si melci care au disparut brusc atunci cand au 


sosit primii oameni. 

Până în epoca modernă, doar câteva insule extrem de 
îndepărtate /e-au scăpat oamenilor, iar pe acestea 
continuă să trăiască nişte animale foarte interesante. Cel 
mai faimos exemplu îl constituie insulele Galâpagos, 
unde trăiesc nişte țestoase gigantice. Asemenea 
diprotodonilor australieni, uriaşele acestea nu arată nicio 
teamă faţă de oameni. 

Poate că, dacă am înţelege cu toţii câte animale am 
eradicat 


deja, am face mai multe ca să le 
protejam pe cele care inca 
supraviețuiesc. Daca nu avem grijă, 
vom sterge de pe fata pamantului leii, 
elefantii, delfinii si balenele, la fel cum 
au eradicat stramosii nostri mamutii si 
diprotodonii. Dintre creaturile mari ale 
lumii, nu vor mai supravietui decat 
oamenii - plus animalele noastre de 
companie şi cele de crescătorie. Nu va 
mai rămâne niciunul dintre marile 
animale sălbatice. 


FOLOSESTE-TI 
SUPERPUTEREA! 


Atunci cand strămoşii 
noştri au provocat extinctia 
mamutilor Si a 
diprotodonilor, nu ştiau ce 
fac. Dar noi nu ne putem 
folosi de aceasta scuza astazi. Noi stim ce le facem leilor, 
elefantilor, delfinilor si balenelor. Suntem responsabili 
pentru viitorul lor. Oricat de mic esti, poti face si tu ceva. 
Nu uita, chiar daca esti doar un copil, eşti deja mult 
mal puternic decat orice leu sau balena! Sigur, balenele 
sunt mult mai mari decat tine, dar tu ai superputerea de 
a spune povesti si de a coopera. 

Balena albastra este cel mai mare animal care a 


existat vreodată. Este chiar mai lungă şi cântăreşte mai 
mult decât cel mai mare dinozaur! Poate atinge o 
lungime de 30 de metri şi o greutate de peste 150 de 
tone. O singură balenă cântăreşte cât 5.000 de copii la 
un loc. Şi totuşi, balenele nu se pot apăra de oameni, 
pentru că oamenii au învăţat să spună nişte poveşti 
foarte ciudate si să coopereze în moduri foarte 
sofisticate, pe care balenele nu le pot înţelege. 

Acum o mie de ani, balenele erau vânate de mici 
grupuri de pescari care navigau în nişte ambarcaţiuni 
fragile de lemn şi foloseau harpoane de lemn. Uneori, 
balenele reuseau să fugă de ambarcatiunile acestea sau 
chiar să le sfărâme şi să le scufunde. Totuşi, în epoca 
modernă, oamenii au învăţat să coopereze şi altfel: au 
început să creeze companii. 

Iti aminteşti de companiile despre care am vorbit, 
precum McDonald's? Ei bine, McDonald's este 
specializată in burgeri şi cartofi prajiti, dar unele 
companii sunt specializate în vânătoarea de balene. 
Aceste companii au cumpărat vase mari din fier şi le-au 
echipat cu sonare, ca să scaneze oceanul, şi cu tunuri 
puternice care pot trage la distanţe mari. Acum, 
balenele nu mai puteau nici să se ascundă, nici să 
fugă şi nici să scufunde vasele. Şi, chiar dacă se mai 
scufunda câte un vas şi echipajul său se îneca uneori, 
companiile pur şi simplu cumpărau alte vase şi angajau 
alţi marinari. Balenele nu puteau scufunda companiile, 
deoarece nici măcar nu ştiau că există companii. Cum te 
poţi proteja de ceva ce nu poţi auzi, vedea ori mirosi - 
ceva care există doar în imaginaţia altui animal? 


Aşadar, companiile vânau din ce în ce mai multe 
balene şi făceau din ce în ce mai mulţi bani. Acum 
cincizeci de ani, balenele albastre au ajuns în pragul 
dispariţiei - la fel ca mamuţii. Din fericire, unii oameni au 
observat ce se întâmplă şi au hotărât să salveze balenele. 
Fiind tot oameni, ei înțelegeau ce este banul si cum 
funcţionează companiile, aşa că au ştiut ce să facă. Au 
trimis scrisori ziarelor, au semnat petiţii adresate 
politicienilor şi au organizat demonstraţii. Le-au spus 
oamenilor să nu cumpere produse de la companii care 
vânau balene şi au cerut guvernelor să interzică 
vânătoarea de balene. Multi dintre cei care au facut 


toate astea erau copii. 


Unul dintre aceşti copii a fost un băiat american de 11 
ani pe nume Kenneth Gormly. Într-o zi, în anul 1968, ela 


văzut mai multe vase de pescuit înconjurând un grup de 
balene. Foloseau năvoade de oţel, scafandri şi chiar şi un 
hidroavion ca să localizeze şi să incolteasca balenele. În 
acest grup de balene era şi o mamă cu puiul ei. Mama 
balenă a reuşit să facă o gaură în năvod şi să scape, dar, 
rănindu-se în plasa de oţel, sângera. Puiul de balenă nu 
s-a putut tine după ea, rămânând prins în navod. 
Kenneth a auzit mama şi puiul chemându-se unul pe altul 
şi a văzut cum pescarii au prins puiul în năvod şi l-au 
urcat pe vas. Puiuţul plângea dupa mama lui, iar mama 
înota în urma vasului, dar nu-şi putea salva puiul. 

Kenneth a fost răscolit de ceea ce a văzut şi a auzit, 
aşa că, atunci când a ajuns acasă, a pus pe hârtie toată 
povestea şi a trimis-o unui ziar local. Ziarul a publicat-o, 
iar ulterior a fost citită cu voce tare în cadrul unei 
adunări publice. Mulţi adulți care au aflat ce a scris 


Kenneth au înţeles brusc cât de îngrozitor suferă 
balenele. 

A fost nevoie de mai mult timp şi de multe alte 
articole, scrisori şi demonstraţii, dar în cele din urmă 
presiunile au dat rezultate: guverne din întreaga lume 
au adoptat în fine legi şi au semnat acorduri pentru a 
opri vânarea balenelor. Balena albastră a fost salvată, cel 
puţin pentru o vreme. Dar balena albastră încă este în 
pericol astăzi, ca multe alte animale. Ele nu se pot 
proteja singure. Nu pot să scrie articole, să le trimită 
oamenilor scrisori ori să exercite presiuni asupra 
guvernelor. Dar tu poţi. Dacă înţelegi cum funcţionează 
companiile şi dacă 


ştii să scrii un text bun pe social media ori să organizezi 
o demonstraţie, atunci poţi ajuta la salvarea balenelor şi 
a altor animale. Din punctul de vedere al balenei, poţi 
face atât de multe lucruri uimitoare, încât mai că semeni 
cu un supererou. 


CEL MAI PERICULOS 
ANIMAL DIN LUME 


Ei, uite-aşa am devenit noi, oamenii, stăpânii planetei 
Pământ. Şi aşa am ajuns să ţinem în mâini soarta tuturor 
celorlalte animale. Chiar dinainte ca oamenii să 
construiască primul oraş, să inventeze roata şi să înveţe 
să scrie, noi deja ne răspândiserăm pretutindeni în lume 
şi omorâserăm cam jumătate din animalele terestre mari. 
Oamenii au fost primele animale din istoria planetei 
noastre care au ajuns pe aproape toate continentele şi 
insulele şi au reuşit să schimbe singuri întreaga lume. 

Strămoşii noştri au făcut toate acestea graţie 
capacităţilor lor unice: acelea de a născoci poveşti şi de a 
coopera în număr mare. Asta i-a făcut pe oamenii ca noi 
cu mult mai puternici decât neanderthalienii, leii sau 
elefanții. Aşa am devenit cel mai periculos animal din 
lume. 

Aşadar, acum ştii povestea strămoşilor noştri arhaici. 
Ştii de ce te trezeşti uneori în toiul nopţii speriat că e un 
monstru sub pat, de ce este aşa de plăcut să stai afară, 


lângă foc, şi să te uiţi cum pâlpâie flăcările şi de ce vrei 
să mănânci tot tortul de 


ciocolată chiar dacă nu-ţi face bine. 

Stii cum poate o singura falanga sa contribuie la 
identificarea unui intreg soi de oameni disparuti. Stii ca 
unele insule au fost candva locuite doar de pitici. Stii ca 
in Epoca pietrei majoritatea uneltelor nu erau facute din 
piatra si majoritatea oamenilor nu locuiau in caverne. 
Ştii ca adolescenţii şi fetiţele pot uneori sa facă 
descoperiri ştiinţifice importante. Şi mai ştii şi că, dacă 
nascocesti o poveste buna pe care s-o creadă suficienţi 
oameni, atunci poţi cuceri lumea. 

Şi mai ştii că sunt foarte multe lucruri pe care încă nu 
le ştim. Nu ştim ce făceau neanderthalienii cu creierii lor 
uriaşi. Nu ştim dacă sapiens şi neanderthalienii se 
îndrăgosteau uneori sau cum erau familiile în Epoca 


pietrei. Nu ştim ce fel de religii practicau oamenii pe 
vremea aceea. 


Şi mai sunt şi alte întrebări. Cartea aceasta a explicat 
cum au devenit strămoşii noştri cel mai puternic animal 
din lume, cum s-au răspândit pe toată planeta, ducând la 
dispariţia neanderthalienilor, a denisovanilor şi a altor 
specii de oameni si cum au împins la extinctie multe 
dintre animalele lumii. Dar, nici măcar după ce au făcut 
toate astea, strămoşii noştri încă nu puteau construi 
maşini, avioane şi nave spaţiale. Încă nu ştiau să scrie. 
Încă nu aveau ferme şi oraşe. Nici măcar nu ştiau să 
cultive grâu şi să facă pâine. Atunci cum au învăţat să 
facă toate acestea? 

Asta e cu totul altă poveste. 


MULŢUMIRI 


E nevoie de un întreg trib ca să cresti un copil. Si tot 
de un trib e nevoie şi ca să creezi o carte. 

Când te uiţi la coperta unei cărţi, de obicei vezi doar 
numele autorului scris cu litere mari. Aşa că ţi-ai putea 
imagina ca o singură persoană a scris cartea. S-o fi 
închis în camera sa un an întreg, a pus totul pe hârtie - 
şi gata! A ieşit o carte nouă! 

În realitate, lucrurile stau cu totul altfel. Foarte mulţi 
oameni din foarte multe locuri au muncit din greu la 
cartea aceea, făcând o grămadă de lucruri pe care 
autorul nu le putea face sau pe care nici măcar nu ştie 
să le facă. Fără contribuţia lor, n-ar mai fi nicio carte. 

În mod obişnuit nu-ţi ia decât vreo câteva secunde ca 
să tastezi o propoziţie. Dar, în realitate, scrierea unora 
dintre propozițiile acestei cărţi a durat multe 
săptămâni. Nişte oameni au avut ca sarcină să verifice 
corectitudinea informațiilor. O lună întreagă au 
petrecut citind numai lucrări ştiinţifice despre 
neanderthalieni - iar luna următoare, numai despre 
balene. 

Alţii s-au gândit mult la mesajul propoziției: oare 
chiar asta vrem să ştie cititorii despre istorie? Oare ar 
putea fi interpretată greşit? Oare ar putea râni pe 


cineva? lar apoi alţi oameni au cizelat stilul. Este 
propoziţia limpede? Ar putea fi reformulată ca să fie şi 
mai limpede? 

La fel s-a întâmplat si cu ilustrațiile. Unele au fost 
refăcute şi de zece ori - se schiţa ceva, se arunca schiţa 
la coş, se desena altceva, se lua totul de la capăt, înc-o 
dată şi-nc-o dată. Ar trebui să fie un băiat. Ba nu, fă-o 
fată. Poate un pic mai mică? Nu, e prea mică... 

Prin urmare, chiar şi scrierea unei singure propoziţii 
sau desenarea unei singure ilustraţii putea implica o 
grămadă de emailuri, telefoane şi întâlniri. Iar cineva 
trebuia să coordoneze toate e-mailurile, telefoanele şi 
întâlnirile astea. Şi mai erau şi contracte de semnat şi 
salarii de plătit şi să nu uităm mâncarea - nu poate face 
nimeni nimic dacă nu mănâncă, nu? 

Aşadar, aş vrea să le mulţumesc tuturor celor care 
au contribuit la crearea acestei cărţi. Nu aş fi putut 
niciodată s-o fac fără ei. 

Ricard Zaplana Ruiz a desenat minunatele ilustraţii 
care aduc la viaţă istoria omenirii. 

Jonathan Beck a sprijinit cu entuziasm proiectul şi a 
contribuit la concretizarea lui. 

Susanne Stark şi Sebastian Ullrich m-au învăţat să 
văd lumea din perspectiva celor mici şi să scriu mai 
simplu, mai limpede şi mai profund decât credeam că 
sunt în stare. Ei au citit şi au răscitit cu meticulozitate 
fiecare cuvintel şi s-au asigurat că nu facem rabat de la 
acurateţea ştiinţifică doar de dragul de a scrie o poveste 
captivantă şi accesibilă. 

Şi mai sunt şi oamenii minunati din echipa 


Sapienship: Naama Wartenburg, Jason Parry, Daniel 
Taylor, Michael Zur, Nina Zivy, Shay Abel, Guangyu 
Chen, Hannah Morgan, Galiete Gothelf, Nadav Neuman, 
Hannah Yahav şi Ettie Sabag. Cu sprijinul suplimentar 
al foarte talentatului corector Adriana Hunter, al 
tehnoredactorului Hanna Shapiro si al lui Slava 
Greenberg, care ne-a oferit consultanţă privind 
diversitatea. Toţi au fost coordonati de dedicata si 
geniala noastră directoare executivă, Naama Avital. 
Fiecare membru al echipei şi-a adus contribuţia la acest 
proiect. Fără profesionalismul, sarguinta şi creativitatea 
lor, n-ar mai fi fost nicio carte. 


Aş vrea să le mulţumesc şi mamei mele, Pnina, 
surorilor mele Einat şi Liat, şi nepoatelor şi nepoților 
mei Tomer, Noga, Matan, Romi şi Uri, pentru dragostea 
şi sprijinul lor. 

Bunica mea Fanny s-a dus la vârsta de 100 de ani, 
tocmai când terminam cartea aceasta. Voi fi veşnic 
recunoscător pentru bunătatea şi bucuria ei fără capăt. 

Şi, în sfârşit, aş vrea să-i mulţumesc iubitului meu 
sot, Itzik, care visează de multi ani la crearea acestei 
cărţi şi care a fondat Sapienship pentru a aduce la viaţă 
proiectul acesta şi altele; el mă inspiră şi îmi stă alături 
de peste două decenii. 

- YUVAL NOAH HARARI 


Le mulţumesc tuturor celorlalţi Homo sapiens din 
profesia mea pentru că mi-au împărtăşit cunoştinţele şi 
prietenia lor. 


Adei Soler şi Rosei Samper, pentru votul de 
încredere. 

Echipei de profesionişti care formează Sapienship, 
pentru ajutorul şi îndrumarea lor în toate etapele 
procesului de creaţie. 

Şi, bineînţeles, lui Yuval Noah Harari, pentru că mi-a 
trimis ilustrațiile într-o călătorie către toate colţurile 
lumii alături de textele lui. 

- RICARD ZAPLANA RUIZ 


YUVAL NOAH HARARI a obţinut doctoratul în istorie la 
University of Oxford şi este profesor de istorie 
universală în cadrul Departamentului de Istorie al 
Universității Ebraice din Ierusalim. Cartea sa Sapiens, 
publicată iniţial în Israel în 2011, a fost tradusă în peste 
şaizeci de limbi. Timp de peste şase luni s-a aflat pe 
lista bestsellerurilor Sunday Times şi a fost de 
asemenea în topul bestsellerurilor New York Times. De 
acelaşi autor, la Editura Polirom au apărut Sapiens. 
Scurtă istorie a omenirii (2017), Homo deus. Scurtă 
istorie a viitorului (2018), 21 de lecţii pentru secolul XXI 
(2018) şi Sapiens. O istorie grafică, vol. I: Naşterea 
omenirii (2020) şi vol. II: Stâlpii civilizaţiei (2021). 


RICARD ZAPLANA RUIZ este ilustrator şi designer şi s- 
a născut la Barcelona. Are o îndelungată experienţă în 
domeniul ilustratiei pentru cărţi şi reviste pentru copii 
şi adolescenţi şi a lucrat şi ca animator şi storyboarder 
pentru cinema şi televiziune. 


DESPRE ACEASTĂ CARTE 


Frumuseţea ştiinţei este ca ea găseşte mereu lucruri 
noi. În fiecare an, oamenii de ştiinţă fac noi descoperiri 
care schimbă felul cum înţelegem lumea. În această 
carte am incercat să ne bazăm pe cele mai recente 
informaţii ştiinţifice... dar nici măcar cercetătorii nu 
sunt de acord in privința anumitor lucruri. Si, oricum, 
sunt parti ale istoriei omenirii care s-ar putea sa 
rămână pentru totdeauna un mister. Dar stai! Asta nu 
inseamna ca totul este discutabil. Se poate spune cu 
certitudine ca in trecut au existat mai multe specii de 
oameni pe planeta asta. Stim cu certitudine ca ultima 
specie care a mai rămas - cea din care facem şi noi 
parte - a invatat sa controleze plantele si animalele, a 
construit orase si imperii si a inventat nave spatiale, 
bombe atomice si computere. Aceste revolutii au creat 
lumea in care trăim astăzi. Si poate ca într-o buna zi si 
tu vei descoperi ceva care va schimba modul cum noi, 
oamenii, înțelegem lumea. 


